ആസാം പൗരത്വ രജിസ്റ്ററിൽ വൻ ക്രമക്കേട്; 108 കോടിയുടെ തട്ടിപ്പെന്നു സിഎജി |\nആസാം പൗരത്വ രജിസ്റ്ററിൽ വൻ ക്രമക്കേട്; 108 കോടിയുടെ തട്ടിപ്പെന്നു സിഎജി\nFriday, December 6, 2019 5:28 AM IST\nഗോഹട്ടി: ആസാം പൗരത്വ രജിസ്റ്റർ നടത്തിപ്പിൽ ക്രമക്കേട് നടന്നെന്ന ആരോപണം ശരിവച്ച് കണ്‍ട്രോളർ ആൻഡ് ഓഡിറ്റർ ജനറൽ (സിഎജി) റിപ്പോർട്ട്. പ്രാഥമിക പരിശോധനയിൽ 108 കോടിയുടെ ക്രമക്കേട് കണ്ടെത്തിയെന്നാണ് സിഎജി സമർപ്പിച്ച ഇടക്കാല റിപ്പോർട്ടിൽ പറയുന്നത്.\nസിഎജി റിപ്പോർട്ട് അനുസരിച്ച് 2013-14 മുതൽ 2017-18 വരെയുള്ള കാലയളവിൽ 905.72 കോടി രൂപയാണ് എൻആർസി നടത്തിപ്പിനായി നൽകിയത്. ഇതിൽ 108 കോടി രൂപയുടെ ക്രമക്കേട് നടന്നതായാണു സിഎജി കണ്ടെത്തൽ. പൗരത്വ രജിസ്റ്റർ ഫണ്ടിൽ വെട്ടിപ്പ് നടത്തിയെന്ന കാട്ടി ആസാം പബ്ളിക് വർക്സ് (എപിഡബ്ള്യു) എന്ന സംഘടന സിബിഐക്കു പരാതി നൽകിയിട്ടുണ്ട്.\nആസാം പൗരത്വ രജിസ്റ്റർ മുൻ കോർഡിനേറ്റർ പ്രതീഷ് ഹജേലയെ കൂടുതൽ വെട്ടിലാക്കുന്നതാണ് ഇപ്പോൾ പുറത്തുവന്ന റിപ്പോർട്ട്. ആരോപണങ്ങളുടെ പശ്ചാത്തലത്തിൽ പ്രതീക് ഹജേലയെ സുപ്രീംകോടതി ഇടപെട്ടു സ്ഥലം മാറ്റിയിരുന്നു.\nഓഗസ്റ്റ് മുപ്പത്തൊന്നിനാണ് ആസാമിൽ ദേശീത പൗരത്വ പട്ടിക പ്രഖ്യാപിച്ചത്. ഇതനുസരിച്ച് 20 ലക്ഷം പേർ പൗരത്വത്തിന് അർഹരല്ലാതായി. ഇവർക്ക് വീണ്ടും രേഖകൾ സമർപ്പിക്കാൻ അവസരം നൽകിയിട്ടുണ്ട്.


LSS USS പരീക്ഷകള് ഫെബ്രുവരി രണ്ടാം വാരം നടക്കും..............\nപച്ചക്കറി വിത്ത് വിതരണം ചെയ്തു.\nവിത്തുവിതരണത്തിന്റെ ഉദ്ഘാടനം PTA പ്രസി‍ഡന്റ് രാജു വട്ടക്കാല നിര്‍വ്വഹിക്കുന്നു\nവിഷരഹിതപച്ചക്കറിക്കൃഷി സ്കൂളില് ആരംഭിച്ചു. കുട്ടികളോടൊപ്പം രക്ഷിതാക്കളും പങ്ക് ചേര്‍ന്നപ്പോള് തരിശായിക്കിടന്ന കിടന്ന ഭൂമി പച്ചപുതച്ചു.\nകുട്ടികള്‍ക്കായ് പ്രധാനമന്ത്രിയുടെ സന്ദേശം\nമാവേലിയുടെ ഓര്‍മ പുതുക്കി ഓണാഘോഷം\nആഗസ്റ്റ് 21 ന് ഓണാഘോഷം സമുചിതമായി ആഘോഷിച്ചു. വിവിധ മത്സരങ്ങള്‍ക്കുശേഷം രക്ഷിതാക്കളുടെ സഹകരണത്തോടെ വിഭവസമൃദ്ധമായ സദ്യയും നടന്നു.\nസ്വാതന്ത്ര്യ ദിനാഘോഷം 2015\nസഡാക്കൊയുടെ ഓര്‍മ പതുക്കി യുദ്ധവിരുദ്ധറാലി\nപഞ്ചായത്ത് തല വിജ്ഞാനോത്സവത്തില് ഒന്ന്,രണ്ട്, മൂന്ന് സ്ഥാനങ്ങള് നേടിയ താരങ്ങള്\nആതിത്യ പ്രകാശ്, എഡ്വിന് ജിജോ, ഹരിപ്രിയ\nവിഷരഹിത പച്ചക്കറി ഇനി ഞങ്ങള്‍ക്കും സ്വന്തം\nപി.ടി.എ പ്രസിഡന്റ് ശ്രീ. ബാബു വട്ടക്കാലയുടെ നേതൃത്വത്തില് സ്കൂളില് വിഷരഹി പച്ചക്കറിക്കൃഷി ആരംഭിച്ചു. വെണ്ട, പയര്. പാവല്, വഴുതിന, വെള്ളരി എന്നിവയാണ് പ്രധാനകൃഷി. വാര്‍ഡ് മെമ്പര് ശ്രീ.ഭാസ്കരന് സംരംഭം ഉദ്ഘാടനം ചെയ്തു.\nചോക്ലറ്റിനായ് ചെലവഴിക്കുന്ന ഇത്തിരികള് ശേഖരിച്ച് ഒത്തിരിയാക്കി ശുചിമുറിയില്ലാത്ത സഹപാഠികള്‍ക്ക് ശുചിമുറി നിര്‍മിക്കുവാന് നല്ലപാഠം ക്ലബ്ബ് പ്രവര്‍ത്തകര് ആരംഭിച്ച പദ്ധതിയാണ്\nവായനാദിനത്തിന് സമ്മാനമായി കുഞ്ഞുകവിതകള്\nവിസ്മയമായി എട്ടുവയസുകാരി അനുജ\nമണ്ണപ്പം ചുട്ടുകളിക്കേണ്ട പ്രായത്തില് കവിതാരചനയിലേര്‍പ്പെട്ട അനുജ എന്ന എട്ടുവയസുകാരി സ്കൂളിലും നാട്ടുകാര്‍ക്കും വിസ്മയമായി. കോട്ടമല എം.ജി.എം.യു.പി. സ്കൂളിലെ നാലാം ക്ലാസ് വിദ്യാര്‍ത്ഥിനിയാണ് കാവ്യരംഗത്തേയ്ക്ക് കാലെടുത്തുവെയ്ക്കുന്ന ഈ കുട്ടി പ്രതിഭ. വിശ്രമനേരങ്ങളില് കുറിച്ചുവെച്ച കവിതകളില് നിന്നും തെരഞ്ഞെടുക്കപ്പെട്ട ഇരുപത്തിയൊമ്പത് കവിതകളാണ് അനുജയുടെ കുഞ്ഞുകവിതകള് എന്ന പേരില് ഈ വായനാദിനത്തില് പുസ്തക രൂപത്തില് പ്രസിദ്ധീകരിക്കപ്പെട്ടത്.\nവായനാവാരത്തിന്റെ ഉദ്ഘാടനസമ്മേളനത്തില് ശ്രി.ചിങ്ങനാപുരം മാസ്റ്ററില്‍നിന്ന് നര്‍ക്കിലക്കാട് സെന്റ് മേരീസ് ഓര്‍ത്തഡോക്സ് ചര്‍ച്ച് വികാരി റവ: ഫാ. ജോണ് മത്തായി ഏറ്റുവാങ്ങി.\n2015-16 അധ്യയനവര്‍ഷത്തെ പ്രവേശനോത്സവം 01-06-2015 രാവിലെ 10 മണിക്ക് ഘോഷയാത്രയോടെ ആരംഭിച്ചു. സ്കൂള് മാനേജരുടെ അധ്യക്ഷതയില് ഗ്രാമ പഞ്ചായത്ത് മെമ്പര് ശ്രീ . ഭാസ്കരന് ഉദ്ഘാടനം ചെയ്തു..\nSHIRLY JOSEPH THATTARATH


സുപ്രീം കോടതി ചീഫ് ജസ്റ്റിസ് എസ്. എ ബോബ്‌ഡെ വിവാഹ ദല്ലാളോ ? | Advocate Hareesh Vasudevan|Supreme court chief justice S.A.Bobde\nഅധികാരത്തിന്റെ ആനപ്പുറത്ത് ഇരിക്കുമ്പോള് എന്തും ചെയ്യാമെന്നുള്ള ധാര്‍ഷ്ട്യം അല്ലാതെ മറ്റെന്താണ് ഇത്? എന്ന ചോദ്യവുമായി ഹരീഷ് വാസുദേവന് : വിവാദം കത്തിപ്പടരുന്നു\nസുപ്രീം കോടതി ചീഫ് ജസ്റ്റിസ് എസ്. എ ബോബ്ഡെ വിവാഹ ദല്ലാളോ ? എന്ന ചോദ്യവുമായി പരിസ്ഥിതി പ്രവര്‍ത്തകന് അഡ്വ ഹരീഷ് വാസുദേവന്.\nപോക്‌സോ കേസില് അറസ്റ്റിലായ പ്രതിയോട് ഇരയായ കുട്ടിയെ വിവാഹം ചെയ്യാമോ എന്ന് ചോദിച്ച സുപ്രീം കോടതി ചീഫ് ജസ്റ്റിസ് എസ.് എ ബോബ്ഡെയ്ക്ക് എതിരെയാണ് രൂക്ഷമായ ഭാഷയില് വിമര്‍ശനവുമായി ഹരീഷ് വാസുദേവന് രംഗത്ത് എത്തിയത്. തന്റെ സോഷ്യല് മീഡിയാ പോസ്റ്റ് വഴിയാണ് ഹരീഷ് സുപ്രീം കോടതി ചീഫ് ജസ്റ്റിസിനെതിരെ രൂക്ഷവിമര്‍ശനം ഉന്നയിച്ചത്.\nRead Also : സംസ്ഥാനത്ത് വീണ്ടും ചെങ്കൊടി പാറിയ്ക്കാന് സിപിഎമ്മിന്റെ ഉരുക്കുകോട്ട\nപോക്‌സോ കേസിലെ ഇരയെ വിവാഹം കഴിക്കാമോ എന്ന് പ്രതിയോട് ചോദിക്കാന് സുപ്രീം കോടതി ജഡ്ജിക്ക് എന്ത് അധികാരമാണ് ഉള്ളതെന്ന് അഭിഭാഷകന് ചോദിക്കുന്നു.\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് അറസ്റ്റിലായ പ്രതിയോട് ഇരയെ വിവാഹം ചെയ്യാന് തയ്യാറാണോ എന്ന് ചീഫ് ജസ്റ്റിസ് ചോദിച്ചിരുന്നു. കേസില് പ്രതിയായ മോഹിത് സുഭാഷ് ചവാന്റെ ജാമ്യഹര്‍ജി പരിഗണിക്കവേയായിരുന്നു ചീഫ് ജസ്റ്റിസിന്റെ ചോദ്യം. മഹാരാഷ്ട്ര സ്റ്റേറ്റ് ഇലക്ട്രിക് പ്രൊഡക്ഷന് കമ്പനി ജീവനക്കാരനായ പ്രതി മോഹിത് ചവാന് വിദ്യാര്‍ത്ഥിനിയും അകന്ന ബന്ധുവുമായ പതിനാറുകാരിയെ ബലാത്സംഗം ചെയ്തുവെന്നതാണ് കേസ്.\n‘ചീഫ് ജസ്റ്റിസ് വിവാഹ ദല്ലാളോ?\nപ്രായപൂര്‍ത്തി ആകാത്ത പെണ്‍കുട്ടിയെ, വീട്ടില് ആരുമില്ലാത്ത സമയത്ത് കയറി വാ പൊത്തിപ്പിടിച്ചു ബലത്സംഗം ചെയ്തു. മുഖത്ത് ആസിഡ് ഒഴിക്കുമെന്നു ഭീഷണിപ്പെടുത്തി പിന്നീട് 10-12 തവണ ബലാത്സംഗം ചെയ്തു. പരാതിപ്പെടാന് പോലീസില് പോയ അമ്മയെ ഭീഷണിപ്പെടുത്തി രേഖകളില് ഒപ്പിടീച്ചു, വിവാഹം കഴിച്ചുകൊള്ളാം എന്നു വാഗ്ദാനം നല്‍കി. എന്നാല് പെണ്‍കുട്ടി പ്രായപൂര്‍ത്തി ആയപ്പോള് അവള് പരാതി നല്‍കി. പ്രതിയ്‌ക്കെതിരെ പോക്‌സോ കേസെടുത്തു. എന്നാല് ഇയാള്‍ക്ക്\nസെഷന്‍സ് കോര്‍ട്ട് മുന്‍കൂര് ജാമ്യം അനുവദിച്ചു. ഇതേതുടര്‍ന്ന് ഇര ഹൈക്കോടതിയെ സമീപിച്ചപ്പോള് അത് റദ്ദാക്കി. അതിനെതിരെ പ്രതി സുപ്രീംകോടതിയെ സമീപിച്ചു.\nകേസില് ജാമ്യഹര്‍ജി കേള്‍ക്കവേ, ‘നിങ്ങള്‍ക്കവളെ വിവാഹം കഴിക്കാമോ’ എന്നു സുപ്രീംകോടതി ചീഫ് ജസ്റ്റിസ് ചോദിച്ചു. ‘ഞങ്ങള് പറഞ്ഞത് കൊണ്ടാണ് നിങ്ങള് വിവാഹം കഴിക്കുന്നത് എന്നു നാളെ നിങ്ങള് പറയും. അത് വേണ്ട, ഞങ്ങള് നിര്‍ബന്ധിക്കുകയല്ല’ ചീഫ് ജസ്റ്റിസ് പറഞ്ഞു.\n‘അറസ്റ്റ് ചെയ്താല് പ്രതിയെ ജോലിയില് നിന്ന് സസ്പെന്‍ഡ് ചെയ്യും’ – വക്കീല്.\n‘ഒരു മൈനര് പെണ്‍കുട്ടിയെ ബലാത്സംഗം ചെയ്യുമ്പോള് ഓര്‍ക്കണമായിരുന്നു ജോലി ഉണ്ടെന്ന്’ – ചീഫ് ജസ്റ്റിസ്.\n‘നേരത്തേ വിവാഹം കഴിക്കാന് തയാറായിരുന്നു. ഇര സമ്മതിച്ചില്ല.\nഅതുകൊണ്ട് പ്രതി വേറെ വിവാഹം കഴിച്ചു’ – വക്കീല്.\nസത്യമാണെങ്കില്, ഇത്തരം ജഡ്ജിമാരെ ജനം വീട്ടില്‍ക്കയറി തല്ലുകയോ കല്ലെറിയുകയോ ചെയ്യുന്ന കാലം വിദൂരത്തല്ല. വക്കീലല്ലേ, ആ വിധിയെ അതിന്റെ മെറിറ്റില് അല്ലേ വിമര്‍ശിക്കേണ്ടത് എന്നൊക്കെ സഹപ്രവര്‍ത്തകര് ചോദിച്ചേക്കാം. ക്ഷമിക്കണം, ഇക്കാര്യത്തില് എനിക്കങ്ങനെ തോന്നുന്നില്ല.\nപോക്‌സോ-റേപ്പ് കേസ് ജാമ്യം പരിഗണിക്കുമ്പോള് ഇരയെ പ്രതി വിവാഹം കഴിക്കുമോ എന്നു ചോദിക്കാന് ചീഫ് ജസ്റ്റിസിന് എന്ത് അധികാരം? വിവാഹം ചെയ്താല് ചെയ്ത കുറ്റം ഇല്ലാതാകുമോ? ഇന്ത്യന് ചീഫ് ജസ്റ്റിസിനെ ആ ഇരയുടെ വിവാഹ ദല്ലാള്‍പ്പണി ഏല്പിച്ചിട്ടുണ്ടോ? റേപ്പ് കേസില് വിവാഹം എങ്ങനെയാണ് ഓപ്ഷനായി വരുന്നത്? ഏത് നിയമം?\n18 തികഞ്ഞ യുവതി ആയിരുന്നെങ്കില് Consent ഉണ്ടായിരുന്നു എന്ന് വാദത്തിനെങ്കിലും സമ്മതിക്കമായിരുന്നു. ഇത് 16 വയസുള്ള പെണ്‍കുട്ടിയാണ്. സമ്മതം കൊടുക്കാനുള്ള പ്രായം പോലുമായിട്ടില്ല. ഈ കാരണങ്ങളാല് ജാമ്യം നല്‍കിയ സെഷന്‍സ് കോടതി ഉത്തരവ് ‘അട്രോഷ്യസ്’ എന്നാണ് ഹൈക്കോടതി നിരീക്ഷിച്ചത്. അതില് എന്ത് തെറ്റുണ്ടെന്നാണ് ചീഫ് ജസ്റ്റിസ് അധ്യക്ഷനായ ബെഞ്ച് കണ്ടെത്തിയത്?\nഇത് പറയുന്നതിന്റെ പേരില് എന്നെ കോടതിയലക്ഷ്യം എടുത്ത് കഴുവേറ്റാന് വിധിക്കുകയാണെങ്കില് മൈ ലോഡ്, അങ്ങോട്ടു വിളിപ്പിക്കൂ. ബാക്കി നേരില് മുഖത്ത് നോക്കി പറയാം.\nAdvocate Hareesh Vasudevan Supreme court chief justice S.A.Bobde\nMar 16, 2021, 08:48 am IST\n‘വിവാഹം ചെയ്യാമോ’; ചോദ്യം പിന്‍വലിക്കണമെന്ന് വൃന്ദ കാരാട്ട്\nMar 3, 2021, 12:34 pm IST\nഒരു പൗരന് പോലും അപകടം സംഭവിക്കാതിരിക്കാനാണ് കേന്ദ്രം ശ്രമിക്കുന്നത്, രാജ്യത്തെ പ്രതിരോധ പ്രവർത്തനങ്ങൾ മികച്ചത്: സുപ്രീം കോടതി\nApr 28, 2020, 10:02 am IST\nസ്ഥലവും തിയതിയും സമയവും തീരുമാനിക്കൂ… ഗവര്‍ണര് ആരിഫ് മുഹമ്മദിനെ പരസ്യമായി വെല്ലുവിളിച്ച് ഹരീഷ് വാസുദേവന്\nDec 28, 2019, 11:51 pm IST


ആപ്പിള് പെന്‍സില് സപ്പോര്‍ട്ടോഡ് കൂടിയ പുതിയ ഐപാഡ് 2018 പുറത്തിറങ്ങി: പ്രത്യേകതകളും, ഇന്ത്യയിലെ വിലയും എന്താണെന്ന് നോക്കാം | Tech Sports\nTablets March 28, 2018 Web Desk\napple4 Ipad 20181 Tablet1\nഇന്നലെ ചിക്കാഗോയില് വച്ച് നടന്ന ചടങ്ങില് ആപ്പിള് അവരുടെ ഐപാഡിന്റെ 9.7 ഇഞ്ച് സ്ക്രീനോട് കൂടിയ എണ്ട്രി ലെവല് മോഡല് ഐപാഡ് 2018 പുറത്തിറക്കി. കുട്ടികള്‍ക്ക് വേണ്ടിയുള്ള മോഡലാണ് ഇതെന്നാണ് കമ്പനി പറയുന്നത്....\nലാസ്റ്റ് ജെനറേഷന് ഐപാഡിന്റെ അതേ ഫീച്ചറുകള് തന്നെയാണ് ഈ മോഡലിലുമുള്ളത്\nആപ്പിള് പെന്‍സില് സപ്പോര്‍ട്ട് ചെയ്യുന്ന ഐപാഡ് 2018ന്റെ പ്രവര്‍ത്തനം A10 ഫ്യൂഷന് SoCയിലാണ്\nഐപാഡ് 2018 കുട്ടികള്‍ക്ക് വേണ്ടിയുള്ള മോഡലാണെന്നാണ് കമ്പനി പറയുന്നത്\nഇന്നലെ ചിക്കാഗോയില് വച്ച് നടന്ന ചടങ്ങില് ആപ്പിള് അവരുടെ ഐപാഡിന്റെ 9.7 ഇഞ്ച് സ്ക്രീനോട് കൂടിയ എണ്ട്രി ലെവല് മോഡല് ഐപാഡ് 2018 പുറത്തിറക്കി. കുട്ടികള്‍ക്ക് വേണ്ടിയുള്ള മോഡലാണ് ഇതെന്നാണ് കമ്പനി പറയുന്നത്. 2015ല് ആപ്പിള് ഐപാഡ് പ്രൊ യ്ക്കൊപ്പം പുറത്തിറക്കിയ ആപ്പിള് പെന്‍സില് സ്റ്റൈലസ് സപ്പോര്‍ട്ടും ഈ മോഡലിനുണ്ട്. മറ്റ് മോഡലുകളില് നിന്ന് വിഭിന്നമായി കീനോട്ട്, നമ്പേഴ്സ്, പേജസ് എന്നീ അപ്ലിക്കേഷനുകളും കരിക്കുലം തയ്യാറാക്കാനുള്ള സൗകര്യവും ഈ മോഡലില് ആപ്പിള് ഉള്‍ക്കൊള്ളിച്ചിരിക്കുന്നു. അമേരിക്കയില് വിദ്യാഭ്യാസവിപണിയിലെ ഗൂഗിള് ക്രോംബുക്കുകളുടെയും ബഡ്ജറ്റ് ലാപ്ടോപ്പുകളുടെയും മാര്‍ക്കറ്റ് പിടിച്ചെടുക്കാനാണ് ഈ മോഡല് ആപ്പിള് പുറത്തിറക്കിയിരിക്കുന്നത് എന്നാണ് സാങ്കേതിക വിദഗ്ദര് അഭിപ്രായപ്പെടുന്നത്.\nഅമേരിക്കയിലെ വിദ്യാര്‍ത്ഥികള് ഇതിന് നല്‍കേണ്ട വില 299 ഡോളറാണ്. അത് ഏകദേശം 19,400 രൂപയോളം വരും. ഓപ്പണ് മാര്‍ക്കറ്റില് 329 ഡോളറിനാണ് ഈ പുതിയ ഐപാഡ് ലഭിക്കുക. ഇന്ത്യയില് ഇതിന്റെ വില ഏതാണ്ട് ഏറ്റവും അവസാനത്തെ 9.7” മോഡലിന്റേതിന് സമാനമാവുമെന്നാണ് റിപ്പോര്‍ട്ടുകള്. വയര്‍ലെസ് മാത്രമുള്ള 32GB ഐപാഡ് 2018ന് 28,000 രൂപയും, 32GB വൈഫൈ+സെല്ലുലാര് മോഡലിന് 38,600രൂപയുമാണ് ഏകദേശ വില. ആപ്പിള് പെന്‍സില് കൂടി വേണമെന്നുണ്ടെങ്കില് അത് പ്രത്യേകം വാങ്ങണം. അതിന് 7,600 രൂപയാണ് ഇന്ത്യന് മാര്‍ക്കറ്റിലെ വില. ഇന്ന് മുതല് തെരെഞ്ഞെടുക്കപ്പെട്ട ഇരുപത്തഞ്ച് രാജ്യങ്ങളില് പുതിയ ഐപാഡിന്റെ ഓര്‍ഡറുകള് സ്വീകരിച്ച് തുടങ്ങുമെന്നാണ് കമ്പനി പറയുന്നത്.\nഏതാണ്ട് ഒരു വര്‍ഷം മുമ്പ് പുറത്തിറങ്ങിയ ഐപാഡ് 2017 ന് സമാനമായ ഫീച്ചറുകള് തന്നെയാണ് ഈ മോഡലിലുമുള്ളത്. അതില് നിന്നുള്ള ഏറ്റവും വലിയ വ്യത്യാസമെന്നത് ഈ മോഡല് പ്രവര്‍ത്തിക്കുന്നത് A10 ഫ്യൂഷന് SoCയിലാണെന്നുള്ളതാണ്. A9 SoCയാണ് ഇതിന് മുമ്പിറങ്ങിയ മോഡലുകളില് ഉപയോഗിച്ചു വന്നിരുന്നത്. 264ppi റെസൊല്യൂഷനോട് കൂടിയ 9.7 ഇഞ്ച് സ്ക്രീന് ആപ്പിള് പെന്‍സിലിനെ സപ്പോര്‍ട്ട് ചെയ്യുന്നു എന്നുള്ളതും ഈ മോഡലിന്റെ പ്രത്യേകതയാണ്. ഈ മോഡലിന്റെ റാമിനെ കുറിച്ചും ബാറ്ററിയെ കുറിച്ചുമുള്ള വിവരങ്ങള് കമ്പനി ഇതുവരെ പുറത്ത് വിട്ടിട്ടില്ല.\nf/2.4 അപ്പെര്‍ച്ചറോട് കൂടിയ 8 മെഗാ പിക്സല് പിന് കാമറയും, f/2.2 അപ്പെര്‍ച്ചറിലുള്ള 1.2 മെഗാപിക്സല് ഫ്രണ്ട് ക്യാമറയുമാണ് ഈ മോഡലിനുള്ളത്. 4G LTE കണക്റ്റിവിറ്റി സെല്ലുലാര് മോഡലിനും, Wi-Fi 802.11ac (dual-band, 2.4GHz and 5GHz), ബ്ലൂടൂത്ത് v4.2, A-GPS എന്നി കണക്ടിവിറ്റികള് വയര്‍ലസ്സിലും ഐപാഡ് 2018 നല്‍കുന്നുണ്ട്. ഹോം ബട്ടണില് ടച്ച് ഐഡി ഫിംഗര്‍പ്രിന്റ് സെന്‍സര്, ആക്സിലറോ മീറ്റര്, ആമ്പിയന്റ് ലൈറ്റ് സെന്‍സര്, ബാരോമീറ്റര്, ഡിജിറ്റല് കോമ്പസ്, 3-ആക്സിസ് ഗൈറോസ്കോപ്പ് എന്നീ സൗകര്യങ്ങളും ഇതില് ഉള്‍ക്കൊള്ളിച്ചിരിക്കുന്നു.\nഈ മോഡലിന്റെ മറ്റൊരു പ്രത്യേകത ഇതിലുള്ള ഐ-വര്‍ക്ക് ഫീച്ചറാണ്. കീനോട്ട്സ്, പേജസ്, നമ്പേഴ്സ് എന്നീ അപ്ലിക്കേഷനുകളില് ഇതുവഴി ഡ്രോയിങ്ങ്സുകള് ഉള്‍ക്കൊള്ളിക്കാനാവും. അതുപോലെത്തന്നെ പേജസ് അപ്ലിക്കേഷനില് സ്മാര്‍ട്ട് അനോട്ടേഷന് ഫീച്ചറും പുതുതായി ചേര്‍ത്തിരിക്കുന്നു. ഡിജിറ്റല് ബുക്കുകള് നിര്‍മ്മിക്കാനുള്ള സൗകര്യം ഉടന് തന്നെ പേജസ് അപ്ലിക്കേഷനില് നല്‍കുമെന്ന് ആപ്പിള് കഴിഞ്ഞ ദിവസം പറഞ്ഞിരുന്നു. അദ്ധ്യാപകര്‍ക്കും, വിദ്യാര്‍ത്ഥികള്‍ക്കും ഏറെ സൗകര്യമാവുന്ന ഈ ഫീച്ചര് ഐ ഓ എസിലും, ഐ ക്ലൗഡിലുമെല്ലാം ഉടന് തന്നെ ലഭ്യമാവും. ഐ വര്‍ക്കിലെ മേല്‍പ്പറഞ്ഞ മൂന്ന് അപ്ലിക്കേഷനുകളും ഈ പുതിയ മോഡലില് പ്രിലോഡ് ചെയ്തായിരിക്കുമ ലഭ്യമാവുക.\nഅദ്ധ്യാപകര്‍ക്കായുള്ള സ്കൂള് വര്‍ക്ക് എന്ന പേരില് പുതിയ ഒരു ആപ്പും ആപ്പിള് അനൗണ്‍സ് ചെയ്തിട്ടുണ്ട്. ഈ ആപ്പു വഴി കുട്ടികള്‍ക്കുള്ള അസൈന്മെന്റുകളും, പ്രോഗ്രസ് റിപ്പോര്‍ട്ടുകളുമെല്ലാം അവര്‍ക്ക് തയ്യാറാക്കാം. അതോടൊപ്പം തന്നെ അദ്ധ്യാപകര്‍ക്കും വിദ്യാര്‍ത്ഥികള്‍ക്കും ഇതുവഴി ലഭിക്കുന്ന ആപ്പിള് ഐഡി ഉപയോഗിച്ച് ആപ്പിള് ഐക്ലൗഡ് സ്റ്റോറേജിലെ 200GB ഉപയോഗിക്കാനുമാവും.


ട്വന്റി-20 ലോകകപ്പ് സൂപ്പര്12 മത്സരങ്ങക്ക് ഇന്ന് തുടക്കം – BHARATH NEWS\nഅബുദാബി: ഏഴാമത് ട്വന്റി-20 ലോകകപ്പിന്റെ സൂപ്പര്12 മത്സരങ്ങള്‍ക്ക് ഇന്ന് തുടക്കം. 12 ടീമുകളും മത്സരത്തില് അണിനിരക്കുന്നത്. ദുബായ്, ഷാര്‍ജ, അബുദാബി എന്നിവിടങ്ങളിലായാണ് മത്സരങ്ങള് നടക്കുക. ഇന്ത്യയില് നടക്കേണ്ട ടൂര്‍ണമെന്റ് കോവിഡിനെ തുടര്‍ന്ന് ദുബായിലേക്ക് മാറ്റുകയായിരുന്നു.\nഅബുദാബി രാജ്യാന്തര ക്രിക്കറ്റ് സ്‌റ്റേഡിയത്തില് ഇന്ത്യന് സമയം വൈകുന്നേരം 3.30 ന് നടക്കുന്ന ഉദ്ഘാടന മത്സരത്തില് ഓസ്‌ട്രേലിയ ദക്ഷിണാഫ്രിക്കയുമായി ഏറ്റുമുട്ടും. ദുബായില് രാത്രി 7.30ന് നടക്കുന്ന രണ്ടാം മത്സരത്തില് നിലവിലെ ചാമ്പ്യന്‍മാരായ വെസ്റ്റിന്‍ഡീസ് കഴിഞ്ഞ ലോകകപ്പിലെ റണ്ണേഴ്‌സ് അപ്പുകളായ ഇംഗ്ലണ്ടിനെ നേരിടും.\nഇന്ത്യയുടെ ആദ്യ മത്സരം ഞായറാഴ്ചയാണ്. പാക്കിസ്ഥാനാണ് ഇന്ത്യയുടെ എതിരാളി. ഞായറാഴ്ച രാത്രി 7.30ന് ദുബായിലാണ് ടീം ഇന്ത്യ കളിക്കാനിറങ്ങുക. ഞായറാഴ്ച ഉച്ചയ്ക്ക് നടക്കുന്ന ആദ്യ മത്സരത്തില് ബംഗ്ലാദേശും ശ്രീലങ്കയും ഏറ്റുമുട്ടും.\nഗ്രൂപ്പ് മത്സരങ്ങള് ഇന്നലെ അവസാനിച്ചതോടെ ഗ്രൂപ്പ് എയില് നിന്ന് ശ്രീലങ്കയും നമീബിയയും ഗ്രൂപ്പ് ബിയില് നിന്ന് സ്‌കോട്‌ലന്‍ഡും ബംഗ്ലാദേശും സൂപ്പര് പോരാട്ടത്തിലേക്കു യോഗ്യത നേടിക്കഴിഞ്ഞു. ഓസ്‌ട്രേലിയ, ദക്ഷിണാഫ്രിക്ക, വെസ്റ്റിന്‍ഡീസ്, ഇംഗ്ലണ്ട്, ശ്രീലങ്ക, ബംഗ്ലാദേശ് എന്നിവരടങ്ങുന്ന ഒന്നാം ഗ്രൂപ്പും ഇന്ത്യ, പാകിസ്ഥാന്, ന്യൂസിലന്‍ഡ്, അഫ്ഗാനിസ്ഥാന്, സ്‌കോട്‌ലന്‍ഡ്, നമീബിയ എന്നീ ടീമുകള് മാറ്റുരയ്ക്കുന്ന രണ്ടാം ഗ്രൂപ്പും തമ്മിലാകും തുടര്‍ന്നുള്ള പോരാട്ടങ്ങള്.\nNext പറഞ്ഞത് തെറ്റായിപ്പോയി’; നമസ്‌കാര പരാമര്‍ശത്തില് മാപ്പ് ചോദിച്ച് വഖാര് യൂനുസ്.


അസൂയയും സ്വാര്‍ത്ഥതയും പൈശാചികമാണോ? : Marian Pathram\nഅസൂയയും സ്വാര്‍ത്ഥതയും പൈശാചികമാണോ?\nഇത്തിരിയൊക്കെ അസൂയ ഇല്ലാത്തവര് ആരെങ്കിലുമുണ്ടാവുമോ.. അതുപോലെ സ്വാര്‍ത്ഥത ഇല്ലാത്തവരായും? ഒരേപോലെ കഴിഞ്ഞവരില് ഒരാള് ഉയര്‍ന്നുപോകുമ്പോള്,കൂട്ടുകാരില് ഒരാള്‍ക്ക് പഠിച്ചിറങ്ങിയപ്പോഴേ ജോലികിട്ടിയപ്പോള്, സഹപ്രവര്‍ത്തകന് പ്രമോഷന് കിട്ടിയപ്പോള്, കൂടപ്പിറപ്പിന് നല്ല വീടുണ്ടായപ്പോള് അപ്പോഴൊക്കെ അസൂയ തോന്നുന്നവര് ധാരാളം. അതുപോലെ എല്ലാം എനിക്കു മതി എന്ന ചിന്ത കൊണ്ടുനടക്കുന്നവരും ധാരാളം. മറ്റുള്ളവര്‍ക്കുവേണ്ടി എന്തെങ്കിലും ചെയ്താല് തന്നെ അത് പോലും സ്വാര്‍ത്ഥവിചാരത്തോടെ ചെയ്യുന്നവരുമുണ്ട്. അതുവഴി തനിക്കെന്തെങ്കിലും നേട്ടമുണ്ടാകുമെന്നാണ് അവര് പ്രതീക്ഷിക്കുന്നത്. വെറും സ്വഭാവിക പ്രവണതയായി അസൂയയെയും സ്വാര്‍ത്ഥതയെും കാണരുത്. അത് പൈശാചികമാണെന്നാണ് തിരുവചനം പറയുന്നത്.\nഎന്നാല് നിങ്ങള്‍ക്ക് കടുത്ത അസൂയയും ഹൃദയത്തില് സ്വാര്‍ത്ഥതയും ഉണ്ടാകുമ്പോള് ആത്മപ്രശംസ ചെയ്യുകയോ സത്യത്തിന് വിരുദ്ധമായി വ്യാജം പറയുകയോ അരുത്. ഈ ജ്ഞാനം ഉന്നതത്തില് നിന്നുളളതല്ല മറിച്ച് ഭൗമികവും സ്വാര്‍ത്ഥപരവും പൈശാചികവുമാണ്. എവിടെ അസൂയയും സ്വാര്‍ത്ഥമോഹവും ഉണ്ടോ അവിടെ ക്രമക്കേടും എല്ലാ ദുഷ്‌ക്കര്‍മ്മങ്ങളും ഉണ്ട്.( യാക്കോബ് 3: 14-16)\nഅതുകൊണ്ട് നമുക്ക് ഇത്തരം പൈശാചികപ്രവണതകളില് നിന്ന് ഒഴിഞ്ഞുനില്ക്കാന് ശ്രമിക്കാം. ദൈവമേ എന്റെ മനസ്സിനെ സ്വാര്‍ത്ഥതയില് നിന്നും അസൂയയില് നിന്നുംമോചിപ്പിക്കണമേ. മറ്റൊരാള് ഉയര്‍ച്ച പ്രാപിക്കുമ്പോള് മനസ്സില് തോന്നുന്ന എല്ലാവിധ അസ്വസ്ഥതകളും ഇല്ലാതാക്കണമേ.\nറായ് കൊടുങ്കാറ്റ് വീശിയടിക്കുമ്പോഴും വിശുദ്ധ കുര്‍ബാന തുടരുന്ന വൈദികന്: ഫിലിപ്പൈന്‍സില് നിന്നുള്ള വീഡിയോ വൈറലാകുന്നു


ട്രംപിന് തിരിച്ചടി; അഭയാര്‍ഥി കുട്ടികളെ മാതാപിതാക്കളില് നിന്ന് വേര്‍പിരിക്കരുതെന്ന് കോടതി ഉത്തരവ്\nഅഭയാര്‍ഥികളായെത്തുന്നവര്‍ക്കൊപ്പമുള്ള കുട്ടികളെ മാതാപിതാക്കളില് നിന്ന് വേര്‍പ്പെടുത്തി മറ്റു കേന്ദ്രങ്ങളില് താമസിപ്പിക്കുന്ന രീതിയാണ് അമേരിക്ക തുടര്‍ന്നു പോരുന്നത്.\n05 Aug, 2018 at 05:07 AM\nഅമേരിക്കയിലെത്തിയ അഭയാര്‍ഥികളുടെ കുട്ടികളെ മാതാപിതാക്കള്‍ക്കൊപ്പം ചേര്‍ക്കേണ്ടത് സര്‍ക്കാരിന്റെ ഉത്തരവാദിത്തമാണെന്ന് അമേരിക്കന് ഫെഡറല് കോടതിയുടെ ഉത്തരവ്. 2018 ജൂണ് വരെയുള്ള കണക്കുകളനുസരിച്ച് ഇത്തരത്തില് 2000 ത്തിലേറെ കുട്ടികളാണ് യു.എസില് മാതാപിതാക്കളില് നിന്ന് വേര്‍പ്പെട്ട് കഴിയുന്നത്.\nഅഭയാര്‍ഥികളായെത്തുന്നവര്‍ക്കൊപ്പമുള്ള കുട്ടികളെ മാതാപിതാക്കളില് നിന്ന് വേര്‍പ്പെടുത്തി മറ്റു കേന്ദ്രങ്ങളില് താമസിപ്പിക്കുന്ന രീതിയാണ് അമേരിക്ക തുടര്‍ന്നു പോരുന്നത്. ഈ നയത്തിന് തിരിച്ചടിയാണ് കോടതി ഉത്തരവ്. മാതാപിതാക്കളെയും കുട്ടികളെയും ഒരുമിപ്പിക്കുന്നത് പൂര്‍ണമായും സര്‍ക്കാര് ഉത്തരവാദിത്തമാണെന്ന് ഫെഡറല് കോടതി ജഡ്ജി ഡാനാ സാബ്രു നിരീക്ഷിച്ചു. രക്ഷിതാക്കളെ കണ്ടെത്താന് സര്‍ക്കാര് മുന്‍കൈയെടുക്കണമെന്നും അദ്ദേഹം ഉത്തരവിട്ടു.\nസര്‍ക്കാര് സംരക്ഷണയിലുള്ള അഭയാര്‍ഥികളായ 572 കുട്ടികളില് 410 കുട്ടികളുടെ രക്ഷിതാക്കള് രാജ്യത്തിന് പുറത്താണെന്നാണ് അമേരിക്കന് സര്‍ക്കാരിന്റെ കണക്കുകള് വ്യക്തമാക്കുന്നത്. ഇതില് 13 കുട്ടികളുടെ രക്ഷിതാക്കളെ മാത്രമേ ഇതുവരെ തിരിച്ചറിഞ്ഞിട്ടുള്ളൂവെന്നും കോടതി ചൂണ്ടിക്കാട്ടി. നിലവില് ടെക്സസിലെ പോര്‍ട്ട് ഇസബല് സര്‍വീസ് പ്രൊസസിങ് സെന്റര് വഴി കുട്ടികളെ മാതാപിതാക്കള്‍ക്കരികില് എത്തിക്കുന്നത്. എന്നാല് കൃത്യമായ രേഖകളില്ലാത്ത അഭയാര്‍ഥികളുടെ കാര്യത്തില് നടപടി കൂടുതല് ദുഷ്കരമാകും.\nരാജ്യത്ത് കുടുംബമായെത്തുന്ന അഭയാര്‍ഥികളുടെ കുട്ടികളെ മാത്രമായി പ്രത്യേക ക്യാമ്പുകളിലാണ് പാര്‍പ്പിക്കുന്നത്. ഗ്വാട്ടിമാല, ഹോണ്ടുറാസ്, എല്‍സാല്‍വദോര് എന്നിവടങ്ങളില് നിന്നുള്ളവരാണ് കൂടുതല് കുട്ടികളും. കോടതി വിധി ട്രംപിന്റെ വിവാദ കുടിയേറ്റ നയത്തിനേറ്റ തിരിച്ചടിയായാണ് പൊതുവെ വിലയിരുത്തപ്പെടുന്നത്.


മുംബൈ ഇന്ത്യന്‍സ് ഒമ്പത് റണ്‍സിന് ചെന്നൈ സൂപ്പര് കിംഗ്സിനെ പരാജയപ്പെടുത്തി | kanjirappallyNEWS.com\nമുംബൈ ഇന്ത്യന്‍സ് ഒമ്പത് റണ്‍സിന് ചെന്നൈ സൂപ്പര് കിംഗ്സിനെ പരാജയപ്പെടുത്തി\nPosted on April 7, 2013 By admin NEWS update, Sports News\nഐപിഎല്ലില് കരുത്തന്‍മാരുടെ പോരാട്ടത്തില് മുംബൈ ഇന്ത്യന്‍സ് ഒമ്പത് റണ്‍സിന് ചെന്നൈ സൂപ്പര് കിംഗ്സിനെ പരാജയപ്പെടുത്തി.\nമുംബൈ ഉയര്‍ത്തിയ 149 റണ്‍സിന്റെ വിജയലക്ഷ്യം തേടി ബാറ്റുചെയ്ത ചെന്നൈയ്ക്ക് 20 ഓവറില് ഒമ്പത് വിക്കറ്റ് നഷ്ടത്തില് 139 റണ്‍സെടുക്കാനെ സാധിച്ചുള്ളു.\nധോണിക്കൊടുങ്കാറ്റില് ആടിയുലഞ്ഞെങ്കിലും തകര്‍ച്ച അതിജീവിച്ച് മുംബൈ വിജയതീരത്ത്.\nആദ്യന്തം ആവേശം മുറ്റിനിന്ന പോരാട്ടത്തില് ചെന്നൈ സൂപ്പര് കിംഗ്സിനെതിരേ മുംബൈ ഇന്ത്യന്‍സിന് ഒമ്പതു റണ്‍സ് വിജയം.\nവെറും 26 പന്തുകളില് 51 റണ്‍സ് അടിച്ചുകൂട്ടി ഏറെക്കുറേ ഒറ്റയ്ക്ക് ചെന്നൈയെ വിജയത്തിന്റെ പടിവാതില്‍ക്കലെത്തിച്ച ധോണിക്ക് പക്ഷേ വിജയത്തിലേക്കുള്ള ദൂരത്തിനിടയില് കീറോണ് പൊള്ളാര്‍ഡ് പ്രതിബന്ധമായി. ധോണിയുടെ ബാറ്റില്‍നിന്നു ബൌണ്്ടറിക്കു പുറത്തേക്കു ചീറിപ്പാഞ്ഞ പന്ത് വായുവില് ഉയര്‍ന്നു ചാടി പൊള്ളാര്‍ഡ് കൈപ്പിടിയിലാക്കുമ്പോള് സ്റ്റേഡിയം മാത്രമല്ല, മുംബൈ താരങ്ങളും ഒരു നിമിഷം അവിശ്വസനീയതയോടെ നോക്കി നിന്നു. അതുവരെ മഞ്ഞക്കടലായി അലയടിച്ചിരുന്ന ചെന്നൈയിലെ സ്റ്റേഡിയം പിന്നെ നിരാശയുടെ നടുക്കടലിലേക്ക് വീണു. ഒപ്പം ചെന്നൈ പരാജയത്തിലേക്കും.\nചെന്നൈക്കു വേണ്്ടി ഹസി (20), റെയിന (10), ബ്രാവോ (10), ബദ്രിനാഥ് (16), രവിന്ദ്ര ജഡേജ (16) എന്നിവരെല്ലാം രണ്്ടക്കം കടന്നെങ്കിലും വലിയ സ്കോര് നേടാന് കഴിഞ്ഞില്ല. മുരളി വിജയും (5), അശ്വിനും (2), ലോലിനും (പൂജ്യം) അമ്പേ പരാജയപ്പെട്ടു. എങ്കിലും ധോണിയുടെ മനഃക്കരുത്തില് ചെന്നൈ വിജയിക്കുന്നതിന് അടുക്കലെത്തുകയായിരുന്നു.\nഅഞ്ചു ബൌണ്്ടറികളും മൂന്നു പടുകൂറ്റന് സിക്സറുകളും അടങ്ങിയതായിരുന്നു ധോണിയുടെ ഇന്നിംഗ്സ്. ഒരുഘട്ടത്തില് സിംഗിളുകള് ഉപേക്ഷിച്ചാണ് ചെന്നൈ ക്യാപ്റ്റന് പോരടിച്ചത്. മുംബൈക്കു വേണ്്ടി മുനാഫ് പട്ടേല് മൂന്നു വിക്കറ്റുകള് നേടിയപ്പോള് ഹര്‍ഭജനും പ്രഗ്യാന് ഓജയും രണ്്ടു വിക്കറ്റുകള് വീതം സ്വന്തമാക്കി. മിച്ചല് ജോണ് ഒരു വിക്കറ്റും നേടി.\nനേരത്തേ ടോസ് നേടിയ മുംബൈ ബാറ്റിംഗ് തെരഞ്ഞെടുക്കുകയായിരുന്നു. ഐപിഎല്ലിലെ ആരാധകര് കാത്തിരിന്ന സൂപ്പര് പോരാട്ടത്തില് ചെന്നൈ സൂപ്പര് കിംഗ്സിനെതിരേ മുംബൈ കിംഗ്സ് ഇലവന് ആറിന് 148 റണ്‍സെടുത്തു. കീറോണ് പൊള്ളാര്‍ഡിന്റെ വെടിക്കെട്ടാണ് (38 പന്തില് 57 റണ്‍സ്) ഒരുഘട്ടത്തില് തകര്‍ച്ചയിലേക്കു കൂപ്പുകുത്തിയ മുംബൈക്ക് മാന്യമായ സ്കോര് സമ്മാനിച്ചത്. ഹര്‍ഭജന് സിംഗുമൊത്ത് (21) അവസാന എട്ടോവറില് പൊള്ളാര്‍ഡ് അടിച്ചു കൂട്ടിയ 65 റണ്‍സാണ് മുംബൈ ഇന്നിംഗ്സിന്റെ നട്ടെല്ലായത്.\nനേരിട്ട ആദ്യ പന്തില് സച്ചിനെ പുറത്താക്കി ഡിര്‍ക് നാനസ് മുബൈയെ ഞെട്ടിച്ചു. രജ്പുത്തിന്റെ പന്തില് റിക്കി പോണ്്ടിഗും (ആറ്) പുറത്തായതോടെ മുംബൈയുടെ നില പരുങ്ങലിലായി. രോഹിത് ശര്‍മ്മയും (എട്ട്), അമ്പാട്ടി റായിഡുവും (ഏഴ്) ക്ഷണത്തില് മടങ്ങി. രക്ഷകനാകുമെന്നു കരുതിയ ഡ്വെയിന് സ്മിത്തിനും (മൂന്ന്) തിളങ്ങാന് കഴിഞ്ഞില്ല. 25 പന്തുകളില് 37 റണ്‍സ് നേടിയ ദിനേശ് കാര്‍ത്തിക്കിനെ ബ്രാവോ മടക്കുമ്പോള് മുംബൈയുടെ സ്കോര് 59 റണ്‍സായിരുന്നു. പിന്നീടാണ് പൊള്ളാര്‍ഡിന് കൂട്ടായി ഹര്‍ഭജന് എത്തിയതും മുംബൈ ഭേദപ്പെട്ട സ്കോറിലെത്തിയത്. രണ്്ടു വിക്കറ്റെടുത്തെങ്കിലും ഡ്വെയിന് ബ്രാവോ 44 റണ്‍സ് വഴങ്ങിയത് തിരിച്ചടിയായി. നാനസ്, രാജ്പൂത്ത്, ലോലിന്, അശ്വിന് എന്നിവര് ഓരോ വിക്കറ്റ് നേടി.\nനേരത്തേ ടോസ് നേടിയ മുംബൈ ഇന്ത്യന്‍സ് ബാറ്റിംഗ് തെരഞ്ഞെടുക്കുകയായിരുന്നു. കഴിഞ്ഞ മത്സരത്തില് കളിച്ച ടീമില്‍നിന്ന് രണ്്ടു മാറ്റങ്ങളുമായാണ് മുംബൈ ഇറങ്ങിയത്. മീഡിയം പേസര് ബുംറയ്ക്കു പകരം പ്രഗ്യാന് ഓജയേയും ഓള്‍റൌണ്്ടര് ജേക്കബ് ഓറത്തിനു പകരം ഡ്വെയിന് സ്്മിത്തിനെയും അന്തിമ ഇലവനില് ഉള്‍പ്പെടുത്തി. മൈക്ക് ഹസി, ഡിര്‍ക് നാനസ്, ഡ്വെയിന് ബ്രാവോ, ലാഹ്ളിന് എന്നിവരാണ് ചെന്നൈയുടെ വിദേശ താരങ്ങള്. ശേഷിക്കുന്നവരില് ബദരീനാഥും എ.എസ്. രാജ്പുതും ഒഴികയുെള്ളവര് ഇന്ത്യന് ടീം അംഗങ്ങള്. മുരളി വിജയ്, സുരേഷ് റെയിന, എം.എസ്. ധോണി, രവീന്ദര് ജഡേജ, അശ്വിന് എന്നിവരാണ് ചെന്നൈ ലൈനപ്പിലുള്ള ഇന്ത്യന് ടീമംഗങ്ങള്.


ഐസൊലേഷന് മുറിയിലെ പോസിറ്റീവ് പാഠങ്ങള്; കൊവിഡ് മുക്തയായ മലയാളി നഴ്സ് പറയുന്നു... | Fb post of nurse surumi regarding covid 19 experience\nഐസൊലേഷന് മുറിയിലെ പോസിറ്റീവ് പാഠങ്ങള്; കൊവിഡ് മുക്തയായ മലയാളി നഴ്സ് പറയുന്നു...\nThiruvananthapuram, First Published 6, May 2020, 9:25 AM\nപോസിറ്റീവ് ചിന്തകളിലൂടെ ആളുകളില് കൊവിഡ് അവബോധമുണ്ടാക്കാനാണ് അബുദാബി മുസഫ എൽഎൽഎച്ച് ആശുപത്രിയിലെ സ്റ്റാഫ് നേഴ്‌സും ആലുപ്പുഴ കണ്ണഞ്ചേരി സ്വദേശിയുമായ സി എസ് സുറുമി ശ്രമിച്ചത്.\nകരളുറപ്പ് കൊണ്ട് കൊവിഡിനെ അതിജീവിച്ച അനുഭവം പങ്കുവയ്ക്കുകയാണ് മലയാളി നഴ്സായ സുറുമി. കൊവിഡ് 19 പോസിറ്റീവാണെന്ന് തിരിച്ചറിഞ്ഞ നിമിഷം മുതല് ജീവിതത്തിലേക്കുള്ള തിരിച്ചുവരവ് വരെ വികാരനിര്‍ഭരമായാണ് സുറുമി പങ്കുവയ്ക്കുന്നത്. പോസിറ്റീവ് ചിന്തകളിലൂടെ ആളുകളില് കൊവിഡ് അവബോധമുണ്ടാക്കാനാണ് അബുദാബി മുസഫ എൽഎൽഎച്ച് ആശുപത്രിയിലെ സ്റ്റാഫ് നേഴ്‌സും ആലുപ്പുഴ കണ്ണഞ്ചേരി സ്വദേശിയുമായ സി എസ് സുറുമി ശ്രമിച്ചത്.\nഐസൊലേഷനിൽ ആത്മധൈര്യം കൈവിടാതെ കൊവിഡ് ബാധിതരെ സഹായിക്കാൻ സുറുമി ടിക് ടോക് വീഡിയോകളിലൂടെയും ഫോണ്‍കോളുകളിലൂടെയും നടത്തിയ ശ്രമങ്ങൾ ദുരിതകാലത്തെ കരുതലിന്‍റെ ഉത്തമ മാതൃകയാണ്.\nAlso Read: 'പതിയെ ഞങ്ങളില് കൊവിഡിന്‍റെ സൂചനകൾ തലപൊക്കിത്തുടങ്ങി'; ലണ്ടനിലെ മലയാളി നഴ്സ് പറയുന്നു...\nഐസൊലേഷന് മുറിയിലെ പോസിറ്റിവ് പാഠങ്ങള് എന്ന ആമുഖത്തോടെ സുറുമി പങ്കുവച്ച അതിജീവന കഥ ചുവടെ വായിക്കാം...\nപാഠം ഒന്ന്- പോസിറ്റീവ് ഈസ് നെഗറ്റീവ്\nഏപ്രിൽ അഞ്ചിനാണ് നഴ്സിങ് സൂപ്രണ്ടിന്‍റെ ആ കോൾ വന്നത്. കൊവിഡ് പരിശോധനയ്ക്ക് സാമ്പിൾ നൽകി മൂന്നു ദിവസം പിന്നിട്ടതിനാൽ ഫലം അറിയിക്കാൻ ആകുമെന്ന ഉൾവിളിയിൽ പെട്ടന്നുതന്നെ ഫോൺ എടുത്തു. ആത്മവിശ്വാസവും ധൈര്യവും പകരുന്ന വാക്കുകളുടെ ആമുഖത്തിൽ സിസ്റ്റർ പറഞ്ഞ ആ വാക്ക് മാത്രമേ പിന്നീട് കുറെ നേരം മനസ്സിൽ തങ്ങി നിന്നുള്ളൂ- "പോസിറ്റിവ്". ഇത്രയും പോസിറ്റീവ് ആയ ഇത്രയും കാലം നമ്മൾക്കെല്ലാം ഊർജം പകർന്ന ആ വാക്ക് വൈറസ് നിഘണ്ടുവിലെ അർഥത്തിലൂടെ എന്നെ നന്നായി തളർത്തി. ലോകമാകെ പടരുന്ന ഈ വൈറസ് എന്റെ ശരീരത്തെ ബാധിച്ചല്ലോ എന്ന നടുക്കം. ഒപ്പം ഞങ്ങൾ ആരോഗ്യ പ്രവർത്തകർ എല്ലാ മുൻകരുതലുകളും സ്വീകരിച്ചു ശക്തമായി പോരാടുന്ന ഈ ശത്രു എന്റെ പ്രതിരോധങ്ങളെയെല്ലാം കീഴ്‌പ്പെടുത്തിയല്ലോയെന്ന വിഷാദം. കണ്ണുകൾ നിറഞ്ഞു തൂവി. മനസിൽ വലിയ ഭാരമടിഞ്ഞു.\nസിസ്റ്ററുടെ ഫോൺ വയ്ക്കുന്നതിന് മുൻപ് നാട്ടിലുള്ള മോളുമായി ഒന്ന് വീഡിയോകോൾ ചെയ്യാൻ അവസരം ഒരുക്കണമെന്ന ഒരു അഭ്യർത്ഥന മാത്രമേ മുന്നോട്ടു വച്ചിരുന്നുള്ളൂ. പോകുന്ന ആശുപത്രിയിൽ അതിനുള്ള സൗകര്യം ഉള്ളതിനാൽ അതൊന്നും ഓർത്തു ആശങ്കവേണ്ടെന്ന് സിസ്റ്റർ സമാധാനിപ്പിച്ചു. തലവേദനയും പനിയും അടക്കമുള്ള ലക്ഷണങ്ങളുമായി കഴിഞ്ഞ നാല് ദിവസം ആശുപത്രിയിൽ നിന്ന് മാറി നിന്നതുകൊണ്ട് തന്നെ ഈ ദിവസങ്ങളിലെ വീട്ടു വിശ്രമത്തിൽ ഒരു കാര്യം ഉറപ്പിച്ചിരുന്നു. ഫലം പോസിറ്റിവ് ആയാലും നാട്ടിലുള്ള വീട്ടുകാരോട് അക്കാര്യം പറയില്ല. യാഥാർഥ്യം ഉൾക്കൊണ്ടു സൗദി അറേബ്യയിലുള്ള ഭർത്താവിനെ വിളിച്ചു. മറ്റാരോടും പറഞ്ഞു അവരെ ആശങ്കയിലാക്കേണ്ടെന്നു ഞങ്ങൾ തീരുമാനിച്ചുറപ്പിച്ചു. പരസ്പരം ആശ്വസിപ്പിച്ചു ഫോൺ വച്ചു.\nപാഠം രണ്ട്- പോസിറ്റീവ് ഈസ് പോസിറ്റീവ്\nഅബുദാബിയിലെ ബുർജീൽ മെഡിക്കൽ സിറ്റിയിലെ കൊവിഡ് ഐസൊലേഷൻ റൂമിൽ പ്രവേശിപ്പിച്ചപ്പോൾ അവിടെ ഇന്റർനെറ്റടക്കമുള്ള എല്ലാ സൗകര്യങ്ങളുമുണ്ട്. പക്ഷെ ഐസൊലേഷൻ റൂമിലെ ഒറ്റപ്പെടലിനെ മറികടക്കാൻ അതൊന്നും എനിക്ക് കൂട്ടായില്ല. ആൾക്കാരോട് നിരന്തരം സംസാരിക്കുകയും സൗഹൃദം പങ്കുവയ്ക്കുകയും ചെയ്യുന്നതായിരുന്നു എന്റെ പ്രകൃതം. ഐസൊലേഷൻ മുറിയിലെ നിശബ്ദത എന്റെ ഒറ്റപ്പെടൽ വർദ്ധിപ്പിച്ചുകൊണ്ടിരുന്നു. ഇടയ്ക്കിടെ പിപിഇ ധരിച്ചു വന്നുപോകുന്ന നഴ്‌സുമാരും ഡോക്ടർമാരും മാത്രമായിരുന്നു അൽപ്പമെങ്കിലും ആശ്വാസം. ഏതാനും ദിവസങ്ങൾ മുൻപ് വരെ കോവിഡ് ഐസൊലേഷനിൽ രോഗികൾക്ക് ആശ്വാസം പകർന്നു ജോലിചെയ്ത ഞാൻ തന്നെ മാനസികമായി ഇങ്ങനെ ദുർബലയായാലോ എന്ന തോന്നൽ പിന്തുടർന്നെത്തിയത് രണ്ടാം ദിവസം. എന്റെ അവസ്ഥ ഇതാണെങ്കിൽ കൊവിഡിനെപറ്റി അറിയാത്ത സാധാരണക്കാരുടെ അവസ്ഥ എന്താകുമെന്നായിരുന്നു ഞെട്ടലോടെയുള്ള തിരിച്ചറിവ്. ടിക് ടോക്കിലും സമൂഹമാധ്യമങ്ങളിലുമൊക്കെ സജീവമായി ഇടപെടുന്ന ആളായതിനാൽ അവയിലൂടെ ആൾക്കാർക്ക് ധൈര്യവും അറിവും പകരാൻ ശ്രമിച്ചാലോ എന്ന ആലോചനയിലേക്കെത്തുന്നത് അങ്ങനെയാണ്.\nപാഠം മൂന്ന്- നൽകുന്തോറും ഇരട്ടിയാകും പോസിറ്റീവ് ഊർജം\nകൊവിഡ് പകരാതിരിക്കാൻ ശ്രദ്ധിക്കേണ്ടതെന്തൊക്കെ, രോഗ ലക്ഷണങ്ങൾ ഉണ്ടെങ്കിൽ എന്ത് ചെയ്യണം, വൈറസ് സ്ഥിരീകരിച്ചവർ എന്ത് ചെയ്യണം എന്നൊക്കെ വ്യക്തമാക്കുന്ന വീഡിയോകൾ ചെയ്ത് ടിക്ടോക്കിൽ പോസ്റ്റ് ചെയ്യാൻ ആരംഭിച്ചു.കൊവിഡ് ബാധിതയാണെന്ന കാര്യം പറയാതെയായിരുന്നു ആ വീഡിയോകൾ. വീഡിയോകൾക്ക് ടിക് ടോക്കിലും മറ്റു സമൂഹമാധ്യമങ്ങളിലും പ്രവാസി സഹോദരങ്ങളിൽ നിന്നടക്കം മികച്ച പ്രതികരണം. കൊവിഡ് ഐസൊലേഷൻ റൂമിലെ എന്റെ മനസിലേക്ക് അങ്ങനെ കാറ്റും വെളിച്ചവും വന്നുതുടങ്ങി. വരാനിരിക്കുന്ന ദിവസങ്ങളിൽ വിരസതയെ കീഴ്പ്പെടുത്താൻ മുന്നിൽ ഒരു വഴി തെളിഞ്ഞുവന്നു.\nനേരത്തെ പല സാമൂഹ്യ പ്രവർത്തനങ്ങളിലും പങ്കെടുത്തിരുന്നത് കൊണ്ട് യുഎഇയിലെ ചില സാമൂഹ്യ പ്രവർത്തകരുടെ കോൾ എന്നെ തേടിയെത്തുന്നത് ആ ദിവസങ്ങളിലാണ്. ബോധവൽക്കരണത്തിനുള്ള ഈ വിവരങ്ങൾ പങ്കുവച്ച് എന്തുകൊണ്ട് ആൾക്കാരെ മാനസികമായി പോസിറ്റീവ് ആക്കിക്കൂടെന്നായിരുന്നു കെഎംസിസി അടക്കമുള്ള സംഘടനകളിൽ നിന്നുള്ള അവരുടെ ചോദ്യം. ഐസൊലേഷനിലെ ഏകാന്തതമാറ്റാനും എന്റെ അനുഭവം മറ്റുള്ളവർക്ക് കരുത്തുപകരാൻ ഉപയോഗിക്കാനുമുള്ള സാധ്യതയാണ് ഞാൻ അതിൽ കണ്ടത്. അവരിൽ നിന്ന് നമ്പറുകൾ ശേഖരിച്ചു ഞാൻ ആൾക്കാരെ വിളിച്ചു തുടങ്ങി!\nആദ്യ ദിവസങ്ങളിലെ വിളികളിൽ ഒന്ന് വലിയ ആശങ്കയിലും പരിഭ്രാന്തിയിലും കഴിയുന്ന ഒരു കുടുംബത്തിലേക്കായിരുന്നു. വീട്ടിൽ ഉപ്പയും മകളും പോസിറ്റീവ്. ഉപ്പയെ ആശുപത്രിയിൽ പ്രവേശിപ്പിച്ചു. വൈറസ് ബാധിക്കാതിരിക്കാൻ മകൾ ഉമ്മയെ അടുത്തുവരാൻ പോലും സമ്മതിക്കുന്നില്ല. ആകെ പരിഭ്രാന്തമായ സാഹചര്യം. ഞാൻ പതിനാലു വയസുള്ള ആ കുട്ടിയോടാണ് ആദ്യം സംസാരിച്ചത്. കൊവിഡ് ബാധിതർ അതിനെ അതിജീവിക്കുന്നതിനെപ്പറ്റി പറഞ്ഞാശ്വസിപ്പിച്ചു. പിന്നാലെ ഉമ്മയോടും വിശദമായി സംസാരിച്ചു. നേഴ്സെന്ന രീതിയിൽ എനിക്ക് അറിയാവുന്ന വിവരങ്ങൾ അവരെ അറിയിച്ചു, ധൈര്യവും മാനസിക പിന്തുണയും നൽകി. അവർ താമസിക്കുന്ന ഫ്‌ളാറ്റിന് അടുത്ത ഫ്‌ളാറ്റുകളിൽ ഉള്ളവരും വലിയ പരിഭ്രാന്തിയിൽ ആയിരുന്നു. അതിൽ പലരെയും വിളിച്ചു സംസാരിച്ചു. ആശങ്ക ഒഴിവാക്കാനും മുൻകരുതലുകൾ സ്വീകരിക്കാനും അവരെ ധരിപ്പിച്ചു. സംസാരിക്കുമ്പോഴും കാര്യങ്ങൾ കൂടുതൽ മനസിലാക്കുമ്പോഴും അവർക്ക് ആശ്വാസം ലഭിക്കുന്നുവെന്നാണ് അന്നത്തെ അനുഭവത്തിലൂടെ കൂടുതൽ വ്യക്തമായത്. ഉറ്റവരുടെ ഫലം പോസിറ്റിവ് ആണെന്നും എങ്ങനെ ഈ സാഹചര്യം നേരിടാൻ കഴിയുമെന്നും കുടുംബങ്ങളിലെ സ്ത്രീകളെ ബോധവൽക്കരിക്കാനുള്ള ഫോൺ വിളികൾ ആയിരുന്നു ഇത്രയും നാളുകളിൽ ഞാൻ ചെയ്തവയിൽ ഏറെയും. ചിലർ കണ്ണീരോടെയാണ് സംസാരം തുടങ്ങുക. ഫോൺ വയ്ക്കുമ്പോൾ അൽപ്പമെങ്കിലും ശബ്ദം തെളിയും. ഞാൻ കോവിഡ് പോസിറ്റിവ് ആണെന്ന് പറയാതെ ആൾക്കാർക്ക് പോസിറ്റിവ് ഊർജം നൽകാനുള്ള ആ ശ്രമങ്ങൾ അൽപ്പമെങ്കിലും ഫലം കാണുന്നത് നൽകിയ സന്തോഷം ചെറുതല്ല.\nകൊവിഡ് പോസിറ്റീവ് ആയി മരിക്കുന്നവരുടെ എണ്ണം കണ്ടു ഞെട്ടുകയാണ് നമ്മളിൽ ഏറെപ്പേരും. വൈറസിനെ അതിജീവിച്ചു തിരിച്ചുവന്നവരുടെ കാര്യം കാണുന്നില്ല. അതിജീവിച്ചവരാണ് കൂടുതലുമെന്നതാണ് യാഥാർഥ്യം. അവരുടെ എണ്ണം അറിഞ്ഞാൽ, അവരെ കണ്ടാൽ ഈ രോഗത്തോടുള്ള ഭീതിമാറും. അതിജീവനവും അവരുടെ അനുഭവങ്ങളും മറ്റുള്ളവർക്ക് കരുത്തുപകരുമെന്നതാണ് എന്റെ അനുഭവം. അത് ആൾക്കാരെ അറിയിക്കാനാണ് വൈറസ് മുക്തയായ ശേഷം വീഡിയോകളിലൂടെയും കോളുകളിലൂടെയും ശ്രമിച്ചത്.\nഈ കാലവും കഴിഞ്ഞു പോകും. നേഴ്‌സുമാർ മാലാഖമാരാണെന്ന് നിപയ്ക്ക് ശേഷം നമ്മൾ മലയാളികൾ പറഞ്ഞു. കൊവിഡ് കാലത്തും അത് കേൾക്കുന്നതിൽ അഭിമാനമുണ്ട്. കൊവിഡ് ശേഷവും അത് അങ്ങനെതന്നെയാകണം. സമൂഹം ആരോഗ്യ പ്രവർത്തകരുടെ സംഭാവനകൾ എന്നും ഓർത്തിരിക്കണം. ആരോഗ്യപ്രവർത്തകരുടെ വ്യക്തി ജീവിതത്തിലെ ഒരു തീക്ഷണാനുഭവം സമൂഹവുമായി പങ്കുവയ്ക്കാൻ ഞാൻ കഴിഞ്ഞ ദിവസം ഒരു ടിക് ടോക് വീഡിയോ ചെയ്തു.\nറിസൾട്ട് അറിഞ്ഞ നേരത്തിലെ എന്നെ ഒരിക്കൽ കൂടി വീഡിയോയിൽ പകർത്തിക്കൊണ്ടായിരുന്നു അത്. ടിക് ടോക്കിൽ പോസ്റ്റ് ചെയ്ത ആ വീഡിയോയ്ക്ക് ഞാൻ നൽകിയ അടിക്കുറിപ്പ് ഇങ്ങനെയാണ്: "ഭൂമിയിലെ മാലാഖമാരെന്ന് വിളിക്കപ്പെടുന്ന ഞങ്ങൾ കരയുന്ന നിമിഷമാണിത്. കണ്ണീർ അടക്കിപ്പിടിച്ചാലും ചിലപ്പോൾ കരച്ചിൽ വരുന്ന നേരം. ഇത് എന്റെ മാത്രം അനുഭവമല്ല. അസംഖ്യം ആരോഗ്യപ്രവർത്തകർ കടന്നു പോകുന്ന നേരം !"\nLast Updated 6, May 2020, 1:32 PM\nമലപ്പുറത്ത് ഓടിക്കൊണ്ടിരിക്കെ കാര് കത്തി നശിച്ചു; വന് ദുരന്തം ഒഴിവായത് തലനാരിഴയ്ക്ക്


മൊബൈൽ ഫൊട്ടോഗ്രഫിയും പ്രകാശവും: ചിലത് ശ്രദ്ധിച്ചാൽ മികച്ച പടമെടുക്കാം | Mobile Photography | Manorama Online\nമൊബൈൽ ഫൊട്ടോഗ്രഫിയും പ്രകാശവും: ഇക്കാര്യങ്ങൾ ശ്രദ്ധിച്ചാൽ മികച്ച പടമെടുക്കാം\nചിത്രങ്ങളും എഴുത്തും: പ്രവീൺ എളായി February 12, 2019 02:19 PM IST\nപ്രകാശത്തെ ഫ്രെയിമിൽ ഫലപ്രദമായും രസകരമായും ഉപയോഗിക്കുമ്പോഴാണ് നല്ലൊരു ഫോട്ടോ പിറക്കുന്നതെന്നറിയാമല്ലോ. പ്രഫഷണൽ ക്യാമറകളിൽ ലൈറ്റിനെ നമുക്കു വരുതിയിലാക്കാൻ പല മാർഗങ്ങളുണ്ട്. മാന്വൽ കൺട്രോൾസ് ഉപയോഗിച്ചു നല്ല പടങ്ങളെടുക്കാം. എന്നാൽ ഇന്നു ഭൂരിഭാഗം പേരും തങ്ങളുടെ മൊബൈൽ ഫോൺ ക്യാമറയിലെടുത്ത പടങ്ങളാണ് ഉപയോഗിക്കുന്നതും കാണുന്നതും. അതുകൊണ്ടുതന്നെ നല്ല പടങ്ങൾ ഫോണിലെടുക്കേണ്ടത് ഇന്നിന്റെ ആവശ്യമാണ്. സ്മാർട് ഫോൺ ഫൊട്ടോഗ്രഫിയിൽ ഒഴിവാക്കേണ്ട ചില കാര്യങ്ങൾ ശ്രദ്ധിച്ചാൽ മികച്ച പടങ്ങളെടുക്കാം.\nലൈറ്റിനെ എങ്ങനെ ഉപയോഗിക്കാം\nഏറെനാളിനു ശേഷമാണ് ആ സുഹൃത്തിനെയും കുട്ടിയെയും കാണുന്നത്. എന്നാൽ പിന്നെ ഒരു പടമെടുത്തേക്കാം. സ്റ്റാർട്ട്, ആക്ഷൻ, ക്യാമറ…. ഞൊടിയിടയിൽ പടമെടുത്തു. വീട്ടിൽചെന്നു കുട്ടികളെ ഈ ഫോട്ടോ കാണിച്ചുകൊടുത്തപ്പോഴാണ് മണ്ടത്തരം മനസ്സിലാകുന്നത്. ഫോട്ടോയിൽ മുഖം കാണുന്നില്ല. പകരം ബാക്ക്ഗ്രൗണ്ട് ആണ് തെളിഞ്ഞുനിൽക്കുന്നത്. ഇതെങ്ങനെ സംഭവിച്ചു…\nപ്രകാശം എവിടെ നിന്ന്?\nപ്രകാശത്തെ ശരിയായ രീതിയിൽ ഉപയോഗിക്കാൻ വലിയ അറിവൊന്നും വേണ്ട.\nആദ്യമായി എവിടെനിന്നാണു പ്രകാശം നിങ്ങളുടെ ഫ്രെയിമിൽ പതിയുന്നതെന്നു നോക്കുക. താഴെയുള്ള ചിത്രങ്ങൾ ആ കഥ പറയും. ട്രയിനിൽ ആ സുഹൃത്ത് ഇരുന്നത് നമ്മുടെ ചങ്ങാതിയുടെ ഇടതുവശത്ത്. അന്നേരം പടമെടുത്തു. സുഹൃത്ത് ഇരുന്നതിന്റെ എതിർവശത്തുനിന്നാണ് ലൈറ്റ് മുഖത്തടിക്കുന്നത്. നിങ്ങൾ പടമെടുത്തതോ ലൈറ്റിന് എതിരായ വശത്തുനിന്നും. പിന്നെയെങ്ങനെ മുഖം തെളിയും.\nരണ്ടാമത്തെ പടം നോക്കുക. സുഹൃത്തിന്റെ എതിർവശത്തുനിന്ന് എടുത്തതാണ് ആ പടം. പ്രകാശം മുഖത്തടിക്കുന്നുണ്ട്. അതുകൊണ്ടു തന്നെ മുഖം കാണാം.\nസംഗതി ലളിതമാണ്- മൊബൈൽ ക്യാമറയിൽ പടമെടുക്കുമ്പോൾ, ലൈറ്റിന് എതിരായി നിങ്ങളുടെ ഒബ്ജക്റ്റിനെ നിർത്തരുത്. പ്രകാശം കൂടുതലുള്ള ഭാഗമാണ് ക്യാമറ നന്നായി പകർത്തുക. ഇപ്പോൾ പുത്തൻ ഫോണുകളിൽ എക്സ്പോഷർ സെറ്റിങ്സ് ഒക്കെയുണ്ടെങ്കിലും ഫൊട്ടോഗ്രഫിയുടെ അടിസ്ഥാന പാഠം ഇതാണ്. (പിൻപ്രകാശം നല്ല ഭംഗിയിൽ പകർത്തുന്ന രീതിയുമുണ്ട്. അതു പിന്നെ പറയാം)\nരണ്ട്- ക്യാമറ ആംഗിൾ\nഎല്ലാ സമയത്തും നമ്മൾക്കു ലൈറ്റ് നോക്കി പടമെടുക്കാനൊന്നും പറ്റുകയില്ല. ട്രെയിനിലെ യാത്രയിൽ ഏതു സ്റ്റേഷൻ എത്തിയെന്നു സുഹൃത്തിനു കാണിച്ചുകൊടുക്കാൻ ആണ് നമ്മുടെ രണ്ടാം ചങ്ങാതി പടമെടുത്തത്. നിർഭാഗ്യത്തിന് പിന്നിൽ സൂര്യൻ നല്ല വെളിച്ചം തൂകി നിൽക്കുന്നുണ്ടായിരുന്നു. ഇറങ്ങി പടമെടുക്കാനോ സൂര്യൻ എന്ന ലൈറ്റ് സോഴ്സിനെ മാറ്റാനോ പറ്റുമോ…? ഇല്ല. അന്നേരം എന്തു ചെയ്യണം… ?\nചിത്രം മൂന്ന് നോക്കുക. അതിൽ കാണേണ്ട ബോർഡ് ഇരുണ്ടിരിക്കുന്നു. വേണമെങ്കിൽ എഡിറ്റിങ് ആപ്പുകൾ വഴി ഒന്നു വെളുപ്പിച്ചെടുക്കാം. പക്ഷേ, അതിൽ ഹീറോയിസമില്ലല്ലോ. അപ്പോൾ ശ്രദ്ധിക്കേണ്ടത് ക്യാമറയുടെ ആംഗിൾ ആണ്. ചിത്രം മൂന്ന് തന്നെ ഉദാഹരണമായെടുക്കാം.\nനിങ്ങൾക്ക് ആ എഴുത്താണ് തെളിഞ്ഞുകാണേണ്ടത് എങ്കിൽ ക്യാമറയിൽ ആകാശത്തിന്റെ ഭാഗം കുറയ്ക്കുക. അതായത് ഫ്രെയിമിൽ കൂടുതലും താഴ്ഭാഗം ഉൾക്കൊള്ളിക്കാം. ക്യാമറ അതിനനുസരിച്ച് എക്സ്പോഷർ ക്രമീകരിക്കും. കൂടുതൽ വ്യക്തത ലഭിക്കും. ചിത്രം നാല് നോക്കുക. അത്തരത്തിൽ ക്യാമറ ആംഗിൾ മാറ്റിയെടുത്തതാണ് ആ പടം. ആകാശം വിളറിയും നമുക്കു കാണേണ്ട ബോഡ് വ്യക്തമമായും പതിഞ്ഞിട്ടുണ്ട്. ഇതേ വിദ്യ ആൾക്കാരെ പകർത്തുമ്പോഴും ഉപയോഗിക്കാം.\nഇനി അതൊന്നുമല്ല ആ സൂര്യനെയും ആകാശത്തെയും ആണ് കിട്ടേണ്ടത് എങ്കിലോ… ഉദാഹരണത്തിന് നമുക്ക് ഒരു സായാഹ്നഭംഗിയാണു പകർത്തേണ്ടതെന്നു കരുതുക. ഫ്രെയിമിൽ കൂടുതൽ ഭാഗം ആകാശത്തെ ഉൾക്കൊള്ളിച്ചാൽ മതി. സൂര്യന്റെ ഭംഗിയും ആകാശത്തെയും നല്ലരീതിയിൽ കിട്ടും. അല്ലെങ്കിൽ ചിത്രം അഞ്ചിലേതു പോലെ ഭംഗിയില്ലാത്ത സൂര്യനെയും ആകാശത്തെയും കിട്ടും.\nക്യാമറയുടെ ആംഗിൾ നിങ്ങൾക്കു വേണ്ട ഒബ്ജക്ടിന് അനുസരിച്ച് ഉയർത്തിയോ താഴ്ത്തിയോ നല്ല പടങ്ങളെടുക്കാമെന്നു സാരം.\nലൈറ്റ് വേണം. എന്നാൽ അധികം വേണ്ട\nനടൻ ശ്രീനിവാസന്റെ ഒരു സിനിമയിൽ അത്ര കാറ്റു വേണ്ട എന്നു പറഞ്ഞതു പോലെ ചില സമയത്ത് നമുക്കും തോന്നും അത്ര ലൈറ്റ് വേണ്ടെന്ന്. ചിത്രം എഴും എട്ടും കാണുക. പ്രകാശം ഇല്ലാത്തതിനാൽ ഒരു ടോർച്ച് അടിച്ചാണ് പടമെടുത്തത്. ചിത്രം ഏഴിൽ ആ ഫലങ്ങളുടെ ഡീറ്റയിൽസ് കിട്ടാത്തവിധം കടുത്ത പ്രകാശമാണ് ഉള്ളത്. നേരെ ലൈറ്റ് അടിക്കുമ്പോൾ പറ്റുന്ന ഒരു അബദ്ധമാണിത്. ഒബ്ജക്റ്റിന്റെ ഡീറ്റയിൽസ് നഷ്ടമാകും എന്നതാണു പോരായ്മ. പകരം തീക്ഷ്ണത കുറഞ്ഞ ലൈറ്റുപയോഗിക്കാം. പ്രകാശം നേരിട്ട് ഒബ്ജക്റ്റിൽ പതിപ്പിക്കാതിരിക്കാം. ചിത്രം എട്ട് അങ്ങനെയെടുത്തതാണ്.\nനിങ്ങളുടെ പടത്തിൽ തീക്ഷ്ണപ്രകാശം നല്ല റിസൽട്ടു നൽകില്ല എന്നതു മാത്രം ഓർത്താൽ മതി. നല്ല പടങ്ങൾ കിട്ടും.


Poornima Indrajith: പത്താം ക്ലാസിലെ മാര്‍ക്കല്ല നിങ്ങളെ അടയാളപ്പെടുത്തുന്നത്; ആശംസകളുമായി പൂര്‍ണിമ - actress poornima indrajith sharesabeautiful note to students | Samayam Malayalam\nactress poornima indrajith sharesabeautiful note to students\nപത്താം ക്ലാസിലെ മാര്‍ക്കല്ല നിങ്ങളെ അടയാളപ്പെടുത്തുന്നത്; ആശംസകളുമായി പൂര്‍ണിമ\nAbin Mp | Samayam Malayalam | Updated: 22 Feb 2020, 04:23:00 PM\nമകള് പ്രാര്‍ത്ഥനയെ എടുത്തു കൊണ്ട് നില്‍ക്കുന്ന ചിത്രം പങ്കുവച്ച് പൂര്‍ണിമ ഇന്ദ്രജിത്ത്. ചിത്രത്തോടൊപ്പം പത്താം ക്ലാസ് പരീക്ഷയെഴുതുന്ന കുട്ടികള്‍ക്ക് പൂര്‍ണിമയുടെ ഉപദേശവും\nപത്താം ക്ലാസിലെ മാര്‍ക്കല്ല നിങ്ങളെ അടയാളപ്പെടുത്തുന്നത്, ആശംസകളുമായി പൂര്‍ണിമ\nമാര്‍ക്കല്ല ഒരാളെ അടയാളപ്പെടുത്തുന്നതെന്ന് പൂര്‍ണിമ\nമനോഹരം ഈ വാക്കുകളെന്ന് സോഷ്യല് മീഡിയ\nപരീക്ഷയെന്ന് കേട്ടാല് വടിയെടുത്ത് മക്കളുടെ പിന്നാലെ പായുന്ന മാതാപിതാക്കളില് നിന്നും വ്യത്യസ്തയാണ് പൂര്‍ണിമ. മക്കളുടെ മേല് തങ്ങളുടെ ആഗ്രഹങ്ങള് അടിച്ചേല്‍പ്പിക്കുന്നതിന് പകരം നല്ലൊരു സുഹൃത്തും വഴി കാട്ടിയുമായി മാറുകയാണ് വേണ്ടതെന്ന് പൂര്‍ണിമ ഓര്‍മ്മപ്പെടുത്തുന്നു. അതിന്‍റെ ഏറ്റവും മികച്ച ഉദാഹരണമാണ് പൂര്‍ണിമയുടെ ഏറ്റവും പുതിയ പോസ്റ്റ്.\nAlso Read: മോഹന്‍ലാലിന്‍റെ അടുത്ത സിനിമ 'ആന്‍ഡ്രോയ്ഡ് കുഞ്ഞപ്പനെ' ഒരുക്കിയ സംവിധായകനൊപ്പം ?\nമകള് പ്രാര്‍ത്ഥനയെ എടുത്തു കൊണ്ട്, മകള്‍ക്കും ഇത്തവണ 10-ാം ക്ലാസ് പരീക്ഷയെഴുതുന്ന വിദ്യാര്‍ത്ഥികള്‍ക്കും ആശംസകള് നേരുകയാണ് പൂര്‍ണിമ. മനോഹരമായ വാക്കുകളാണ് പൂര്‍ണിമ പോസ്റ്റില് കുറിച്ചിരിക്കുന്നത്.\n''ഈ വര്‍ഷം പത്താം ക്ലാസ് പരീക്ഷയെഴുതുന്ന എല്ലാ ചാമ്പ്യന്മാരോടും, നിങ്ങളുടെ മാര്‍ക്കുകളല്ല നിങ്ങളെ അടയാളപ്പെടുത്തുക. നിങ്ങളുടെ പോസ്റ്റീവ് ആറ്റിറ്റ്യൂഡും ചെയ്യുന്ന എല്ലാ കാര്യത്തിലും നിങ്ങളുടെ ഏറ്റവും മികച്ചത് നല്‍കുന്നതിലുമാണ്. അതാണ് നിങ്ങളെ അടയാളപ്പെടുത്തുക'' എന്നായിരുന്നു പൂര്‍ണിമയുടെ വാക്കുകള്.\nAlso Read: കുക്കുവിന്റെ വിവാഹ റിസപ്ഷനില് താരമായി സണ്ണിയുടെ കുഞ്ചു; കൂട്ടായി 'സൂപ്പര് ബോയ്'\nനിങ്ങളുടെ തന്നെ ഏറ്റവും മികച്ച പതിപ്പായി മാറണമെന്നും പൂര്‍ണിമ പറയുന്നു. മക്കള്‍ക്കൊപ്പമുള്ള ചിത്രങ്ങളും വീഡിയോകളുമെല്ലാം പൂര്‍ണിമ മുമ്പും സോഷ്യല് മീഡിയയില് പങ്കുവച്ചിട്ടുണ്ട്. അതുപോലെ തന്നെ ഈ വാക്കുകളും ആരാധകര് ഏറ്റെടുത്തിരിക്കുകയാണ്.\nആരാധകനോട് കയ‍ര്‍ത്ത് സംസാരിച്ച് സാമന്ത!; മര്യാദയ്‍ക്ക് പെരുമാറണമെന്നും പ്രിയതാരം!ആര്‍ട്ടിക്കിള് ഷോ\nപൂ‍ര്‍ണിമ പൂര്‍ണിമ മകള് പൂര്‍ണിമ ഇന്ദ്രജിത്ത് poornima prarthana Poornima Indrajith poornima daughter Poornima\nWeb Title : actress poornima indrajith sharesabeautiful note to students


കന്യാസ്ത്രീയെ ബലാത്സംഗം ചെയ്ത കേസ്; ഫ്രാങ്കോ മുളയ്ക്കലിന്റെ ഹര്‍ജി സുപ്രിംകോടതി ഇന്ന് പരിഗണിക്കും - Keralabhooshanam Daily കന്യാസ്ത്രീയെ ബലാത്സംഗം ചെയ്ത കേസ്; ഫ്രാങ്കോ മുളയ്ക്കലിന്റെ ഹര്‍ജി സുപ്രിംകോടതി ഇന്ന് പരിഗണിക്കും\nHome/NEWS/BREAKING NEWS/കന്യാസ്ത്രീയെ ബലാത്സംഗം ചെയ്ത കേസ്; ഫ്രാങ്കോ മുളയ്ക്കലിന്റെ ഹര്‍ജി സുപ്രിംകോടതി ഇന്ന് പരിഗണിക്കും\nകന്യാസ്ത്രീയെ പീഡിപ്പിച്ച കേസില് നിന്ന് കുറ്റവിമുക്തനാക്കണമെന്ന് ആവശ്യപ്പെട്ട് ഫ്രാങ്കോ മുളയ്ക്കല് സമര്‍പ്പിച്ച ഹര്‍ജി സുപ്രിംകോടതി ഇന്ന് പരിഗണിക്കും. അന്തിമ തീരുമാനം വരുന്നത് വരെ വിചാരണ നടപടികള് സ്റ്റേ ചെയ്യണമെന്നും ഹര്‍ജിയില് ആവശ്യപ്പെട്ടു. ജസ്റ്റിസ് എ എസ് ബൊപ്പണ്ണ അധ്യക്ഷനായ ബെഞ്ചാണ് വാദം കേള്‍ക്കുന്നത്.\nകന്യാസ്ത്രീയെ പീഡിപ്പിച്ചെന്ന ആരോപണം കെട്ടിച്ചമച്ചതാണെന്നാണ് ഫ്രാങ്കോ മുളയ്ക്കലിന്റെ വാദം. തനിക്കെതിരെ തെളിവുകളില്ല. കേസിന് പിന്നില് വ്യക്തിവിദ്വേഷമാണ്. കന്യാസ്ത്രീയുടെ സാമ്പത്തിക ഇടപാടുകള് ചോദ്യം ചെയ്തത് വൈരാഗ്യത്തിന് കാരണമായി. സാക്ഷിമൊഴികളില് വൈരുദ്ധ്യമുണ്ട്. ആരോപണങ്ങളില് വസ്തുത ഇല്ലെന്നും ഫ്രാങ്കോ മുളയ്ക്കല് ഹര്‍ജിയില് ചൂണ്ടിക്കാട്ടി.\nഅതേസമയം, തങ്ങളുടെ ഭാഗം കേള്‍ക്കാതെ തീരുമാനമെടുക്കരുതെന്ന് ആവശ്യപ്പെട്ട് കന്യാസ്ത്രീയും സംസ്ഥാന സര്‍ക്കാരും തടസഹര്‍ജി സമര്‍പ്പിച്ചിട്ടുണ്ട്. വിചാരണ വൈകിപ്പിക്കാനാണ് വിടുതല് ഹര്‍ജിയെന്ന നിലപാടിലാണ് സംസ്ഥാന സര്‍ക്കാര്. കേസില് നിന്ന് കുറ്റവിമുക്തനാക്കണമെന്ന ആവശ്യം കോട്ടയം അഡീഷണല് സെഷന്‍സ് കോടതിയും കേരള ഹൈക്കോടതിയും തള്ളിയതോടെയാണ് ഫ്രാങ്കോ മുളയ്ക്കല് സുപ്രിംകോടതിയെ സമീപിച്ചത്. വിചാരണയ്ക്ക് ആവശ്യമുള്ള തെളിവുകളുണ്ട് തുടങ്ങിയ പ്രോസിക്യൂഷന് വാദം കണക്കിലെടുത്താണ് ഹൈക്കോടതി ഹര്‍ജി തള്ളിയത്.\n#supreme court bishop franko\nഡല്‍ഹിയില് കോടതിക്കുള്ളില് ഗുണ്ടാ സംഘങ്ങള് തമ്മില് വെടിവയ്പ്; നാല് പേര് മരിച്ചു


മിലാൻ ഡെർബിയിൽ ആവേശ തിരമാല!! ഇന്റർ മിലാന്റെ ക്ലാസിക് തിരിച്ചുവരവ് | Fanport | Featured News Malayalam\nMonday, Apr 19, 2021 04:21 AM\nHome Football Serie A മിലാൻ ഡെർബിയിൽ ആവേശ തിരമാല!! ഇന്റർ മിലാന്റെ ക്ലാസിക് തിരിച്ചുവരവ്\nമിലാൻ ഡെർബിയിൽ ആവേശ തിരമാല!! ഇന്റർ മിലാന്റെ ക്ലാസിക് തിരിച്ചുവരവ്\nമിലാൻ ഡെർബിയിൽ ഇന്നലെ ആവേശ തിരമാല തന്നെയടിച്ചു എന്ന് പറയാം. ഇറ്റാലിയൻ ലീഗിൽ നടന്ന പോരാട്ടത്തിൽ ഇന്റർ മിലാൻ രണ്ട് ഗോളുകൾക്ക് പിറകിൽ നിന്ന ശേഷം തിരിച്ചടിച്ച് 4-2ന്റെ വിജയം സ്വന്തമാക്കി. ഇന്റർ മിലാന് ലീഗിന്റെ തലപ്പത്തേക്ക് തിരികെയെത്താനും ഈ വിജയം കൊണ്ടായി. ആദ്യ പകുതിയിൽ ഇബ്രാഹിമോവിചിന്റെ മികവിൽ രണ്ട് ഗോളിന് മുന്നിൽ എത്താൻ മിലാന് ആയിരുന്നു.\n40ആം മിനുട്ടിൽ ഇബ്രയുടെ പാസിൽ നിന്ന് റെബിചിലൂടെ മിലാൻ ആദ്യം ലീഡിൽ എത്തി. പിന്നാലെ ഹാഫ് ടൈമിന് തൊട്ടുമുമ്പ് ഇബ്രാഹിമോവിചിന്റെ ഗോളിലൂടെ മിലാൻ2ഗോളുകൾക്ക് മുന്നിൽ എത്തി. എന്നാൽ രണ്ടാം പകുതിയിൽ ഇന്റർ മത്സരത്തിലേക്ക് തിരികെ വന്നു. 51ആം മിനുട്ടിൽ ബ്രൊസോവിചിലൂടെ ഇന്ററിന്റെ ആദ്യ ഗോൾ വന്നു. 54ആം മിനുട്ടിൽ വെസിനോയിലൂടെ ഇന്റർ സമനിലയും നേടി.\n70ആം മിനുട്ടിൽ ഡെ വ്രിജിയിലൂടെ ആണ് ആദ്യമായി ഇന്റർ ലീഡിൽ എത്തിയത്. പിന്നാലെ ലുകാകുവിന്റെ ഗോളിൽ 4-2ന്റെ വിജയവും ഇന്റർ മിലാൻ ഉറപ്പിച്ചു. ജയത്തോടെ ഇന്റർ മിലാന് യുവന്റസിനൊപ്പം 54 പോയന്റായി.\nPrevious articleകുപ്പൂത്തിൽ വിജയത്തോടെ റോയൽ ട്രാവൽസ് സെമി ഫൈനലിൽ\nNext articleഹാട്രിക്ക് അസിസ്റ്റുമായി മെസ്സി


വീണ്ടുമൊരു താര പുത്ര ചിത്രവുമായി ജീത്തു ജോസഫ് ... ആദിയുടെ വിജയം ആവർത്തിക്കുമോ ? - metromatinee.com Lifestyle Entertainment & Sports\nപ്രണവ് മോഹൻലാലിനെ നായകനാക്കി ജിത്തു ജോസഫ് സംവിധാനം ചെയ്ത ആദിക്ക് ശേഷം അടുത്ത താരപുത്രനുമായി ജിത്തു ജോസഫ് എത്തിയിരിക്കുന്നു. കാളിദാസ് ജയറാമിന്റെ പുതിയ ചിത്രം ജിത്തു ജോസഫിന്റെ കൂടെയാണ്. സിനിമയുടെ കൂടുതൽ വിവരങ്ങളൊന്നും പുറത്തുവിട്ടിട്ടില്ല.\nഈ വർഷം അവസാനത്തോടുകൂടി സിനിമ സാധ്യമാകുമെന്ന് കാളിദാസ് തന്നെ അറിയിച്ചു.\nഅടുത്ത ചിത്രം അല്‍ഫോണ്‍സ് പുത്രന് സംവിധാനം ചെയ്യുന്ന തമിഴ് ചിത്രമാണെന്ന് നിങ്ങള്‍ക്ക് എല്ലാം അറിയാമെന്ന് വിശ്വസിക്കുന്നുവെന്നു കാളിദാസ് പറഞ്ഞു. നേരം, പ്രേമം എന്നീ സിനിമകളുടെ കടുത്ത ആരാധകനാണ് ഞാനെന്നും ഇത്തരം വലിയ ഫിലിം മേക്കേഴ്‌സിനൊപ്പം ജോലി ചെയ്യാന് സാധിക്കുക എന്നത് മഹത്തരമായ കാര്യമാണെന്നും കാളിദാസ് പറഞ്ഞു.\nപ്രണവ് മോഹന്‍ലാലിനെ നായകനാക്കി ജീത്തു ജോസഫ് സംവിധാനം ചെയ്ത ആദിയ്ക്ക് ശേഷമാണ് ഇപ്പോള് കാളിദാസ് ജയറാമിനെ നായകനാക്കുന്നത്. എബ്രിഡ് ഷൈന് സംവിധാനം ചെയ്ത പൂമരം ആയിരുന്നു കാളിദാസിന്റെ ആദ്യ മലയാള ചിത്രം. സിനിമ ഇറങ്ങുന്നതിനേക്കാൾ മുൻപ് ഏറ്റവും കൂടുതൽ ട്രോളുകൾ ഏറ്റുവാങ്ങിയ ചിത്രമായിരുന്നു പൂമരം. ചിത്രത്തിലെ കാളിദാസിന്റെ പ്രകടനം പ്രശംസിനിയമായിരുന്നു.\nആ സിനിമ കൂടി ഇറങ്ങിയാല് നാട്ടുകാര് എന്നെ ആസ്ഥാന ക്രിമിനലായി പ്രഖ്യാപിച്ചേനെ! ജീത്തു ജോസഫിന്റെ വെളിപ്പെടുത്തൽ\nRelated Topics:Jeethu Joseph, Kalidas Jayaram


‘ദേഷ്യക്കാരനാണ്, ഒന്നും തോന്നല്ലേ’; ഡഗൗട്ടിലെ കസേര തട്ടിത്തെറിപ്പിച്ച കൊഹ്ലിക്ക് ‘പണി കിട്ടിയേക്കും’\n‘ദേഷ്യക്കാരനാണ്, ഒന്നും തോന്നല്ലേ’; ഡഗൗട്ടിലെ കസേര തട്ടിത്തെറിപ്പിച്ച കൊഹ്ലിക്ക് ‘പണി കിട്ടിയേക്കും’\nപൊതുവെ കളിക്കളത്തിലെ ദേഷ്യക്കാരനെന്നാണ് വിരാട് കൊഹ്ലി അറിയപ്പെടുന്നത്. അംപയര്‍മാരോട് കയര്‍ത്തു സംസാരിക്കുന്നതില് തുടങ്ങി ആഘോഷം പങ്കിടുന്നതിലും നിരാശ പ്രകടപ്പിക്കുന്നതിലുമൊക്കെ ഈ ദേഷ്യം സ്വഭാവം വിരാട് പുറത്തെടുക്കും. ഐപിഎല്ലിലെ പുതിയ സീസണില് ആർസിബി നായകന്‍റെ ആദ്യ ദേഷ്യ പ്രകടനമാണ് ട്വിറ്ററില് ഇപ്പോള് ചര്‍ച്ചയായിരിക്കുന്നത്. സണ്‍റൈസേഴ്സ് ഹൈദരാബാദിന് എതിരായ മത്സരത്തിലായിരുന്നു ഡഗൌട്ടില് ‘കോലി ഷോ’. ചെന്നൈയില് നടന്ന മത്സരത്തില് വ്യക്തിഗത സ്‌കോര് 33ല് നില്‍ക്കേ കൊഹ്ലി പുറത്തായി. ഗ്ലെന് മാക്‌സ് വെല്ലിനൊപ്പം മികച്ച ഇന്നിംഗ്‌സ് പടത്തുയര്‍ത്താനുള്ള ശ്രമത്തിനിടെ താരത്തെ ജെയ്‌സണ് […]\n15 April 2021 6:12 AM GMT\nപൊതുവെ കളിക്കളത്തിലെ ദേഷ്യക്കാരനെന്നാണ് വിരാട് കൊഹ്ലി അറിയപ്പെടുന്നത്. അംപയര്‍മാരോട് കയര്‍ത്തു സംസാരിക്കുന്നതില് തുടങ്ങി ആഘോഷം പങ്കിടുന്നതിലും നിരാശ പ്രകടപ്പിക്കുന്നതിലുമൊക്കെ ഈ ദേഷ്യം സ്വഭാവം വിരാട് പുറത്തെടുക്കും. ഐപിഎല്ലിലെ പുതിയ സീസണില് ആർസിബി നായകന്‍റെ ആദ്യ ദേഷ്യ പ്രകടനമാണ് ട്വിറ്ററില് ഇപ്പോള് ചര്‍ച്ചയായിരിക്കുന്നത്. സണ്‍റൈസേഴ്സ് ഹൈദരാബാദിന് എതിരായ മത്സരത്തിലായിരുന്നു ഡഗൌട്ടില് ‘കോലി ഷോ’.\nചെന്നൈയില് നടന്ന മത്സരത്തില് വ്യക്തിഗത സ്‌കോര് 33ല് നില്‍ക്കേ കൊഹ്ലി പുറത്തായി. ഗ്ലെന് മാക്‌സ് വെല്ലിനൊപ്പം മികച്ച ഇന്നിംഗ്‌സ് പടത്തുയര്‍ത്താനുള്ള ശ്രമത്തിനിടെ താരത്തെ ജെയ്‌സണ് ഹോള്‍ഡര് വിജയ് ശങ്കറിന്റെ കൈകളിലെത്തിക്കുകയായിരുന്നു. പുറത്തായി ഡഗൗട്ടിലെത്തിയ കൊഹ്ലി കസേര തട്ടിത്തെറിപ്പിച്ചാണ് നിരാശ പ്രകടിപ്പിച്ചത്. ദേഷ്യ പ്രകടനത്തിന്റെ ദൃശ്യങ്ങള് അപ്പോള് തന്നെ വൈറലാവുകയും ചെയ്തു.\nഇപ്പോള് മാച്ച് റഫറി കൂടി ദൃശ്യങ്ങള് പരിശോധിച്ചതോടെ കാര്യങ്ങള് ഗൗരവമേറിയതായി. ഐപിഎല് പെരുമാറ്റച്ചട്ടത്തിലെ ലെവല് വണ് കുറ്റമാണ് കൊഹ് ലി ചെയ്തിരിക്കുന്നതെന്നാണ് സൂചന. അങ്ങനെ വന്നാല് പിഴയോ മത്സരങ്ങളില് നിന്ന് വിലക്കോ താരത്തിന് നേരിടേണ്ടി വരും.


Xioflo in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Xioflo upayogangal, dossge, parswafalangal, prayojanangal, prathipravarthanangal, munnariyippu\nXioflo के प्रकार चुनें\nXioflo Suspension Xioflo Tablet\nXioflo വിലയും പാക്ക് സൈസും - Xioflo Price and Pack Size in Malayalam - Xioflo vilayum pack saisum\nXioflo Suspension ₹34.0 दवा खरीदें\nXioflo Tablet ₹40.0 दवा खरीदें\nXioflo നേട്ടങ്ങളും ഉപയോഗങ്ങളും- Xioflo Benefits & Uses in Malayalam- Xioflo nettangalum upayogangalum\nXioflo ഡോസേജും കഴിക്കേണ്ട വിധവും- Xioflo Dosage & How to Take in Malayalam - Xioflo dosagum kazhikkenda vidavum\nXioflo പാർശ്വഫലങ്ങൾ- Xioflo Side Effects in Malayalam- Xioflo paarswafalangal\nXioflo ബന്ധപ്പെട്ട മുന്നറിയിപ്പുകൾ- Xioflo Related Warnings in Malayalam- Xioflo bandhappeṭṭa munnaṟiyippukaḷ\nXioflo-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Xioflo with Other Drugs in Malayalam- Xioflo-nu marunnukaḷumāyulla theevra pravarthanam\nXioflo വൈരുദ്ധ്യങ്ങൾ- Xioflo Contraindications in Malayalam- Xioflo vairudyangal\nXioflo സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Xioflo in Malayalam- Xioflo sambandhichu pothuveyulla chodyangal\nXioflo ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Xioflo Interactions with Food and Alcohol in Malayalam- Xioflo bhakshnavum madyavumaayulla prathipravarthanangal\nXioflo നേട്ടങ്ങളും ഉപയോഗങ്ങളും - Xioflo Benefits & Uses in Malayalam - Xioflo nettangalum upayogangalum\nXioflo പിൻവരുന്നവ ചികിത്സിക്കാൻ ഉപയോഗിക്കുന്നു\nXioflo ഡോസേജും കഴിക്കേണ്ട വിധവും - Xioflo Dosage & How to Take in Malayalam - Xioflo dosagum kazhikkenda vidavum\nXioflo-ന്റെ ചേരുവകൾ - Xioflo Active Ingredients in Malayalam - Xioflo-nte cheruvakal\nXioflo പാർശ്വഫലങ്ങൾ - Xioflo Side Effects in Malayalam - Xioflo paarswafalangal\nXioflo ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nXioflo ബന്ധപ്പെട്ട മുന്നറിയിപ്പുകൾ - Xioflo Related Warnings in Malayalam - Xioflo bandhappeṭṭa munnaṟiyippukaḷ\nXioflo-ന്റെ ഉപയോഗം ഗർഭിണികൾക്കു സുരക്ഷിതമാണോ?\nXioflo-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Xioflo-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nXioflo-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nനിങ്ങൾ മുലയൂട്ടുന്ന സ്ത്രീ ആണെങ്കിൽ Xioflo-ന്റെ ചില ദോഷഫലങ്ങൾ നിങ്ങൾക്ക് ഉണ്ടായേക്കാം. ഇവ എന്തെങ്കിലും അനുഭവപ്പെടുന്നെങ്കിൽ ഡോക്ടറെ കാണുന്നതുവരെ അതിന്റെ ഉപയോഗം നിർത്തുക. ഡോക്ടർ നിർദേശിക്കുന്നതുപോലെ വേണം ചെയ്യാൻ.\nXioflo വൃക്കകളെ എങ്ങനെയാണ് ബാധിക്കുന്നത്?\nXioflo-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nXioflo കരളിനെ എങ്ങനെ ബാധിക്കുന്നു?\nXioflo കരൾ-ന് അപൂർവമായേ ഹാനികരമായിരിക്കുന്നുള്ളൂ.\nXioflo ഹൃദയത്തെ എങ്ങനെ ബാധിക്കുന്നു?\nXioflo നിങ്ങളുടെ ഹൃദയം ചെറുതായി ബാധിച്ചേക്കാം. ഹൃദയം-മേലുള്ള എന്തെങ്കിലും ഫലത്തെ കുറിച്ച് മിക്കവരും ശ്രദ്ധിക്കുക പോലുമില്ല.\nXioflo-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Xioflo with Other Drugs in Malayalam - Xioflo-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Xioflo പിൻവരുന്ന മരുന്നുകളോടൊപ്പം ഉപയോഗിക്കരുത് -\nXioflo വൈരുദ്ധ്യങ്ങൾ - Xioflo Contraindications in Malayalam - Xioflo vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Xioflo കഴിക്കരുത് -നിങ്ങളോട്\nXioflo സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Xioflo in Malayalam - Xioflo sambandhichu pothuveyulla chodyangal\nXioflo ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nXioflo-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nഇല്ല, Xioflo കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, Xioflo സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nമാനസിക വൈകല്യങ്ങൾക്ക് Xioflo കഴിക്കുന്നതുകൊണ്ട് യാതൊരു ഗുണവുമില്ല.\nXioflo ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Xioflo Interactions with Food and Alcohol in Malayalam - Xioflo bhakshnavum madyavumaayulla prathipravarthanangal\nആഹാരവും Xioflo-ഉം തമ്മിലുള്ള പ്രതിപ്രവർത്തനം\nചില ആഹാരസാധനങ്ങളോടൊപ്പം Xioflo കഴിക്കുന്നത് അതിന്റെ ഫലത്തെ താമസിപ്പിച്ചേക്കാം. ഇക്കാര്യത്തെ കുറിച്ചു ഡോക്ടറുമായി സംസാരിക്കുക.\nമദ്യവും Xioflo-ഉം തമ്മിലുള്ള പ്രതിപ്രവർത്തനം\nമദ്യവും Xioflo-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nXioflo ന് പകരമുള്ള മറ്റു മരുന്നുകൾ എല്ലാം കാണുക - Substitutes for Xioflo in Malayalam\nXioflo के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Xioflo കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Xioflo കഴിച്ചുവോ ?\nനിങ്ങൾ എത്രമാത്രം Xioflo ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Xioflo കഴിച്ചത്?\nനിങ്ങൾ എപ്പോഴാണ് Xioflo ഉപയോഗിക്കുന്നത് ?


ശിരോരോഗങ്ങൾ വരാതിരിക്കാനും തലമുടി സമൃദ്ധമാകാനും സഹായകമായ വിശേഷപ്പെട്ട എണ്ണ തയ്യാറാക്കുന്ന രീതി.\nകയ്യോന്നി, പുവാംകുറുന്നില, ബ്രഹ്മി, കറിവേപ്പില, ആര്യവേപ്പില, മൈലാഞ്ചി, നീല അമരി (അല്ലെങ്കിൽ നിലനാരകം), മുയൽചെവിയൻ, അഞ്ചിതളുള്ള ചുവന്ന ചെമ്പരത്തിപ്പൂവ് ഇവയെല്ലാം സമാസമം എടുത്ത് ഇടിച്ചു പിഴിഞ്ഞ് അതിന്റെ നീര് പരമാവിധി എടുക്കുക. കിട്ടുന്ന നീരിന്റെ പകുതി അളവ് വെളിച്ചെണ്ണ ചേർക്കുക. ( തേങ്ങാപാൽ കാച്ചിയെടുത്ത് കിട്ടുന്ന ശുദ്ധമായ വെളിച്ചെണ്ണയാണ് ഉപയോഗിക്കേണ്ടത്). കച്ചോലവും കരിഞ്ചീരകവും കൽക്കമാക്കി ചേർത്ത് ഇത് വളരെ കുറഞ്ഞ തീയിൽ അടുപ്പത്ത് വെച്ച് കാച്ചുക.\nആരംഭത്തിൽ പതഞ്ഞുകൊണ്ടിരിക്കും. അതു മാറി കൽക്കം മണൽ പാകമായാൽ എണ്ണ തയ്യാറായി എന്ന് കണക്കാക്കാം. എണ്ണയുടെ മൂപ്പ് പരിശോധിക്കാനുള്ള ഒരു മാർഗ്ഗം എണ്ണ അടുപ്പത്ത് കയറ്റുന്നതിനൊപ്പം അതിൽ നാലഞ്ച് കുരുമുളക് ഇട്ടുവെക്കുക എന്നതാണ്. എണ്ണ മൂത്ത് വെള്ളം വറ്റി കൽക്കം മണൽ പാകമാകുന്നതോടെ കുരുമുളക് പൊട്ടിത്തെറിക്കും. അല്ലെങ്കിൽ വെറ്റില കീറി ഒരു കഷണം എണ്ണയിലിട്ടാൽ അത് പൊട്ടുന്നുണ്ടെങ്കിലും മൂപ്പ് പാകമായി എന്ന് ഉറപ്പിക്കാം. മൂപ്പ് കൂടുകയോ കുറയുകയോ ചെയ്യുന്നത് എണ്ണയുടെ ഗുണത്തെ ബാധിക്കും.\nഈ ഘട്ടത്തിൽ അടുപ്പത്ത് നിന്ന് ഇറക്കി ആറാൻ വെക്കുക. പിന്നീട് അരിച്ച് ജലാംശമില്ലാത്ത ചില്ലുകുപ്പിയിൽ സൂക്ഷിക്കാം. മൂന്നു ദിവസം വെച്ചിരുന്ന ശേഷമാണ് ഉപയോഗിച്ചുതുടങ്ങേണ്ടത്.\nധാരാളം മരുന്നുകൾ ചേരുന്ന എണ്ണയായതിനാൽ ഇതിന്റെ ഉപയോഗം മൈഗ്രയിൻ, നീരിറക്കം, സൈനസൈറ്റിസ്, തലവേദന തുടങ്ങി പലപ്രശ്നങ്ങൾക്കും പരിഹാരമാകും. തലമുടി വളരാനും മുടികൊഴിച്ചിൽ നിൽക്കാനും അകാലനര ഒഴിവാകാനുമൊക്കെ ഈ എണ്ണ ഫലപ്രദമാണ്.\nഎണ്ണ പകുതി മൂപ്പാകുന്നതുവരെ കാച്ചിയ ശേഷം നിർത്തിവെച്ച് പിറ്റേദിവസം വീണ്ടും കാച്ചി പൂർത്തിയാക്കുന്നത് എണ്ണയുടെ ഗുണം കൂട്ടും എന്ന് അറിവുള്ളവർ പറയുന്നു. അത്പോലെത്തന്നെ ചേരുവകളെല്ലാം ചേർത്ത ശേഷം നാലഞ്ചുദിവസം നല്ല വെയിലത്ത് വെച്ച് സൂര്യസ്ഫുടം ചെയ്ത ശേഷം എണ്ണ അടുപ്പത്ത് വെച്ച് കാച്ചുന്നത് ഏറ്റവും ഉത്തമമായ രീതിയുമാണ്.\nകടപ്പാട് : രാധാകൃഷ്ണന് സൌദിഅറേബ്യ - വൈദ്യശാല കൂട്ടായ്മ


ഇന്ത്യന് പൗരത്വം; അസം സ്വദേശി സമര്‍പ്പിച്ച ഹര്‍ജി തളളി ഗുവാഹത്തി ഹൈക്കോടതി - Express Kerala\nഗുവാഹത്തി: ഇന്ത്യന് പൗരത്വം തെളിയിക്കുന്നതിനായി അസം സ്വദേശി സമര്‍പ്പിച്ച ഹര്‍ജി തളളി ഗുവാഹത്തി ഹൈക്കോടതി. ഇന്ത്യന് പൗരത്വം തെളിയിക്കുന്നതിന് പാന് കാര്‍ഡോ, ബാങ്ക് രേഖകളോ, കരമടച്ച രസീതോ മതിയാവില്ലെന്ന് പറഞ്ഞ് അസം സ്വദേശിയായ ജബേദ ബീഗത്തിന്റെ ഹര്‍ജിയാണ് ഹൈക്കോടതി തളളിയത്.\nജസ്റ്റിസ് മനോജിത് ബുയന് ജസ്റ്റിസ് പര്‍ഥിവ് ജ്യോതി സെയ്ക എന്നിവരടങ്ങിയ ബെഞ്ചിന്റേതാണ് വിധി. മാതാപിതാക്കളും സഹോദരനുമായുള്ള ബന്ധം തെളിയിക്കുന്നതില് യുവതി പരാജയപ്പെട്ടുവെന്നും ഹാജരാക്കിയ രേഖകള് പൗരത്വത്തെ സാധൂകരിക്കുന്നില്ലെന്നുമാണ് വിധിയില് വ്യക്തമാക്കിയിരിക്കുന്നത്.\nനിലവില് അസമില് മാത്രമാണ് ദേശീയ പൗരത്വ രജിസ്റ്റര് രാജ്യത്ത് നടപ്പിലാക്കിയിരിക്കുന്നത്. വിവാദമായ ലിസ്റ്റ് തയ്യാറാക്കലില് 19 ലക്ഷം അസം സ്വദേശികള് പട്ടികയ്ക്ക് പുറത്തായിരുന്നു. ഇതേത്തുടര്‍ന്ന് കണക്കെടുപ്പ് വര്‍ഷം 1971 ആയി പരിഷ്‌കരിച്ചിരുന്നു. ലിസ്റ്റിന് പുറത്താകുന്നവര്‍ക്ക് ഫോറിനേഴ്‌സ് ട്രിബ്യൂണല്, ഹൈക്കോടതി, സുപ്രീം കോടതി എന്നിവയെ സമീപിക്കാമെന്നും സര്‍ക്കാര് വ്യവസ്ഥ വച്ചിട്ടുണ്ട്.\nസ്വർണ്ണ തട്ടിപ്പ് കേസിൽ നിന്നും തന്നെ ഒഴിവാക്കണമെന്ന് ആവിശ്യപ്പെട്ട് കമറുദ്ദീന് നൽകിയ ഹർജിയിൽ ഇന്ന് വിധി പറയും\nനടിയെ ആക്രമിച്ച കേസ് : കോടതിമാറ്റമാവശ്യപ്പെട്ടുള്ള നടിയുടെ ഹർജി ഇന്ന് പരിഗണിക്കും\nലൈഫ്മിഷന്: സിബിഐ നല്‍കിയ ഹര്‍ജി ഹൈക്കോടതി ഇന്ന് പരിഗണിക്കും


തോക്കിന്‍മുനയില് നിര്‍ത്തി സന്യാസിനിമാരെ കൂട്ടമാനഭംഗത്തിനിരയാക്കി.. ആശ്രമതലവന് ഉള്‍പ്പെടെ 13 പേര് ഒളിവില് - Pathram Online\nതോക്കിന്‍മുനയില് നിര്‍ത്തി സന്യാസിനിമാരെ കൂട്ടമാനഭംഗത്തിനിരയാക്കി.. ആശ്രമതലവന് ഉള്‍പ്പെടെ 13 പേര് ഒളിവില്\nനവാദ: ബിഹാറില് ആശ്രമ തലവന്റെ നേതൃത്വത്തില് സന്യാസിനിമാരെ തോക്കിന്‍മുനയില് നിര്‍ത്തി കൂട്ടബലാത്സംഗത്തിനിരയാക്കി. നവാദ ജില്ലയിലുള്ള സന്ത് കുടിര് ആശ്രമത്തിലാണ മൂന്നു സന്യാസിനിമാര്‍ക്ക് പീഡനമേല്‍ക്കേണ്ടി വന്നത്. കഴിഞ്ഞ ദിവസം ആശുപത്രിയില് പരിശോധനയ്ക്ക് വിധേയരാക്കിയപ്പോഴാണ് പീഡനവിവരം പുറത്തറിഞ്ഞത്. ആശ്രമത്തിന്റെ തലവന് തപസ്യാനന്ദും മറ്റ് 12 പേരും ചേര്‍ന്നാണ് സന്യാസിനിമാരെ കൂട്ടബലാത്സംഗത്തിനിരയാക്കിയതെന്ന് ജില്ലാ എസ്.പി. വികാസ് ബര്‍മന് പറഞ്ഞു.\nകഴിഞ്ഞ മാസം നാലിനായിരുന്നു സംഭവം നടന്നത്. ‘രാത്രി ഭക്ഷണം പാകം ചെയ്തുകൊണ്ടിരിക്കുകയായിരുന്ന തങ്ങളുടെ താമസസ്ഥലത്തേക്ക് ആശ്രമത്തിലുള്ള6പേര് എത്തുകയും വാതില് തുറന്ന ഉടന് അവര് ഞങ്ങളെ ഓരോരുത്തരെ ഓരോ റൂമുകളിലേക്ക് വലിച്ചിഴച്ചു കൊണ്ടുപോയി തോക്കിന് മുനയില് നിര്‍ത്തി കൂട്ടബലാത്സംഗത്തിന് ഇരയാക്കുകയായിരുന്നുവെന്നും ഈ സമയം മറ്റ് ചിലര് പുറത്ത് കാവല് നില്‍ക്കുകയായിരുന്നുവെന്നും’ ബലാത്സംഗത്തിന് ഇരയായ ഒരു സന്യാസിനി പറഞ്ഞു.\nസംഭവത്തില് പ്രതികളായ ആശ്രമത്തലവനുള്‍പ്പെടെ 13 പേര് ഒളിവിലാണ്. അന്വേഷണം തുടരുകയാണെന്നും പ്രതികളെ കണ്ടെത്താന് കര്‍ശന പരിശോധന നടക്കുന്നുണ്ടെന്നും എസ്.പി.വികാസ് ബര്‍മന് പറഞ്ഞു. അതേസമയം റെയ്ഡ് നടത്തി പൊലീസ് ആശ്രമം പൂട്ടിച്ചു.\nസന്യാസിനിമാരില് ഒരാള് ഉത്തര്‍പ്രദേശില് നിന്നും മറ്റുള്ള രണ്ട് പേര് ബിഹാറിലെ ഗയ ജില്ലയില് നിന്നുള്ളവരുമാണ്.\nമുസ്ലീം സ്ഥാനാര്‍ത്ഥി ജയിച്ചാല് മണ്ഡലം ഭീകരരുടെ സ്വര്‍ഗമാകും; വര്‍ഗീയ പരാമര്‍ശവുമായി ബി.ജെ.പി നേതാവ്


kidney transplant delayed Thiruvananthapuram medical college\nതിരുവനന്തപുരം മെഡിക്കല് കോളജിൽ ഗുരുതര വീഴ്ച; ശസ്ത്രക്രിയ വൈകി, വൃക്ക മാറ്റിവച്ച രോഗി മരിച്ചു\nതിരുവനന്തപുരം മെഡിക്കൽ കോളജ് ആശുപത്രിയിൽ വൃക്ക മാറ്റിവച്ച രോഗി മരിച്ചു. ഇന്നലെ രാജഗിരി ആശുപത്രിയിൽ നിന്നുമെത്തിച്ച വൃക്ക മാറ്റിവച്ചയാളാണ് മരിച്ചത്. ഡോക്‌ടേഴ്‌സിന്റെ ഗുരുതര അനാസ്ഥയെ തുടർന്ന് ശസ്‌ത്രക്രിയ വൈകിയിരുന്നു. പൊലീസ് അകമ്പടിയോടെ വൃക്ക എത്തിച്ചുവെങ്കിലും ശസ്‌ത്രക്രിയയ്ക്ക് ആവശ്യമായ മുന്നൊരുക്കങ്ങൾ നടത്താത്തതിനാൽ ശസ്‌ത്രക്രിയ നാല് മണിക്കൂറോളം വൈകുകയായിരുന്നു.\nRead Also: വൃക്ക മാറ്റിവയ്ക്കല് ശസ്ത്രക്രിയ വൈകിയത് നാല് മണിക്കൂര്; തിരു.മെഡിക്കല് കോളജില് ഗുരുതര അനാസ്ഥ\nStory Highlights: kidney transplant was delayed at Thiruvananthapuram medical college patient died


റിട്ട് നമ്പര്229/2019: തരിഗാമിയെ കണ്ട യെച്ചൂരിയുടെ സത്യവാങ്മൂലം\nBy പൊളിറ്റിക്കല് ഡെസ്‌ക് • 05/09/2019 at 7:16PM\nവീട്ടുതടങ്കലിൽ കഴിയുകയായിരുന്നു മുൻ കശ്മീർ എംഎൽഎയും സിപിഎം നേതാവുമായ മുഹമ്മദ് യൂസഫ് തരിഗാമിയെ സന്ദർശിക്കാൻ അനുവാദം ചോദിച്ചാണ് യെച്ചൂരി കോടതിയെ സമീപിച്ചത്. ഇതിന് അവസരമൊരുക്കണം എന്ന് പറഞ്ഞ പരമോന്നതകോടതി യെച്ചൂരിയോട് കശ്‌മീർ സന്ദർശിച്ചശേഷം ഒരു സത്യവാങ്മൂലം സമർപ്പിക്കാനും ആവശ്യപ്പെട്ടു. തന്റെ പാർട്ടി നേതാവിനെ സന്ദർശിച്ച സിപിഎം ജനറൽ സെക്രട്ടറി സുപ്രീംകോടതിയിൽ സമർപ്പിച്ച സത്യവാങ്മൂലം ഒരു ചരിത്രരേഖയാണ്. ആർട്ടിക്കൽ 370 എടുത്ത് കളഞ്ഞശേഷമുള്ള കശ്മീരിന്റെ ചിത്രംകൂടിയാണ് സുപ്രീംകോടതിയിൽ സമർപ്പിച്ചിരിക്കുന്നത്.\nഓഗസ്റ്റ് 29ന് വ്യാഴാഴ്ചയാണ് ഞാന് കശ്മീരിലേക്ക് വിമാനം കയറുന്നത്. കാശ്മീരിലേക്ക് തിരിക്കുന്നതിന് മുന്‍പ് തന്നെ എന്റെ യാത്രാവിവരങ്ങള് സ്റ്റേറ്റ് പൊലീസ് സൂപ്രണ്ടിന് കൈമാറിയിരുന്നു. കാലത്ത് 11:30ന് വിമാനത്താവളത്തിലെത്തിയപ്പോള് തന്നെ രണ്ട് പൊലീസുകാര് എന്നെ സമീപിച്ചു. അവിടെവച്ച് ഓഫീസര് ഇംതിയാസും കൂടെ ചേര്‍ന്നു. യാത്രയിലുടനീളം തിരിച്ച് ഡല്‍ഹിക്കുള്ള വിമാനം കയറുന്നതുവരെയും ഇവര് എനിക്ക് അകമ്പടിയായിവന്നു.\nഡൗണ്‍ടൗണ് ശ്രീനഗറിലുള്ള തരിഗാമിയുടെ വീടുവരെ പോകുന്നത് പൊലീസ് സജ്ജമാക്കിയ ഏറെ സുരക്ഷാസൗകര്യമുള്ള കാറിലാണ്. എന്നെ കണ്ടപ്പോള് തരിഗാമിക്ക് എറെ സന്തോഷമായി. വീട്ടിന്റെ സ്വീകരണമുറിയില് ഞങ്ങള് ഇരുവരും ഇരുന്ന് സംസാരിക്കുമ്പോള് ക്ഷണിക്കാതെ വന്ന പൊലീസ് ഓഫീസര് അവിടെ ഇരിപ്പുറപ്പിച്ചിരുന്നു.\nതരിഗാമിയുടെ പേരില് എന്തെങ്കിലും കേസുണ്ടോ, നിയമത്തിലെ ഏത് വകുപ്പ് പ്രകാരമാണ് അദ്ദേഹത്തെയും കുടുംബത്തെയും വീടുവിട്ടിറങ്ങാന് അനുവദിക്കാത്തത് എന്ന് ഇതേ ഉദ്യോഗസ്ഥനോട് ചോദിക്കുകയുണ്ടായി. തരിഗാമിയുടെ പേരില് യാതൊരു കേസുമില്ലെന്നും അദ്ദേഹം 'സ്വതന്ത്രനാണ്' എന്നുമായിരുന്നു മറുപടി ലഭിച്ചത്.\nതരിഗാമിക്കുണ്ടായിരുന്ന 'z ക്യാറ്റഗറി സെക്യൂരിറ്റിയും സര്‍ക്കാര് എടുത്തുകളഞ്ഞിട്ടുണ്ട്. കഴിഞ്ഞ 25 ദിവസമായി തന്നെയും കുടുംബത്തെയും വീടുവിട്ടിറങ്ങുവാനോ മറ്റാരെയെങ്കിലും വീട് സന്ദര്‍ശിക്കാനോ അനുവദിക്കുന്നില്ല. തങ്ങള് വീട്ടുതടങ്കലില് കഴിയുകയാണ് എന്ന് തരിഗാമി അറിയിക്കുകയുണ്ടായി. വീട് വിട്ടിറങ്ങാനാകാത്തതോടെ തരിഗാമിയുടെ ചികിത്സമുടങ്ങിയിരിക്കുകയാണ്.\nഇതിനിടയില് മുറിയിലിരിക്കുകയായിരുന്ന ഉദ്യോഗസ്ഥനോട് മാറിതരണം എന്ന് ഞാന് ആവശ്യപ്പെട്ടു. ഒടുവില് സുരക്ഷാ ഉദ്യോഗസ്ഥര് വീടിന് പുറത്തേക്ക് പോയി.\nതരിഗാമിയുമായി വിശദമായി സംസാരിച്ച ഞാന് ഒരു ഡോക്റ്ററെ വിളിച്ചുവരുത്തി അദ്ദേഹത്തെ പരിശോധിക്കേണ്ടതുണ്ട് എന്ന് പൊലീസ് ഉദ്യോഗസ്ഥരെ അറിയിച്ചു. ഒന്നുരണ്ട് ഫോണ് കോളുകള്‍ക്ക് ചെയ്ത ഉദ്യോഗസ്ഥന് അടുത്ത ദിവസംമാത്രമേ ഡോക്റ്റര്‍ക്ക് എത്താനാകൂ എന്ന് അറിയിച്ചു. തരിഗാമിയോടൊപ്പം വീട്ടില്‍കഴിയാം എന്ന് ധരിച്ചിരുന്ന എന്നെ പൊലീസ് വിലക്കി.\nസര്‍ക്കാര് ഗസ്റ്റ് ഹൗസില് കഴിയാം എന്നായിരുന്നു അവര് ആവശ്യപ്പെട്ടത്. വൈകീട്ട് 4:30ന് വീണ്ടും സുരക്ഷാവാഹനങ്ങളുടെ അകമ്പടിയോടെ എന്നെ സര്‍ക്കാര് ഗസ്റ്റ് ഹൗസിലെത്തിച്ചു. അന്നേരാത്രി ഗസ്റ്റ് ഹൗസില് കഴിഞ്ഞ ഞാന് പിറ്റേന്ന് രാവിലെ 7:30ന് തന്നെ തരിഗാമിയുടെ വീട്ടിലെത്തി. അപ്പോഴേക്കും ഡോക്റ്റര് അവിടെയെത്തിയിരുന്നു.\nയെച്ചൂരിയുടെ സത്യവാങ്മൂലം പൂർണരൂപം\nപേര് വെളിപ്പെടുത്താന് വിസമ്മതിച്ച ഡോക്റ്റര് തരിഗാമിയുടെ ആരോഗ്യനിലയില് ആശങ്കപ്രകടിപ്പിച്ചു. ഡല്‍ഹിയിലെ എഐഐഎംഎസില് നടത്തുന്ന ചികിത്സ തുടരാനും നിര്‍ദേശിച്ചു. തരിഗാമിയുടെ മെഡിക്കല് ഹിസ്റ്ററി കൈയെഴുത്തായും കമ്പ്യൂട്ടറിലും രേഖപ്പെടുത്തിയ ഡോക്റ്റര് നിര്‍ദേശങ്ങള് നല്‍കിയ കോപ്പയില് ഒപ്പിടാന് തയാറായില്ല. അന്നേദിവസം കാലത്ത് 11:10ന് തന്നെ ഞാന് ഡല്‍ഹിയിലേക്ക് മടങ്ങി.\nകശ്മീരില് പ്രത്യേകപദവി എടുത്തുകളഞ്ഞത് മുതല് നേരിടുന്ന പ്രശ്‌നങ്ങളെക്കുറിച്ച് തരിഗാമി എന്നോട് പറഞ്ഞു. ആരോഗ്യപ്രശ്‌നത്തിനുപുറമെ മാനസിയകമായ ബുദ്ധിമുട്ടികളിലൂടെയും താന് പോകുന്നതായി തരിഗാമി പറയുന്നുണ്ട്.അത് ഇങ്ങനെയാണ്:\nഞാനും കുട്ടികളായ ചെറുമക്കള് അടങ്ങുന്ന കുടുംബവും വീട്ടുതടങ്കലിലാണ് കഴിയുന്നത്.\nവീട്ടില്‍നിന്ന് ഒരാളെ പുറത്തുകടക്കാനോ വീട്ടുകാര്‍ക്ക് പുറത്തുപോവാനോ അനുവാദമില്ല.\nവീട്ടിലേക്കുള്ള അവശ്യ സാധനങ്ങള്‍പോലും കൊണ്ടുവരുന്നത് സുരക്ഷാ ഉദ്യോഗസ്ഥരാണ്.\nകശ്മീരിലും ശ്രീനഗറിലും ഇന്ത്യയുടെ മറ്റ് ഭാഗങ്ങളിലുമുള്ള കുടുംബാംഗങ്ങളെയോ സുഹൃത്തുക്കളെയോ ബന്ധപ്പെടാന് യാതൊരു വഴിയുമില്ല.\nമൊബൈല് ഫോണോ വീട്ടിലുള്ള രണ്ട് ലാന്‍ഡ്ലൈന് സൗകര്യങ്ങളോ പ്രവര്‍ത്തിക്കുന്നില്ല.\nഇതിനാല് തന്നെ അത്യാവശ്യമായ ചികിത്സാസഹായം ലഭിക്കുവാനോ ഡോക്റ്ററുമായി സംസാരിക്കാനോ കഴിയുന്നില്ല.\nവീട്ടുതടങ്കലില് കഴിയേണ്ടിവരുന്ന സാഹചര്യത്തില് കുടുംബത്തിന്റെ കൈയില് അത്യാവശ്യ കാര്യങ്ങള്‍ക്കായുള്ള പണംപോലുമില്ല.


ഇരു കാലുകളിലൂടെയും ട്രെയിന് കയറി ഇറങ്ങി, ചെറുപ്പത്തിലേ സഹോദരങ്ങളെ നോക്കി വളര്‍ത്തി, ചേട്ടന് തോറ്റപ്പോള് അനിയന്മാര് കൈയ്യൊഴിഞ്ഞു; എന്നിട്ടും തളര്‍ന്നില്ല ഇന്ന് ദേവിന് കൂട്ട് ബോളിവുഡിലെ വമ്പന്മാര് - BIGNEWSLIVE | Latest Malayalam News\nജുഹു സ്വദേശിയായ ദേവിന് ഇരുകാലുകളും ഇല്ല. തന്റെ ആത്മവിശ്വാസം ഒന്നുകൊണ്ട് മാത്രമാണ് ഈ 22 കാരന് ‘ഇന്ത്യാസ് ഗോട്ട് ടാലന്റ് ഷോ’യിലേക്ക് പ്രവേശനം ലഭിച്ചത്. വളരെ അധികം കഷ്ടതകള് നിറഞ്ഞതാണ് ഈ യുവാവിന്റെ ജീവിതം.\nബീഹാറിലെ ബെഗുസരായി ജില്ലയിലെ ഒരു ഗ്രാമത്തിലാണ് ദേവ് ജനിച്ചത്. അമ്മ വന്ദന ദേവി, അച്ഛന് രാജ് കുമാര് മിശ്ര. രണ്ട് സഹോദരങ്ങള്. അതുവരെ അവര്‍ക്കുണ്ടായിരുന്ന സമ്പാദ്യം മുഴുവന് രാജ് കുമാറിന്റെ ചികിത്സക്ക് അമ്മ ചെലവഴിച്ചു. കുറച്ച് കാലങ്ങള്‍ക്കുള്ളില് രാജ് കുമാര് മരിച്ചു.\nപിന്നീട് ആ അമ്മയ്ക്ക് സങ്കടങ്ങള് മാത്രമായിരുന്നു കൂട്ടത്തില് പറക്കുമറ്റാത്ത മൂന്നു കുട്ടികളേയും നോക്കേണ്ട ചുമതലയും. പലരുടെയും ഭൂമിയില് പണിയെടുത്തു, പലയിടത്തും വീട്ടുജോലിക്കാരിയായി. അമ്മയുടെ കഷ്ടപ്പാടുകള്‍മനസിലാക്കി അഞ്ചാമത്തെ വയസില് ദേവും പണിയെടുത്ത് തുടങ്ങി. വീട്ടിലെ ജോലിയില് അവന് അമ്മയെ സഹായിച്ചു. വീട്ടിലെ കന്നുകാലിയെ മേയ്ക്കുന്നതും എല്ലാം അവന് തന്നെ ആയിരുന്നു. സാമ്പത്തിക പ്രതിസന്ധി കാരണം എട്ടാം ക്ലാസില് അവന് പഠിത്തം നിര്‍ത്തേണ്ടി വന്നു. പിന്നീട് കുഞ്ഞുകുഞ്ഞു ജോലികള് ചെയ്തു തുടങ്ങി.\n2015ല് ഹൈദരാബാദിലെത്തിയ ദേവ് ഒരു കോണ്‍ട്രാക്ടറിന് വേണ്ടി വെല്‍ഡിങ്ങ് ജോലി ചെയ്യുകയായിരുന്നു. എന്നാല് ആ യാത്ര ദേവിന്റെ ജീവിതം തന്നെ മാറ്റിമറിച്ചു. അവിടെ എത്തിയപ്പോള് ദേവിന്റെ ജീവിതത്തിലെ മറ്റൊരു സംഭവം അരങ്ങേറി.\nട്രയിനില് യാത്ര ചെയ്യുകയായിരുന്ന ദേവ് ആളുകളുടെ തള്ളലില് ട്രാക്കിലേക്ക് വീണു. അവന് യാത്ര ചെയ്തിരുന്ന അതേ ട്രെയിന് അവന്റെ കാലുകളിലൂടെ കയറി ഇറങ്ങി. ദേവിന്റെ പത്തൊമ്പതാമത്തെ വയസിലായിരുന്നു സംഭവം.\n”ഞാന് വേദന കൊണ്ട് പുളഞ്ഞു. ഒരാളും എന്നെ സഹായിക്കാനെത്തിയില്ല. എങ്കിലും ജീവന് കിട്ടിയല്ലോ എന്ന് ആശ്വസിക്കുമ്പോഴേക്കും സ്പീഡില് മറ്റൊരു ട്രെയിന് എന്റെ മുകളിലൂടെ കയറിയിറങ്ങി. ട്രെയിന് പോയ ശേഷം കുറച്ചുപേര് എന്നെ എടുത്ത് പ്ലാറ്റ്‌ഫോമില് ഒരു മൂലയ്ക്കിരുത്തി. അടുത്ത മൂന്ന് മണിക്കൂര് സഹായത്തിനുവേണ്ടി കരഞ്ഞുകൊണ്ട് ഞാനവിടെ ഇരുന്നു. പലരും വന്നു നോക്കി. ആരും എന്നെ സഹായിച്ചില്ല. എന്റെ ഒരു സുഹൃത്ത് എത്തിയതിന് ശേഷം മാത്രമാണ് എന്നെ ആശുപത്രിയില് കൊണ്ടുപോയത്.” ദേവ് പറയുന്നു. എല്ലാ ചികിത്സയും കഴിഞ്ഞ് ആശുപത്രി വിടുമ്പോള് ഈ നിര്‍ധന കുടുംബത്തിന് ചികിത്സക്കായി 1.5 ലക്ഷം വേണ്ടി വന്നു അതും കടമായി.\nഎന്നാല് തിരിച്ച് വീട്ടില് എത്തിയ മകനെ നോക്കാന് ആ അമ്മ വീണ്ടും കഷ്ടതയിലേക്ക് ഇറങ്ങിചെന്നു. മകന് വേണ്ടി കാവല് ഇരിക്കാന് തുടങ്ങിയതോടെ വീട് പട്ടിണിയുടെ വക്കിലെത്തി. എന്നാല് ദേവ് തന്റെ വേദകള് മറന്നു, കാല് നഷ്ടമായതോ ഒന്നും ആലോചിച്ചില്ല. പക്ഷെ താന് പണിയെടുത്ത് പോറ്റിയ അനിയന് തന്റെ മുഖത്ത് നോക്കി പറഞ്ഞത് കേട്ടപ്പോള് തകര്‍ന്നെന്ന് ഈ യുവാവ് ഓര്‍ക്കുന്നു, ‘ഞാന് യാതൊരു ഉപകാരവും ഇനിയില്ലാത്ത വസ്തുവാണെന്നും ഇനി ഈ ജീവിതത്തില് ഒന്നും ചെയ്യാനാകില്ലെന്നും എന്തിനും ഞാനിനി അവനെ ആശ്രയിക്കേണ്ടി വരു’മെന്നുമാണ്. ഞാന് തകര്‍ന്നുപോയി. അവനൊക്കെ വേണ്ടിയാണല്ലോ ഞാന് അത്രനാളും കഷ്ടപ്പെട്ടിരുന്നത്.\nഇങ്ങനെ പോയാല് ശരിയാകില്ല. എന്തെങ്കിലും ചെയ്യണം ജീവിതത്തിലെന്ന് ദേവ് അന്ന് തീരുമാനിച്ചു. കൃത്രിമക്കാലുകള് വെക്കുന്നതിനായി ജയ്പൂരിലെത്തി ഡോക്ടറെ കണ്ടു. പക്ഷെ, അവശേഷിക്കുന്ന കാലിന്റെ ഭാഗം വളരെ ചെറുതാണെന്നും അതിനാല് കൃത്രിമക്കാലുകള് വയ്ക്കാനാകില്ലെന്നും ഡോക്ടര് പറഞ്ഞു. അതോടെ സ്വന്തം കാലില് നടക്കാനാകുമെന്ന പ്രതീക്ഷയും തകര്‍ന്നുപോയി. അന്ന് അയാള് മുംബൈയിലേക്ക് വണ്ടി കയറി. ആ നഗരം തനിക്കായി എന്തെങ്കിലും കാത്തുവെച്ചിട്ടുണ്ടാകും എന്ന് തന്നെ അവന് കരുതിയിരുന്നു. അവിടെ എത്തിയ ആര്‍ക്കും വെറും കയ്യോടെ മടങ്ങേണ്ടി വന്നിട്ടില്ലെന്ന് ദേവ് കേട്ടിട്ടുണ്ടായിരുന്നു.\n”എന്റെ യാത്ര കുര്‍ല സ്റ്റേഷനില് നിന്നും തുടങ്ങി. ഞാന് ഭിക്ഷ യാചിച്ചു. ഫൂട്ട്പാത്തുകളില് കിടന്നുറങ്ങി. ചിലപ്പോള് ഒന്നും കഴിക്കാന് കിട്ടിയിരുന്നില്ല. പലപ്പോഴും വിശപ്പോടെ തന്നെ കിടന്നുറങ്ങി. ജോലിക്കായി പവരോടും അപേക്ഷിച്ചു. പക്ഷെ, ആരും ഒരു ജോലി തന്നില്ല. ”\nബാന്ദ്രയിലേക്കും ജുഹുവിലേക്കും മാറിമാറി യാത്ര ചെയ്തു. പല അഭിനേതാക്കളുടെയും ബംഗ്ലാവിന് മുന്നില് ചെന്നുനിന്ന് എന്തെങ്കിലും ജോലി തരണമെന്ന് അപേക്ഷിച്ചു. നടനായ ജാക്കി ഷ്രോഫ് അവന് ഒരിക്കല് 5,000 രൂപ നല്‍കി.\nപക്ഷെ യാത്ര അവിടെ തീര്‍ന്നില്ല.. പിന്നീട് കണ്ടുമുട്ടിയത് ജ്വല്ലറി ഡിസൈനറായ ഫറാ അലി ഖാനെ. അവരെനിക്ക് ദൈവത്തേ പോലെ ആയിരുന്നു. ഞാനെവിടെ എത്തിയാലും അതിന്റെ പിന്നില് അവരുണ്ട്. അവരെ ആദ്യമായി കണ്ടപ്പോള് ദേവ് പറഞ്ഞു, ‘എനിക്ക് രണ്ട് കാലുകളുമില്ല, നടക്കാന് ബുദ്ധിമുട്ടാണ്. പക്ഷെ, എനിക്കീ നഗരത്തില് ജീവിച്ചുപോകാന് എന്തെങ്കിലും ഒരു ജോലി വേണം. അവര് അപ്പോള് തന്നെ അവരുടെ ജോലിക്കാരെ വിളിച്ചു. എനിക്കായി ഒരു ട്രൈസൈക്കിള് വാങ്ങി. അതേ ദിവസം തന്നെ 10,000 രൂപയും തന്നു. ഭക്ഷണവും വസ്ത്രവും വാങ്ങാന്.’ അവര് തന്നെ അവന് താമസിക്കാന് ഒരിടവും തയ്യാറാക്കി. ഞാന് ജീവനോടെ ഉള്ള കാലമത്രയും നിന്നെയും നോക്കുമെന്ന് വാക്കും നല്‍കി.\nഫറാ അവനെ കാക്കുന്ന മാലാഖയായി. അവര് അഞ്ച് ലക്ഷം രൂപ ചെലവിട്ട് അവന് കൃത്രിമക്കാലുകള് നല്‍കി. അങ്ങനെ അവന് ഫിറ്റ്‌നസ് ശ്രദ്ധിക്കാന് തുടങ്ങി. വ്യായാമങ്ങള് ചെയ്തു. പത്ത് മാസങ്ങള്‍ക്ക് മുമ്പ് അത്തരമൊരു പ്രാക്ടീസ് സമയത്താണ് ഒരു ഡാന്‍സ് ഇന്‍സ്ട്രക്ടര് ദേവിനെ കണ്ടുമുട്ടുന്നത്. അന്നു മുതല് അവന്റെ നൃത്തലോകത്തേക്കുള്ള യാത്രയും ആരംഭിച്ചു.\nവിശാല് പസ്വാന് എന്നായിരുന്നു ആ പരിശീലകന്റെ പേര്. തന്നെ പരിചയപ്പെടുത്തിയപ്പോള് ദേവ് വിശാലിനോട് കുറച്ച് സ്റ്റെപ്പുകള് പറഞ്ഞുതരാമോ എന്ന് ചോദിച്ചു. വിശാലിനെ പോലും ഞെട്ടിച്ചുകൊണ്ട് ദേവ് വളരെ വേഗത്തില് അവ പഠിച്ചെടുത്തു.\nവിശാല് എന്നോട് പറഞ്ഞു, എന്റെ കഴിവുകളുപയോഗിക്കണം, സ്വപ്നങ്ങളെ പിന്തുടരണം, മറ്റുള്ളവര്‍ക്ക് പ്രചോദനമാകണം എന്ന്. ഞാന് ഓരോ പെര്‍ഫോമന്‍സ് ചെയ്ത് കഴിയുമ്പോഴും ആളുകള് അഭിനന്ദിക്കും. അതിന് പിന്നില് വിശാലാണ്. ഒരുപാട് സ്റ്റേജ് ഷോ ചെയ്തു. അതിന് ശേഷമാണ് ഇന്ത്യാസ് ഗോട്ട് ടാലന്റ്് ഓഡിഷന് പോകുന്നത്. പരിശീലനത്തോടൊപ്പം പ്രൈവറ്റായി പന്ത്രണ്ടാം ക്ലാസും പഠിക്കുന്നു.\nറിയാലിറ്റി ഷോയ്ക്ക് ശേഷം എന്ത് എന്ന ചോദ്യത്തിന് പുഞ്ചിരിയോടെ ദേവിന്റെ മറുപടി, ”ഒരു ജോലി വേണം. അതെന്നെ നിലനില്‍ക്കാന് സഹായിക്കും. ഞാന് പഠിക്കും, ഡാന്‍സ് ചെയ്യും, പാചകം ചെയ്യും. എനിക്ക് വിദ്യാഭ്യാസ യോഗ്യത കുറവാണ് എന്നെനിക്കറിയാം. എന്റെ കഴിവുകള് കാണിക്കാവുന്ന സര്‍ട്ടിഫിക്കറ്റുകളൊന്നും എന്റെ കയ്യിലില്ല. പക്ഷെ, ഞാന് നന്നായി അധ്വാനിക്കും. ഒരു ചാന്‍സ് തന്നാല് ഞാന് അത് പെട്ടെന്ന് പഠിച്ചെടുക്കും. എന്റെ ഈ രണ്ടാമത്തെ ജീവിതം എന്റെ അമ്മയ്ക്ക് വേണ്ടിയാണ്. അവര് ആ ഗ്രാമത്തില് തനിച്ചു ജീവിക്കുന്നു. ജോലി കിട്ടിയാല് ഞാന് അവരെ സന്തോഷവും സുരക്ഷിതവുമായി ജിവിക്കാന് സഹായിക്കും. ”\n…6 #Hello #friends #my #IGT #so\nA post shared by i am dancer 💃 (@dev.mishra.ak47) on Nov 19, 2018 at 6:26am PST\nTags: Indiajacki shorufstories


രാജ്യത്തെ 2488 എ ടി എമ്മുകള് ഇനി പ്രവര്‍ത്തിക്കില്ല – Kairali News | Kairali News Live l Latest Malayalam News\nഉമ്മന്‍ചാണ്ടിക്കെതിരെ കടുത്ത ആരോപണങ്ങളുമായി പി സി ജോര്‍ജ്; സോളാർ കേസ് വീണ്ടും സജീവ ചർച്ചാ വിഷയമാകുന്നു\nഉറപ്പാണ് LDF എന്ന് പറയുമ്പോൾ വെറുപ്പാണ് UDF എന്നും അറപ്പാണ് BJ P എന്നും ട്രോളൻമ്മാർ\nതെരഞ്ഞെടുപ്പ് അടുത്തതോടെ വിവിധ പാർട്ടികളിൽ നിന്നും നേതാക്കളും പ്രവർത്തകരും സി പി ഐ എമ്മിലേക്ക്\nരാജ്യത്തെ 2488 എ ടി എമ്മുകള് ഇനി പ്രവര്‍ത്തിക്കില്ല\nചെലവു ചുരുക്കലിന്‍റെ ഭാഗമായി പത്തുമാസത്തിനിടെ രാജ്യമൊട്ടാകെ പൊതുമേഖലാ ബാങ്കുകള് പൂട്ടിയത് 2500ഓളം എടിഎമ്മുകള്. 2017 മെയ് മാസത്തിലെ കണക്കുപ്രകാരം ബാങ്കുകള്‍ക്കൊട്ടാകെ 1,10,116 എടിഎമ്മുകളാണുണ്ടായിരുന്നത്. ഫെബ്രുവരി 2018 ആയതോടെ ഇത് 1,07,630ആയി കുറഞ്ഞു. അതായത് താഴുവീണത് 2,486 എടിഎമ്മുകള്‍ക്ക്. ബാങ്കുകളോട് ചേര്‍ന്നുള്ള എടിഎമ്മുകളുടെ കണക്കാണിത്. ചെലവ് കുറയ്ക്കുന്നതിന്‍റെ ഭാഗമായി ബാങ്കുകള് ശാഖകളുടെ എണ്ണവും കുറച്ചിരുന്നു. ഇതിന്‍റെ ഭാഗമായികൂടിയാണ് എടിഎമ്മുകള് പൂട്ടിയത്.\nഒരു എ ടി എമ്മിന്‍റെ പരിപാലന ചെലവ് മാസം അറുപതിനായിരത്തോളം രുപയാണ്. പുറമെ സെക്യൂരിറ്റി ജീവനക്കാരന്‍റെ ശമ്പളവും. ആവര്‍ത്തന ചെലവുകള് ഒ‍ഴിവാക്കുന്നതിന്‍റെ ഭാഗമായി എ ടി എം സെന്‍ററിലെ സുരക്ഷാ ഗാര്‍ഡിനെയും മിക്ക ബാങ്കുകളും ഒ‍ഴിവാക്കിയിട്ടുണ്ട്. സുരക്ഷാഭീഷണിയുള്ള സ്ഥലങ്ങളിലെ എ ടി എമ്മുകളുടെ പ്രവര്‍ത്തനം പകല് സമയം മാത്രമാക്കി ചുരുക്കിയിട്ടുമുണ്ട്.\nഉമ്മന്‍ചാണ്ടിക്കെതിരെ കടുത്ത ആരോപണങ്ങളുമായി പി സി ജോര്‍ജ്; സോളാർ കേസ് വീണ്ടും സജീവ ചർച്ചാ വിഷയമാകുന്നു March 1, 2021\nഉറപ്പാണ് LDF എന്ന് പറയുമ്പോൾ വെറുപ്പാണ് UDF എന്നും അറപ്പാണ് BJ P എന്നും ട്രോളൻമ്മാർ March 1, 2021


യോഗമാഹാത്മ്യം: യോഗ – മിഥ്യയും യാഥാർത്ഥ്യവും യോഗയുടെ ചരിത്രവും | Kerala News Today\nയോഗമാഹാത്മ്യം: യോഗ – മിഥ്യയും യാഥാർത്ഥ്യവും യോഗയുടെ ചരിത്രവും\nPosted By: news_reporter June 21, 2019\nഅഡ്വ. സന്തോഷ് പൊറ്റക്കാട്\nപണ്ടൊരാൾ ശ്രീനാരായണ ഗുരു അടുത്തെത്തി യോഗയുടെ മാഹാത്മ്യം വര്‍ണ്ണിച്ചതിനെ കുറിച്ച് ഗുരു തന്നെ എഴുതിയത് ഇങ്ങനെയാണ്- ‘യോഗയുടെ മഹത്വത്തെക്കുറിച്ച് എന്നെ ബോധ്യപ്പെടുത്താനുള്ള എല്ലാശ്രമങ്ങളും പരാജയപ്പെട്ടപ്പോള് അയാള് പറഞ്ഞത്, യോഗ ശീലിച്ചതുകൊണ്ട് നല്ല മലശോധന കിട്ടുന്നുണ്ട് എന്നായിരുന്നു. അതിനാണെങ്കില് ഇത്രയും കഷ്ടപ്പെടണോ, അല്‍പ്പം ആവണക്കെണ്ണ കുടിച്ചാല്‍പോരെ, എന്ന എന്റെ ചോദ്യത്തിന് അദ്ദഹത്തിന്ന് മറുപടിയുണ്ടായിരുന്നില്ല.’\nഅതായത്, യോഗയുടെ ഫലസിദ്ധിയെക്കുറിച്ചുള്ള തര്‍ക്കം ഇന്നും ഇന്നലെയും തുടങ്ങിയതല്ല. ഇനി യോഗയെക്കുറിച്ച് സാക്ഷാല് ശ്രീരാമകൃഷ്ണ പരമഹംസര് പറഞ്ഞതു കേള്‍ക്കുക. (ഓഷോ ഇടക്കിടെ ഉദ്ധരിക്കാറുള്ള ഒരു വാക്യമാണിത്) ബംഗാളിലെ ഒരു ഹഠയോഗി ഒരിക്കല് ശ്രീരാമകൃഷ്ണ പരമഹംസരുടെ അടുത്ത്ചെന്ന് പത്തുവര്‍ഷം നീണ്ടുനിന്ന സാധനക്കൊടുവില് ഗംഗാനദിക്കു കുറുകെ നടക്കുവാനുള്ള യോഗവിദ്യ താന് പഠിച്ചുവെന്ന് അവകാശപ്പെട്ടു. ഇക്കാലത്ത് വെറും ഒരു അണക്ക് ഗംഗാനദി കടക്കാന് തോണിയുണ്ടായിരിക്കേ, ഇത്രയും ചെറിയ ഒരുകാര്യത്തിന് പത്തുവര്‍ഷം പാഴാക്കിയ ഹഠയോഗിയുടെ ജീവിതംതന്നെ പാഴായിപ്പോയെന്നായിരുന്നു പരമഹംസരുടെ മറുപടി!\nഎത്ര പ്രായോഗികവും സത്യസന്ധവുമായിരുന്ന നാരായണഗുരുവും, പരമഹംസരും നല്‍കിയ മറുപടികള് എന്നോര്‍ക്കുക. ഇപ്പോഴത്തെ യോഗാ കോപ്രായങ്ങളുടെയും, അതിജീവനകലകളുടെയും, വ്യായാമക്കസര്‍ത്തിന്റെയും കാലത്ത് ഇവര് ജീവിച്ചിരിക്കാതിരുന്നത് നന്നായി. ഇന്ന് യോഗയെന്നത് ഇന്ത്യയില് മാത്രമല്ല, ലോകമെമ്പാടും കോടികള് മാര്‍ക്കറ്റുള്ള വിദ്യയായി വളര്‍ന്നിരിക്കുന്നു. നാടൊട്ടുക്കും ഇത് യോഗ പരിശീലനത്തിന്റെ കാലമാണ്. നരേന്ദ്രമോദി സര്‍ക്കാര് വന്നതിനുശേഷം യോഗ ഇന്ത്യയുടെ നിത്യജീവതത്തിന്റെ ഭാഗവുമായി. യോഗാദിനവും ആചരണവുമായി ആകെ ബഹളം. ഒരു വ്യായാമ മുറ എന്നതില്‍നിന്ന് മാറി പ്രമേഹവും, ഷുഗറും തൊട്ട് കാന്‍സറും എയ്ഡ്സും വരെ മാറ്റാന് കഴിയുന്ന ഒരു ചികില്‍സാരീതി കൂടിയായി ഇത് മാറുന്നു!\nസത്യത്തില് യോഗ ആര്‍ക്കുവേണ്ടിയാണ് വിഭാവനം ചെയ്തിരിക്കുന്നത്. പതഞ്ജലീ സൂത്രപക്രാരം അത് സന്യാസിമാര്‍ക്ക് മോക്ഷത്തിനുവേണ്ടിയുള്ളതാണ്;\nലൗകികര്‍ക്ക് ഉള്ളതല്ല. മാത്രമല്ല, നാം ഇന്ന് കാണുന്ന 120ലധികം വരുന്ന വിവധ ആസനങ്ങളും ക്രിയകളും ഒന്നും പതഞ്ജലി നിര്‍ദേശിച്ചതല്ല. ‘പച്ചാളം ഭാസി’ സ്റ്റൈല്‍പോലെ ആധുനിക യോഗാചാര്യന്‍മ്മാര് ഉണ്ടാക്കിയെടുത്തതാണ്.\nബി.സി രണ്ടാം നൂറ്റാണ്ടിലെ പതഞ്ജലിയെയാണ് യോഗയുടെ ആചാര്യനായി അംഗീകരിച്ചിട്ടുള്ളത്. അദ്ദേഹത്തിന്റെ യോഗസൂത്രം ഇന്നും പ്രാമാണിക ഗ്രന്ഥമായി അംഗീകരിക്കപ്പെട്ടിരിക്കുന്നു. പതഞ്ജലിയുടെ ഭാഷയില് സന്യാസിമാര്‍ക്ക് ആത്മീയോന്നമനവും മോക്ഷപ്രാപ്തിയും കൈവരിക്കാനുള്ള ചിട്ടകളാണ് യോഗ. അദ്ദേഹത്തിന്റെ ഭാഷയില് ‘ചിത്തവൃത്തി നിരോധം’.\nയമം, നിയമം, ആസനം, പ്രാണായാമം, പ്രത്യാഹാരം, ധരണം, ധ്യാനം, സമാധി എന്നിങ്ങനെ പടിപടിയായി അനുഷ്ഠിക്കേണ്ട അഷ്ടാംഗയോഗത്തെക്കുറിച്ച് നാല് അധ്യായങ്ങളിലായി 195സൂക്തങ്ങളിലായി പതഞ്ജലി പ്രതിപ്രാദിക്കുന്നു. (വിസ്താരഭയം മൂലം ഇതിന്റെ കൂടുതല് കാര്യങ്ങളിലേക്ക് കടക്കുന്നില്ല). സനാസികമാരുടെ എല്ലാ കര്‍മ്മങ്ങളും തീര്‍ത്ത് പ്രകൃതിയില് ലയിപ്പിക്കലാണ് പതഞ്ജലിയുടെ ധാരണയില് യോഗയുടെ ലക്ഷ്യം. അതിലെവിടെയും ലൗകികജീവിതവും വ്യായാമക്കച്ചവടവും കടന്നുവരുന്നില്ല എന്ന് ഓര്‍ക്കണം. ഇതിന് ആയിരം വര്‍ഷങ്ങള്‍ക്ക് ശേഷം എ.ഡി.800 കാലഘട്ടത്തിലാണ് ഹഠയോഗം എന്ന പുതിയ രീതി ഉരുത്തിരിഞ്ഞത്. യോഗ അധ്യാത്മികതയില്‍നിന്ന് ഭൗതികതയിലേക്ക് മാറുന്നതിന്റെ തുടക്കം ഇവിടെയാണ്.\nചരിത്രം നോക്കിയാല് ഇന്ത്യയിലെ സാധാരണക്കാരെ പോയിട്ട്, രാജാക്കന്‍മാരെപോലും പൗരാണികകാലത്ത് യോഗ ‘ബാധിച്ചി’ട്ടുണ്ടായിരുന്നില്ല. നൂറ്റാണ്ടുകളോളം അത് സന്യാസ മഠങ്ങളില് കെട്ടിത്തിരിഞ്ഞു. യോഗക്ക് ഈ രീതിയിലുള്ള പ്രാധാന്യവും വാണിജ്യ വ്യാപാര സാധ്യതകളും വന്നിട്ട് കഷ്ടിച്ച് ഒരു നൂറ്റാണ്ടേ ആയിട്ടുള്ളൂ. 1888ല് കര്‍ണാടകയില് ജനിച്ച ടി.കൃഷ്ണമാചാരിയാണ് യോഗയെ ഉയിര്‍ത്തെഴുന്നേല്‍പ്പിച്ചത്.\nമൈസൂര് രാജാവായ കൃഷ്ണദേവ വോഡയാര് കാശിയില്‍വെച്ച്, കൃഷ്ണമാചാരിയെ പരിചയപ്പെടുകയും കൊട്ടാരത്തിലേക്ക് കൂട്ടിക്കൊണ്ടുവരികയും ചെയ്തു. യോഗക്ക് ഒരു ഔദ്യോഗിക സ്വരം വരുന്നത് അന്നുതൊട്ടു മാത്രമാണ്. ഇന്നുകാണുന്ന രീതിയിലേക്ക് യോഗയെ വ്യാഖ്യാനിച്ചത് അദ്ദഹേമാണ്.\nകൃഷ്ണമാചാര്യയുടെ മരണശേഷം സഹോദരന് ബി.കെ.എസ് അയ്യാര്, മകന് ടി.വി.കെ ദേശികാചാര്, കെ.പട്ടാഭി എന്നിവരാണ് യോഗയെ വിദേശത്ത് എത്തിച്ചത്. സാധാരണക്കാര്‍ക്ക് ചെയ്തു നോക്കാന് ഉതകുന്ന യോഗാസന മുറകളും, ധ്യാനവുമൊക്കെ വികസിച്ചത് ഇക്കാലത്താണ്.\nഇതില് ബി.എസ് അയ്യാര് പ്രശസ്ത വയലിനിസ്റ്റ് യഹൂദി മെനൂഹിനെ പരിചയപ്പെട്ടത് യോഗയുടെ കാര്യത്തിലും വഴിത്തിരിവായി. തന്റെ പരിപാടി നടക്കുന്ന വിദേശരാജ്യങ്ങളില് മെനൂഹില് അയ്യാറുടെ യോഗാഭ്യാസംകൂടി വെച്ചതോടെയാണ് ഇത് വിദേശത്ത് പ്രചരിക്കുന്നത്. അല്ലാതെ, ഇന്ന് പ്രചരിപ്പിക്കപ്പെടുന്നതുപോലെ, യോഗ പഠിക്കാനായി വിദേശികള് കൂട്ടമായി ഹിമാലയ സാനുക്കളിലേക്ക് വന്നതല്ല. രണ്ടാംലോക മഹായുദ്ധം സൃഷ്ടിച്ച ശാരീരികവും, മാനസികവും സാമ്പത്തികവുമായ തകര്‍ച്ചയും അയ്യാര്‍ക്കും ഇന്ത്യന് യോഗക്കും തുണയായി!\nപിന്നീടിങ്ങോട്ട് യോഗ ഗുരുക്കളുടെ അയ്യരുകളിയാണ്. സ്വാമി സച്ചിദാനന്ദതൊട്ട് നമ്മുടെ ബാബാ രാംദേവും, ശ്രീ ശ്രീ രവിശങ്കറും അടക്കമുള്ള നീണ്ട നിര, എങ്ങനെ ശ്വസിക്കണമെന്നും എങ്ങനെ ആനന്ദിക്കണമെന്നും വന്‍തുക ഫീസ് വാങ്ങി കോഴ്സുകളായി നമ്മെ പഠിപ്പിക്കുന്നു. പതഞ്ജലിയുടെ യോഗയുമായി ഇവക്കൊന്നും യാതൊരു ബന്ധവുമില്ല.\nസയന്‍സ് എന്ന ഇംഗ്ളീഷ് വാക്കിന് പൊതുവെ ശാസ്ത്രം എന്ന് തര്‍ജ്ജമ ചെയ്യാറുള്ളതിനാല് നമ്മുടെ നാട്ടില് എന്തും ശാസ്ത്രമാണല്ലോ? പക്ഷിശാസ്ത്രവും, ഗൗളിശാസ്ത്രവും, ഹസ്തരേഖാ ശാസ്ത്രവും പോലുള്ള ഒരു ശാസ്ത്രം തന്നെയാണ് സത്യത്തില് യോഗാശാസ്ത്രവും! അതിന് യാതൊരു ശാസ്ത്രീയ അടിത്തറയുമില്ല.\nയോഗാ ഗ്രൂപ്പുകള് ഉണ്ടാക്കുന്ന കൃത്രിമമായ പഠന റിപ്പോര്‍ട്ടുകള് അല്ലാതെ ഒരു ശാസ്ത്രീയ പഠനത്തിലും യോഗയെ ഒരു ചികില്‍സാ പദ്ധതിയായി കണ്ടിട്ടില്ല. ഒരു അംഗീകൃത ശാസ്ത്രമാസികയിലും ഇതു സംബന്ധിച്ച് പഠനവും വന്നിട്ടില്ല.\nപരീക്ഷണം, നിരീക്ഷണം, നിഗമനം എന്ന ശാസ്ത്രത്തിന്റെ അടിസ്ഥാന രീതിയില്‍നിന്ന് യോഗാചാര്യന്‍മ്മാര് എന്നും ഒഴിഞ്ഞുമാറുകയാണ് പതിവ്. വ്യക്തിപരമായ അനുഭവങ്ങളെയും നിരീക്ഷണങ്ങളെയും ഒരു ശാസ്ത്ര സത്യമായി കണക്കാക്കാന് കഴിയില്ല. അതായത് യോഗ പരിശീലിച്ചതുകൊണ്ട് എന്‍െറ പ്രമേഹം കുറഞ്ഞുവെന്ന് ഒരാള് അവകാശപ്പെട്ടാല് അത് ശാസ്ത്രീയമാവില്ല. അതിനാണ് ആധുനിക വൈദ്യശാസ്ത്ര ആര്.സി.ടി പരീക്ഷണങ്ങള് വെക്കുന്നത്.\nനൂറു പ്രമേഹ രോഗികളെ അമ്പതു വീതമുള്ള രണ്ടു ഗ്രൂപ്പാക്കി ഒരു ഗ്രൂപ്പിന് മരുന്നും, മറ്റേ ഗ്രൂപ്പിന് യോഗയും നല്‍കുക. യോഗ ശീലിച്ച ഗ്രൂപ്പിന് മൊത്തമായി പ്രമേഹത്തില്‍നിന്ന് മോചനമോ, മാറ്റമോ ഉണ്ടാവുകയാണെങ്കില് മാത്രമേ, യോഗ ഒരു ചികില്‍സാ പദ്ധതിയാണോ എന്നതിന്റെ അന്വേഷണങ്ങള് തുടരാനാവൂ. ഇത്തരത്തില് ഒരു പഠനം ലോകത്തില് എവിടെയെങ്കിലും നടന്നിട്ടുണ്ടോ? ഉണ്ടെങ്കില് അത് മൂടിവെക്കേണ്ട കാര്യമെന്താണ്.\nസൂര്യനമസ്ക്കാരംകൊണ്ട് പ്രമേഹവും, രക്തസമ്മര്‍ദ്ദവുമൊക്കെ മാറുമെങ്കില് നൊബേല് സമ്മാനം കിട്ടേണ്ട കണ്ടത്തെലല്ലേ അത്? ആന്‍റിബയോട്ടിക്കുകളും, വാക്സിനുകളും കണ്ടത്തിയെത് പോലുള്ള ഒരു വൈദ്യശാസ്ത്ര വിപ്ളവമാകില്ലേ അത്. പക്ഷേ യോഗയില് എല്ലാം നിഗൂഢമാണ്. നിങ്ങള്‍ക്ക് ഫലിക്കുന്ന ഒരു ചികില്‍സാരീതി എനിക്ക് ഫലിക്കില്ലത്രേ. ഇതിനെയാണ് അശാസ്ത്രീയം എന്ന് വിളിക്കുന്നത്. ചാത്തന്‍സേവ കൊണ്ട് അസുഖം മാറിയെന്ന് അവകാശപ്പെടുന്ന പലരുമുണ്ട്. എന്നുവെച്ച് ചാത്തന് സേവക്കായി സര്‍ക്കാര് മെഡിക്കല് കോളജ് വിട്ടുകൊടുക്കാറില്ല! നരേന്ദ്രമോദി സര്‍ക്കാര് ഇപ്പോള് ചെയ്യുന്നതും അതുതന്നെയാണ്.\nപിന്നെ, ഇതില് മറ്റൊരുകാര്യം കൂടിയുണ്ട്. ‘പസ്ളീബോ ഇഫക്റ്റ്’ എന്ന് ആധുനിക ശാസ്ത്രം പറയുന്ന താനേ മാറല് പക്രിയ. വൈറസ് രോഗങ്ങളില് പലതും ഒരു ഘട്ടം കഴിഞ്ഞാല് സ്വയം മാറും. മിക്കരോഗങ്ങളുടെയും ലക്ഷണങ്ങള് ഏറ്റക്കുറച്ചിലുകള് കാണിക്കുകയും ചെയ്യും.ചിലര്‍ക്ക് മാനസിക സമ്മര്‍ദങ്ങള്‍കൊണ്ടായിരിക്കും രോഗ ഭീതിയുണ്ടാവുക. യോഗയിലൂടെ ശ്വാസംവലിച്ചുവിടുമ്പോള് രോഗം മാറിയെന്ന ആശ്വാസംമതി അവര്‍ക്ക് സൗഖ്യം തോന്നാന്.\nഹോമിയോപതിയും, നാച്ചുറോപ്പതിയും അടക്കമുള്ള സകല കപടചികില്‍സകരും യുക്തിഭദ്രമായി ഉപയോഗിക്കുന്ന വിദ്യയാണിത്! ഗവേഷകനും ശാസ്ത്രലേഖകനുമായ ഡോ. മനോജ് കോമത്ത് ചൂണ്ടിക്കാട്ടുന്നപോലെ ‘യോഗക്കുപകരം ചീട്ടുകളി നടത്തി ഒരാള്‍ക്ക് ‘രോഗം’ മാറിയാല് ചീട്ടുകളിയെ സമാന്തര ചികില്‍സാരീതിയായി നമ്മുടെ സര്‍ക്കാര് പ്രഖ്യാപിച്ചുകളയും!\nഅതിനേക്കാള് അപടകരം നിലവിലുള്ള മരുന്നുകള് നിര്‍ത്തിച്ച് യോഗാചാര്യന്‍മ്മാര് ആളുകളെ ഇതിലേക്കുകൊണ്ടുവന്ന് കൊല്ലാക്കൊലചെയ്യുന്നതാണ്. ഒറ്റയടിക്ക് ഇന്‍സുലിന് നിര്‍ത്തുന്നതുപോലുള്ള പാതകങ്ങള് ഇപ്പോള് കാണാം. വരട്ടുചൊറിയോ,വളംകടിയോ ഒക്കെ യോഗ മൂലം ചികില്‍സിച്ചാലും വലിയ കുഴപ്പമില്ല. പക്ഷേ ഹെപ്പറ്റെറ്റിസ് പോലുള്ള രോഗങ്ങളില് പെട്ടവര് കുണ്ഡലിനി ഉണരുന്നതും കാത്ത് അഭ്യാസവുമായി കഴിഞ്ഞാലോ? ഇത് അതിശയോക്തിയല്ല. *പാമ്പു കടിച്ചവന്‍പോലും പ്രാണായാമം ചെയ്യുന്ന ഭീതിദമായ ശാസ്ത്ര വിരുദ്ധതയിലേക്കാണ്, വിദ്യാസമ്പന്നരായ മലയാളി സമൂഹംപോലും കൂപ്പുകുത്തുന്നത്.*\n*യോഗ ഒരു വ്യായാമ മുറയാണോ?*\nഎല്ലാ ശ്രമങ്ങളും പരാജയപെട്ടയാള് ശ്രീനാരായണ ഗുരുവിനോട് പറഞ്ഞ മലശോധനപോലെ, യോഗ ചികില്‍സാരീതിയല്ലെന്ന് സമ്മതിക്കുന്നവര്‍പോലും അതൊരു വ്യായാമ മുറയല്ലേയെന്ന് ചോദിക്കാറുണ്ട്. ഓറിഗണ് സര്‍വകലാശാലയിലെ വ്യായാമ വിഭാഗം ഇതിനായി വിശദമായ പഠനം നടത്തി. യോഗയെ ആഫ്രിക്കന് നൃത്തവുമായി താരതമ്യം ചെയ്ത് നടത്തിയ പഠനത്തില് യോഗക്ക് പ്രത്യേകമായൊരു മെച്ചം കണ്ടത്തൊനായില്ല. (നമ്മുടെ നടപ്പുരീതി അനുസരിച്ചാണെങ്കില് ആഫ്രിക്കന് നൃത്തത്തിനായി ഒരു ഡിപ്പാര്‍ട്ട്മെന്‍റ് തുടങ്ങിക്കളയും). അമേരിക്കന് കൗണ്‍സല് ഓഫ് എക്സൈര്‍സൈസ് യോഗ പരിശീലിക്കുന്നവരുടെ ഹൃദയാരോഗ്യത്തെക്കുറിച്ച് പഠിച്ചപ്പോഴും ഫലം നെഗറ്റീവായിരുന്നു. യോഗകൊണ്ട് ഹൃദയാരോഗ്യത്തിന് എന്തങ്കെിലും മെച്ചമുണ്ടാകുമെന്ന് കണ്ടത്തൊനായില്ല. ശരീരഭാരം കുറക്കുന്നതിലും സാധാരണ വ്യായാമത്തേക്കാള് യോഗ മെച്ചമല്ലെന്ന് ഇതേ ടീം പിന്നീട് നടത്തിയ പഠനത്തില് തെളിഞ്ഞു. 50 മിനിട്ട് ഹഠയോഗ ചെയ്യന്നവര് തുല്യസമയം ജോഗിങ്ങ് ചെയ്യന്നവരേക്കാള് കുറഞ്ഞ കലോറിയെ ചെലവാക്കുന്നുള്ളൂ എന്നായിരുന്നു പഠന റിപ്പോര്‍ട്ടുകള്.\nഇനി യോഗാചാര്യന്‍മ്മാര് ആനക്കാര്യമായി കൊണ്ടുനടക്കുന്നത്, സമ്മര്‍ദ്ദം, സന്ധിവാതം തുടങ്ങിയവ കുറക്കുന്നതിന് യോഗാസനങ്ങള്‍ക്ക് കഴിയുമെന്ന ചില പഠന റിപ്പോര്‍ട്ടുകളാണ്. *ഇവിടെയാണ് വാക്കുകള്‍കൊണ്ടുള്ള കളി. കുറക്കാനോ കഴിയൂ, മാറ്റാന് കഴിയില്ല. അതോടൊപ്പം മറ്റൊന്നുകൂടി ശ്രദ്ധിക്കണം. ഇതേ ഗുണഫലം സാധാരണ വ്യായമ മുറകള്‍കൊണ്ടും നേടിയെടുക്കാം. അപ്പോള് പിന്നെ പരഹംസര് ചോദിച്ചപോലെ, ഞെളിഞ്ഞും പിരിഞ്ഞും ഊപ്പാടിളകി ജീവിതം പാഴാക്കേണ്ടതുണ്ടോ?*\nആധുനിക ശാസ്ത്ര പഠനങ്ങളുടെ നിഗമനം ഇങ്ങനെയാണ്. യോഗയെ ഒരു സമഗ്ര വ്യായാമ പദ്ധതിയായി കാണാനാവില്ല. പുലര്‍കാലത്തെ ജോഗിങ്ങിനന്റെ ഗുണംപോലും അത് തരുന്നില്ല. രാവിലെ സൂര്യ നമസ്ക്കാരമല്ല, അല്‍പ്പം നടത്തമോ, ഓട്ടമോ ആണ് നമുക്ക് വേണ്ടത്. പക്ഷേ ഇവിടെയും നേരത്തെ പറഞ്ഞ ‘പ്ളസീബോ ഇഫക്റ്റ്’ കിടന്ന് കളിക്കുന്നുണ്ട്. കാര്യമായ വ്യായമമൊന്നുമില്ലാതെ ഫാസ്റ്റ്ഫുഡ്ഡും കഴിച്ച് ജീവിക്കുന്നവര്‍ക്ക് അതിരാവിലെ എണീറ്റ് യോഗാവ്യായാമം ചെയ്താല് ക്രമേണ സൗഖ്യം തോന്നും. പക്ഷേ, ഇതുതന്നെയാണ് സാധാരണ വ്യായാമം ചെയ്താലും കിട്ടുക. പിന്നെ യോഗയെ മാത്രം എന്തിനാണ് മഹത്വവല്‍ക്കരിക്കുന്നത്?\n*യോഗാ കസര്‍ത്തുകൊണ്ട് ദോഷങ്ങളും*\nസാര്‍സും പന്നിപ്പനിയുമൊക്കെ പടരുന്ന ഒരുകാലത്ത് കൂട്ടമായി സുദര്‍ശനക്രിയയും പ്രാണായാമവുമൊക്കെ ചെയ്താല് എങ്ങനെയിരക്കും എന്നത് സാങ്കല്‍പ്പിക ചോദ്യമായി നമുക്ക് ചിരിച്ചു തള്ളാം. പക്ഷേ ഉഛാസം ശക്തിപ്പെടുത്തിയും നിശ്വാസം കുറച്ചും നടത്തുന്ന ക്രിയകള് മസ്തിഷ്ക്കത്തെ ബാധിക്കും. തലച്ചോറില് കാര്‍ബണ്‍ഡയോക്സൈഡ് അടിഞ്ഞുകൂടി അത് സെറിബല്ലത്തെ ബാധിച്ചാണ് സുദര്‍ശനക്രിയകളിലൊക്കെ ആളുകള്‍ക്ക് മായികാനുഭൂതി തോന്നുത്. ഇതൊക്കെ വെറും പത്താംക്ളാസ് സയന്‍സ് മാത്രമാണ്.( മുമ്പ് പലതവണ എഴുതിയതിനാല് അതിലേക്ക് കടക്കുന്നില്ല)\nയോഗയിലെ ഒട്ടേറെ ആസനങ്ങള് ശരീരത്തിന് ദോഷകരമാണ്. ‘യോഗ ഫോര് ട്രാന്‍സ്ഫോര്‍മേഷന്’ എന്ന ഗ്രന്ഥം എഴുതിയ ഗാരി ക്രാഫ്ട്സോ ചൂണ്ടിക്കാട്ടിയതും പിന്നീട് ശാസ്ത്രം സ്ഥിരീകരിച്ചതുമായ സത്യങ്ങളാണിവ. ഇന്ന് പരിശീലിപ്പിക്കുന്ന പൊസിഷനുകില് പലതും നട്ടെല്ലിനും ഡിസ്ക്കിനും തകരാറ് ഉണ്ടാക്കുന്നവയാണ്. മുട്ടുമടക്കി പിറകോട്ടിരിക്കുന്ന ആസനങ്ങളില് ‘മെനിസ്ക്കസ് കാര്‍ട്ടിലേജ്’ ക്ഷതങ്ങള് കണ്ടെത്തിയിട്ടുണ്ട്. ശീര്‍ഷാസനവും കഴുത്തിന് സ്ട്രെയിന് നല്‍കുന്നു എന്ന് മാത്രമല്ല, തലച്ചോറിലേക്കുള്ള രക്തസമ്മര്‍ദം വര്‍ധിക്കും എന്ന കാരണത്താല് അപകടകാരി കൂടിയാണ്.\nഇനിയും സംശയം തീരാത്തവര് അമേരിക്കയിലെ കണ്‍സ്യൂമര് പ്രൊഡകട് സേഫ്ടി കമീഷന് പുറത്തുവിട്ട കണക്കുകള് നോക്കുക. അമേരിക്കയില് മാത്രം 2004ല് 2008 വവെയുള്ള കാലയളവില് പതിനയ്യായിരത്തോളം കേസുകളാണ് യോഗ ക്ഷതങ്ങളുമായി ബന്ധപ്പെട്ട് ഉണ്ടായത്. അവിടെ നിയമം ശക്തമായതിനാല് 11 മില്യന് ഡോളറാണ് നഷ്ടപരിഹാരം നല്‍കേണ്ടിവന്നത്. *(നമ്മുടെ നാട്ടിലാണെങ്കില് മഹത്തായ യോഗയെ അപമാനിക്കാന് ശ്രമിച്ചു എന്ന് പറഞ്ഞ് ചിലപ്പോള് അകത്താക്കിയേനെ)* യോഗ മൂലമുള്ള ഒടിവും ചതവും ക്ഷതങ്ങളുമായി കഷ്ടപ്പെടാന് യോഗമുള്ളവര് നമ്മുടെ നാട്ടിലും നിരവധിയുണ്ടെങ്കിലും പുറത്തുപറയാന് പോലും ആര്‍ക്കും ധൈര്യമില്ല. ഇന്നത്തെ\nരാഷ്ട്രീയ കലാവസ്ഥയില് പ്രത്യേകിച്ചും!\nYoga: the myth and reality – ഡോ. സോമശേഖര്\nദിവ്യാത്ഭുദങ്ങള് ശാസ്ത്ര ദൃഷ്ടിയില് – ബി.പ്രേമാനന്ദ്\nചികില്‍സയുടെ പ്രകൃതി പാഠങ്ങള് -ഡോ. മനോജ് കോമത്ത്\nശാസ്ത്രവും കപട ശാസ്ത്രവും -ശാസ്ത്ര സാഹിത്യ പരിഷത്ത്


പ്രായപൂർത്തിയാകാത്ത പെൺകുട്ടിയെ വിഡിയോകള് ചെയ്ത് സ്ക്രീൻഷോട്ട് എടുത്ത ഫോട്ടോകൾ കാണിച്ച് ഭീഷണിപ്പെടുത്തിയ യുവാക്കൾ പിടിയിൽ - Media Malayalam (മീഡിയ മലയാളം)\nHome Kerala പ്രായപൂർത്തിയാകാത്ത പെൺകുട്ടിയെ വിഡിയോകള് ചെയ്ത് സ്ക്രീൻഷോട്ട് എടുത്ത ഫോട്ടോകൾ കാണിച്ച് ഭീഷണിപ്പെടുത്തിയ യുവാക്കൾ പിടിയിൽ\nപ്രായപൂർത്തിയാകാത്ത പെൺകുട്ടിയെ വിഡിയോകള് ചെയ്ത് സ്ക്രീൻഷോട്ട് എടുത്ത ഫോട്ടോകൾ കാണിച്ച് ഭീഷണിപ്പെടുത്തിയ യുവാക്കൾ പിടിയിൽ\nതൃശൂർ: പ്രായപൂർത്തിയാകാത്ത പെൺകുട്ടിയെ വിഡിയോകള് ചെയ്ത് സ്ക്രീൻഷോട്ട് എടുത്ത ഫോട്ടോകൾ കാണിച്ച് ഭീഷണിപ്പെടുത്തിയ യുവാക്കൾ പിടിയിൽ. മലപ്പുറം മുണ്ടപറമ്പ് സ്വദേശികളായ മുഹമ്മദാലി, ഇർഷാദ് എന്നിവരെയാണ് ഗുരുവായൂർ പൊലീസ് പിടികൂടിയത്. ഗുരുവായൂർ സ്വദേശിനിയായ പ്ലസ് വൺ വിദ്യാർത്ഥിനിയാണ് ഇവരുടെ ഭീഷണികള് കണക്കിലെടുക്കാതെ പൊലീസില് പരാതി നല്‍കി മുന്‍പോട്ട് വന്നത്.\nഇൻസ്റ്റാഗ്രാം വഴി ചാറ്റ് ചെയ്ത് ഇവർ പെൺകുട്ടിയുമായി പരിചയത്തിലായി. പിന്നാലെ പ്രണയം നടിച്ച്, വീഡിയോ കോൾ ചെയ്ത് സ്‌ക്രീൻഷോട്ടെടുത്ത് ഭീഷണിപ്പെടുത്തുകയായിരുന്നു. വീഡിയോ കോളിൽ നഗ്‌നത പ്രദർശിപ്പിച്ചില്ലെങ്കിൽ മോർഫ് ചെയ്ത ചിത്രം സമൂഹമാധ്യമങ്ങളിൽ പ്രചരിപ്പിക്കുമെന്നാണ് ഭീഷണിപ്പെടുത്തിയത്.\nഭീഷണിയെ തുടർന്ന് കുട്ടി ചൈൽഡ് വെൽഫെയർ കമ്മിറ്റിയിൽ പരാതി നൽകി. ഇവരുടെ നിർദ്ദേശ പ്രകാരം മലപ്പുറത്ത് നിന്നാണ് പൊലീസ് പ്രതികളെ പിടികൂടിയത്. യുവാക്കളുടെ ഫോൺ പരിശോധിച്ചതിൽ നിന്ന് സംസ്ഥാനത്തിന്റെ വിവിധ ഭാഗങ്ങളിലുള്ള പെൺകുട്ടികളെ ഇത്തരത്തിൽ ലൈംഗീക ചുണഷത്തിന് ഇരയാക്കിയതായി വ്യക്തമായിട്ടുണ്ട്. പോക്‌സോ പ്രകാരം അറസ്റ്റ് ചെയ്ത പ്രതികളെ കോടതിയിൽ ഹാജരാക്കി റിമാൻഡ് ചെയ്തു.\na minor girl with videos\nYouths arrested for threatening\nPrevious articleസ്വകാര്യ നിമിഷങ്ങളുടെ ചിത്രങ്ങളോ വിഡിയോകളോ നിങ്ങളുടെ സമ്മതം കൂടാതെ പ്രപ്രചരിപ്പിച്ചേക്കാം എന്ന് തോന്നിയാൽ ഉടൻ പരാതി നൽകാം; റിവഞ്ച് പോണ് അവസാനിപ്പിക്കാൻ പുതിയ പദ്ധതിയുമായി മെറ്റ\nNext articleവിദ്യാർത്ഥികളെ മതപരിവർത്തനം ചെയ്‌തെന്ന് ആരോപണം; ക്രിസ്ത്യൻ മിഷനറി സ്കൂളിന് നേരെ ബജ്റംഗ് ദൾ ആക്രമണം


അമേരിക്കയ്ക്ക് മുമ്പേ സൗദിയുണ്ടെന്നത് ഓര്‍ക്കണം; ട്രംപിന് സല്‍മാന് രാജകുമാരന്‍റെ കിടിലന് മറുപടി | Saudi Crown Prince Discusses Trump, Aramco, Arrests - Malayalam Oneindia\nPublished: October72018, 11:00 [IST]\nഞങ്ങളില്ലെങ്കില് രണ്ടാഴ്ച്ചയിലേറെ രാജാവ് അധികാരത്തില് തുടരില്ലെന്നായിരുന്നു ട്രംപിന്റെ പ്രസ്താവന. നിങ്ങളുടെ സൈന്യത്തിനു വേണ്ട പണം നിങ്ങള് തന്നെ മുടക്കണമെന്നും ട്രംപ് അഭിപ്രായപ്പെട്ടിരുന്നു. ട്രംപിന്റെ ഈ പ്രസ്താവനക്കെതിരെ കിടിലന് മറുപടിയുമായി രംഗത്ത് വന്നിരിക്കുകയാണ് സൗദി കീരീടാവകാശി മുഹമ്മദ് ബിന് സല്‍മാന്. അദ്ദേഹത്തിന്റെ മറുപടി ഇങ്ങനെ..\nട്രംപിന്റെ പരാമര്‍ശങ്ങള്‍ക്ക് മറുപടി\nബ്ലൂംബംര്‍ഗിന് നല്‍കിയ അഭിമുഖത്തിലാണ് സൗദി കിരീടാവകശിയായ മുഹമ്മദ് ബിന് സല്‍മാന് സൗദ് ട്രംപിന്റെ പരാമര്‍ശങ്ങള്‍ക്ക് മറുപടി പറഞ്ഞിരിക്കുന്നത്. യുഎസ് നിലവില് ഉണ്ടാകുന്നതിന് മുമ്പ് തന്നെ സൗദി അറേബ്യ എന്ന രാജ്യം നിലവിലുണ്ടെന്ന് ഒര്‍ക്കണമെന്നായിരുന്നു അദ്ദേഹത്തിന്റെ മറുപടി.\n1774 ലാണ് സൗദിഅറേബ്യ രൂപവത്കരിക്കപ്പെട്ടത്. അമേരിക്ക എന്ന രാജ്യം രൂപവത്ക്കരിക്കുന്നതിനും മുപ്പത് വര്‍ഷം മുമ്പാണത്. ഒമ്പാമ പ്രസിഡന്റായിരുന്ന എട്ടുവര്‍ഷക്കാലം സൗദിയുടെ താല്‍പര്യങ്ങള്‍ക്ക് വിരുദ്ധമായി മേഖലയില് യുഎസ് ചില നയങ്ങള് നടപ്പിലാക്കി.\nപല നീക്കങ്ങളും പരാജയപ്പെട്ടു\nയുഎസ് നയങ്ങള് എതിരായിരുന്നെങ്കിലും ഈ കാലഘട്ടത്തിലും സൗദിയെ സംരക്ഷിക്കാന് ഞങ്ങള്‍ക്കായി. മധ്യപൂര്‍വേഷ്യയില് ഒബാമയുടെ നേതൃത്വത്തില് നടത്തിയ പല നീക്കങ്ങളും പരാജയപ്പെട്ടെന്നും സല്‍മാന് വ്യക്തമാക്കി.\nഈജിപിത് അതിന് മികച്ച ഉദാഹരണമായി നമുക്ക് മുന്നിലുടെ. സൗദിയുടെ താല്‍പര്യങ്ങള്‍ക്ക് വിരുദ്ധമായി അമേരിക്ക പ്രവര്‍ത്തിച്ചാലും ഞങ്ങളുടെ താല്‍പര്യങ്ങള് സംരക്ഷിക്കാന് ഞങ്ങള്‍ക്ക് കഴിയും.\nസുഹൃത്ത് രാജ്യം തന്നെയാണ്\nഅമേരിക്ക സുഹൃത്ത് രാജ്യം തന്നെയാണ്. എന്നാല് ഏത് സുഹൃത്തും നല്ലകാര്യങ്ങള് മാത്രമേ പറയൂ എന്ന് വിശ്വസിക്കാന് കഴിയില്ല. സുഹൃത്തുക്കള് ചീത്തക്കാര്യവും നല്ലകാര്യവും പറയും. ചില തെറ്റിദ്ധാരണകള് ഉണ്ടായത്‌കൊണ്ട് സംഭവിച്ചതാകാമെന്നും അദ്ദേഹം കൂട്ടിച്ചേര്‍ത്തു.\nസൈന്യത്തിന് വേണ്ട പണം\nനിങ്ങലുടെ സൈന്യത്തിന് വേണ്ട പണം നിങ്ങള് തന്നെ മുടക്കണമെന്ന ട്രംപിന്റെ പ്രസ്താവനക്കും സല്‍മാന് കൃത്യമായ മറുപടി നല്‍കി. യുഎസ് നല്‍കുന്ന സൈനിക സഹായങ്ങളൊന്നും സൗജന്യമല്ല.\nസൈനിക സഹായങ്ങള്‍ക്കെല്ലാം സൗദി കൃത്യമായ പണം അമേരിക്കയ്ക്ക് നല്‍കുന്നുണ്ട്. സൗദിയുടെ ഇപ്പോഴത്തെ സൈനിക സഹകരണത്തിന്റെ അറുപത് ശതമാനവും യുഎസുമയാണ്. അമേരിക്കയെ സംബന്ധിച്ച് ഇത് വലിയ നേട്ടമാണെന്നും സൗദി കിരീടാവകാശി സൂചിപ്പിച്ചു.\nആ നീക്കം മാറ്റി\nരണ്ട് വര്‍ഷം മുമ്പ് മറ്റ് രാജ്യങ്ങളുമായി സൈനിക സഹകരണം ഉണ്ടാക്കാന് സൗദി ശ്രമിച്ചിരുന്നു. എന്നാല് അമേരിക്കയില് ട്രംപ് അധികാരത്തില് എത്തിയതോടെ സൗദി ആ നീക്കം മാറ്റുകയായിരുന്നു. ഇപ്പോള് ആയുധനിര്‍മാണം ഉള്‍പ്പെടേയുള്ള കാര്യങ്ങല് സൗദിയിലിലും യുഎസിലുമായി നടത്താമെന്നും കരാറുണ്ട്.\nഈ വിവാദങ്ങളുടെ അര്‍ഥം\nഇപ്പോഴത്തെ ഈ വിവാദങ്ങളുടെ അര്‍ഥം സൗദിയും യുഎസും തമ്മിലുള്ള ബന്ധത്തില് വിള്ളല് വീണു എന്നല്ല. യുഎസുമായുള്ള ബന്ധത്തില് 99 ശതമാനം നല്ലതും ഒരു ശതമാനും മോശം കാര്യങ്ങളുമാണുള്ളത്. ട്രംപുമായി സഹകരിക്കുന്നതില് വലിയ സന്തോഷമാണ് ഉള്ളതെന്ന് സല്‍മാന് രാജകുമാരന് കൂട്ടിച്ചേര്‍ത്തു.\nസല്‍മാന് രാജാവുമായി ഫോണ്‍സംഭാഷണം\nഅതേസമയം,എണ്ണവില4വര്‍ഷത്തെ ഏറ്റവും ഉയര്‍ന്ന നിലയില് എത്തിയതോടെ, എണ്ണ ഉല്‍പ്പാദ രാജ്യങ്ങളുടെ കൂട്ടായ്മയായ ഒപെകിനോടും സൗദി അറേബ്യയോടും ഉല്‍പ്പാദനം വര്‍ധിപ്പിക്കാന് ട്രംപ് ആവശ്യപ്പെട്ടിരുന്നു. സല്‍മാന് രാജാവുമായി കഴിഞ്ഞ ശനിയാഴ്ച്ച ട്രംപ് നടത്തിയ ഫോണ് സംഭാഷണത്തിലും എണ്ണവിലയെക്കുറിച്ച് ചര്‍ച്ച ചെയ്തിരുന്നു. ഇതിന് ശേഷമാണ് ട്രംപില് നിന്നും പ്രകോപനപരമായ പരാമര്‍ശങ്ങള് ഉണ്ടായത്.\nsaudi arabia donald trump salman america oil opec രാജാവ് സല്‍മാന് സൗദി അറേബ്യ അമേരിക്ക ഡൊണാള്‍ഡ് ട്രംപ് പെട്രോള്


താനൂരിൽ യുവാവിന്‍റെ മരണം കൊലപാതകം; പ്രതികളെ തേടി പൊലീസ് | thanoor-youth-death-updates\nകുറുവസംഘത്തിന്റെ മാതൃകയില് പൂര്‍ണ നഗ്‌നനായെത്തി മോഷണശ്രമം: യുവാവ് പിടിയില്\nതാനൂരിൽ യുവാവിന്‍റെ മരണം കൊലപാതകം; പ്രതികളെ തേടി പൊലീസ്\nOct 4, 2020, 01:08 pm IST\nമലപ്പുറം: മലപ്പുറം താന്നൂരില് കുളത്തില് മരിച്ചനിലയില് കണ്ടെത്തിയ യുവാവിന്‍റെ മരണം കൊലപാതകമെന്ന് തെളിഞ്ഞു. ബേപ്പൂർ സ്വദേശി വൈശാഖ് (28) -ന്‍റെ മൃതദേഹമാണ് കഴിഞ്ഞ ചൊവ്വാഴ്ച പി.വി.എസ് തിയേറ്ററിന് അടുത്തുള്ള കുളത്തിൽ നിന്ന് കണ്ടെത്തിയത്. കേസിൽ പ്രതികളായ സുഹൃത്തുക്കള്‍ക്കായി പോലീസ് അന്വേഷണം ഊര്‍ജിതമാക്കി.\nRead also: രാത്രിയുടെ ഇരുട്ടിൽ സി.പി.എമ്മും ബി.ജെ.പിയും ഭായി ഭായി; യുഡിഎഫ് കോവിഡ് മാനദണ്ഡം പാലിച്ച് സമരം തുടരുമെന്ന് എം എം ഹസ്സൻ\nകോവിഡ് ടെസ്റ്റിനു ശേഷം നടത്തിയ പോസ്റ്മാർട്ടത്തിലാണ് വൈശാഖിന്റെ മരണം കൊലപാതകമെന്ന് തെളിഞ്ഞത്. വൈശാഖിന്റെ തലയ്ക്ക് പിന്നിൽ ആഴത്തിലായി അടിയേറ്റ പാടുണ്ട്. ഇതാണ് മരണ കാരണം. ഇതിന് പുറമെ ഡോഗ് സ്‌ക്വാഡും വിരലടയാള വിദഗ്ധരും നടത്തി പരിശോധനയിൽ നിന്നാണ് സുഹൃത്തുക്കള് തന്നെയാണ് കൊലപാതകത്തിന് പിന്നിലെന്ന് പോലീസ് കണ്ടെത്തിയത്.\nസെപ്റ്റംബർ മാസം അവസാനത്തോടെ ആശാരിപ്പണിക്കായി താനൂരിൽ എത്തിയതായിരുന്നു യുവാവ്. മരിക്കുന്നതിന്റെ അന്ന് സുഹൃത്തുക്കളുമായി ചേർന്ന് ഇയാൾ മദ്യപിച്ചിരുന്നതായും, തുടർന്ന് നടന്ന തർക്കത്തിൽ സുഹൃത്തുക്കള് വൈശാഖിനെ കൊലപ്പെടുത്തിയതായിരിക്കാം എന്ന അനുമാനത്തിലാണ് പോലീസ്.\nപ്രധാനമന്ത്രി നരേന്ദ്ര മോദി മാലിന്യം നീക്കം ചെയ്യുന്നത് യാഥാര്‍ത്ഥ്യം : രാഹുലിന്റെ വീഴ്ച നാടകം ...നരേന്ദ്രമോദിയ്‌ക്കെതിരെ വിമര്‍ശനവുമായി അഡ്വ. പ്രശാന്ത് ഭൂഷണ്\nനാവിക അക്കാദമിയിൽ ബി.ടെക് കേഡറ്റ് എൻട്രിയിലെ പ്രവേശനത്തിന് അപേക്ഷ ക്ഷണിച്ചു\nതാനൂരിലെ കൊലപാതകം; യുവാവ് ക്രൂര മർദനത്തിന് ഇരയായിരുന്നതായി കണ്ടെത്തൽ\nOct 7, 2020, 01:22 pm IST


ഇനി ആപ്ലിക്കേഷന് ഇല്ലാതെ യൂബര്, ഓല ബുക്ക് ചെയ്യാം\nഐ പി എൽ കാണാൻ പറ്റിയ മൊബൈൽ പ്ലാനുകൾ ഏതൊക്കെ?\nപുത്തൻ ഫീച്ചേഴ്‌സുമായി ഓപ്പോ റിനോ 3, റിനോ3പ്രോ അവതരിപ്പിച്ചു\nഎല്‍ജി ജി7 തിന് ക്യൂ പുറത്തിറങ്ങി\nചാർജ് നിൽക്കുന്നില്ലേ? സ്‍മാര്‍ട്ട് ഫോണ് ബാറ്ററി ചാര്‍ജ് കൂടുതല് നേരം നില്‍ക്കാന് ഈ വിദ്യകള് പരീക്ഷിക്കൂ….\nമൊബൈല് ഫോണ് ഇന്ന് നിത്യജീവിതത്തിന്റെ ഭാഗമായി കഴിഞ്ഞു. മൊബൈല് ഫോണിലാതെയുളള ഒരു നിമിഷത്തെ കുറിച്ച് ചിന്തിക്കാന് പോലും കഴിയാത്ത സ്ഥിതിയായി എന്നു പറഞ്ഞാലും തെറ്റില്ല. ജോലി സംബന്ധമായ ആവശ്യങ്ങള് മുതല് വിനോദോപാധി എന്ന...\nവീഡിയോ കോണ്‍ഫറന്‍സിങ് പ്ലാറ്റ്‌ഫോമിലേക്ക് ജിയോയും\nലോകമൊട്ടാകെ ലോക്ക്ഡൗണിലായ പശ്ചാത്തലത്തില് ഔദ്യോഗിക മീറ്റിംഗുകള്‍ക്ക് മുതല് ഉറ്റവരുമായി ബന്ധപ്പെടുന്നതിന് വരെ വീഡിയോ കോളിംഗ് സംവിധാനങ്ങളെ ആശ്രയിക്കുകയാണ് ജനം. ഇപ്പോഴിതാ വീഡിയോ കോണ്‍ഫറന്‍സിങ് പ്ലാറ്റ്‌ഫോമിലേക്ക് ഇന്ത്യന് ടെലികോം ഭീമന്‍മാരായ ജിയോയും കാലെടുത്ത് വെക്കുന്നു....\nഫെബ്രുവരി 1 മുതൽ ഈ ഫോണുകളില് ഇനി വാട്‌സാപ് കിട്ടില്ല; കാരണം ഇതാണ്\nകോടിക്കണക്കിനു സ്മാർട് ഫോണുകളില് തങ്ങളുടെ സേവനം വാട്‌സാപ് അവസാനിപ്പിക്കാൻ പോകുന്നു. അടുത്ത മാസങ്ങളിൽ തന്നെ പഴയ ഒഎസുകളിൽ പ്രവർത്തിക്കുന്ന കൂടുതൽ ഫോണുകളിൽ നിന്ന് വാട്സാപ് സേവനം ഉപേക്ഷിക്കുമെന്നാണ് അറിയുന്നത്. ആപ്പിളിന്റെ ഐഒഎസ് 8, അതിനു...\nഇന്‍സ്റ്റഗ്രാം ഡയറക്ട് ആപ്പ് പ്രവര്‍ത്തനം ഫേസ്ബുക്ക് അവസാനിപ്പിക്കുന്നു\nഇന്‍സ്റ്റഗ്രാം ഡയറക്ട് ആപ്പിന്‍റെ പ്രവര്‍ത്തനം ഫേസ്ബുക്ക് അവസാനിപ്പിക്കുന്നു. ജൂണ്‍മാസത്തോടെ ആപ്പിന്റെ പ്രവർത്തനം അവസാനിപ്പിക്കാനാണ് തീരുമാനം. 2017 ഡിസംബറിലാണ് സ്നാപ്ചാറ്റിന് സമാനമായ രീതിയിൽ ആറ് രാജ്യങ്ങളില് ഇന്‍സ്റ്റഗ്രാം ഡയറക്ട് ആപ്പ് അവതരിപ്പിച്ചത്. പ്രതീക്ഷിച്ച വിജയം കൈവരിക്കാത്തതിനെ...\nഇന്ത്യയിൽ സൗജന്യ പബ്ലിക് വൈ-ഫൈ ആരംഭിച്ച് ഗൂഗിൾ\n2015 സെപ്റ്റംബറില് ഗൂഗിള് ഇന്ത്യയിലെ റെയില്‍വേ സ്റ്റേഷനുകളിലുടനീളം വേഗതയേറിയതും സൗജന്യവുമായ പബ്ലിക് വൈ-ഫൈ നല്‍കുമെന്ന് പ്രഖ്യാപിച്ചിരുന്നു. ഇന്ത്യന് റെയില്‍വേയുടെ അനുബന്ധ സ്ഥാപനമായ റെയില്‍ടെല്, ഇന്ത്യന് റെയില്‍വേ എന്നിവരുമായി 2016 ജനുവരിയില് മുംബൈ സെന്‍ട്രല് റെയില്‍വേ...\nഅടിമുടി മാറി പുതിയ രൂപത്തില് ഫേസ്ബുക്ക് മെസഞ്ചര്\nഅടിമുടി മാറി പുത്തനായി ഫേസ്ബുക്ക് മെസഞ്ചര്. ഡിസ്‌കവര് ടാബും ചാറ്റ് ബോട്ടുകളും ഒഴിവാക്കി ഉപയോക്താക്കള്‍ക്ക് കൂടുതല് എളുപ്പത്തില് ഉപയോഗിക്കാവുന്ന ഡിസൈനുമായി അടുത്തയാഴ്ച മുതല് പുതിയ മെസഞ്ചര് എത്തിത്തുടങ്ങും. ഉപയോക്താക്കള്‍ക്ക് വലിയ ഉപകാരമില്ലാത്ത ഫീച്ചറുകള് മാറ്റിയാണ്...\nവിമാനത്തിൽ നിന്ന് താഴേക്ക് പതിച്ച ഐഫോണിന് ഒന്നും സംഭവിച്ചില്ല; താഴെ വീഴുന്ന വീഡിയോയും കിട്ടി !\nപ്ലാസ്റ്റിക്കും ഗ്ലാസും ഉപയോഗിച്ച് നിർമ്മിച്ച സ്മാർട്ട് ഫോണുകളിൽ ഭൂരിഭാഗവും താഴെ വീണാൽ തരിപ്പണമാകും. അപൂർവമായിട്ടേ ഇതിന് വിപരീതമായി സംഭവിക്കാറുള്ളു. പക്ഷേ ഇക്കാര്യത്തിൽ ആപ്പിൾ ഐഫോണുകളെ കുറച്ച് കൂടി വിശ്വസിക്കാം. വിമാനത്തിൽ നിന്ന് താഴേക്ക് പതിച്ച...\nഫേസ്ബുക്കിനും, ട്വിറ്ററിനും പാർലമെന്ററി സമിതിയുടെ സമൻസ്. സോഷ്യൽ മീഡിയ ദുരുപയോഗം ചെയ്യുന്നതുമായി ബന്ധപ്പെട്ടാണ് സമൻസ് അയച്ചിരിക്കുന്നത്. ഉപയോക്താക്കളുടെ വ്യക്തിവിവരങ്ങൾ സംബന്ധിച്ച സുരക്ഷയെക്കുറിച്ച് വിശദീകരിക്കാൻ സമിതി ആവശ്യപ്പെടുമെന്നാണ് വിവരം. ജനുവരി 21 ന് സമിതിയ്ക്ക്...\nറിയല്‍മീ എക്‌സ്3സൂപ്പര്‍സൂം വിപണിയിലേക്ക്, സവിശേഷതകളറിയാം\nറിയല്‍മീ എക്‌സ്3സൂപ്പര്‍സൂം ജൂണ് 26 ന് ഇന്ത്യയില് അവതരിപ്പിക്കും. സൂപ്പര് സൂമിന് ഇന്ത്യയില് 30,000 രൂപയില് താഴെയാകാം വില. ഇന്ത്യയുടെ വില യൂറോപ്യന് വിലയേക്കാള് വളരെ കുറവായിരിക്കാം. യൂറോപ്പില് ഇത്...\n‘ചൈനീസ് ബന്ധം’; രാജ്യത്ത് ഇനിയും ആപ്പുകള് നിരോധിക്കും?\nരാജ്യത്ത് 59 ചൈനീസ് ആപ്പുകളെ നിരോധിച്ച കേന്ദ്ര നടപടി വീണ്ടും തുടരും എന്ന് റിപ്പോര്‍ട്ട്. കൂടുതല് ആപ്പുകള്‍ക്കും നിരോധനം ലഭിക്കും എന്നാണ് ഹിന്ദുസ്ഥാന് ടൈംസ് റിപ്പോര്‍ട്ട് ചെയ്യുന്നത്. കേന്ദ്ര ഐടി മന്ത്രാലയത്തിലെ വൃത്തങ്ങളെ...


മിനർവ മോഹൻ്റെ സ്ഥാനാർത്ഥിത്വം സി.പി.എം കോട്ട ഇളക്കുമോ..? കോട്ടയത്തെ സി.പി.എം കോട്ടയിൽ വിള്ളൽ വീഴ്ത്താൻ മുൻ ഇടത് നേതാവ്: ആശങ്കയിൽ കോട്ടയത്തെ സി.പി.എം ക്യാമ്പ് | Kerala Speaks\nമിനർവ മോഹൻ്റെ സ്ഥാനാർത്ഥിത്വം സി.പി.എം കോട്ട ഇളക്കുമോ..? കോട്ടയത്തെ സി.പി.എം കോട്ടയിൽ വിള്ളൽ വീഴ്ത്താൻ മുൻ ഇടത് നേതാവ്: ആശങ്കയിൽ കോട്ടയത്തെ സി.പി.എം ക്യാമ്പ്\nകോട്ടയം: വർഷങ്ങളോളം സി.പി.എമ്മിൻ്റെ പാർട്ടിക്കോട്ടയിലെ കരുത്തുറ്റ സാന്നിധ്യമായിരുന്ന വനിതാ നേതാവ് മിനർവ മോഹൻ്റെ കോട്ടയത്തെ സ്ഥാനാർത്ഥിത്വം പാർട്ടിക്കോട്ടയുടെ അടിത്തറയിളക്കുമെന്ന ആശങ്ക. മണ്ഡലത്തിലെ സി.പി.എം പ്രവർത്തകരുമായി വ്യക്തി ബന്ധമുള്ള മിനർവയുടെ സ്ഥാനാർത്ഥിത്വം വോട്ട് ചോർത്തുമെന്ന ആശങ്കയാണ് സി.പി.എം ക്യാമ്പിലുള്ളത്. മണ്ഡലത്തിലുടനീളം കുടുംബ വേരുകളുള്ളതും ബി.ജെ.പി സ്ഥാനാർത്ഥിയെ തുണയ്ക്കുമെന്നാണ് സി.പി.എം ക്യാമ്പിലെ റിപ്പോർട്ടുകൾ.\nസംസ്ഥാനത്ത് കോൺഗ്രസും ബി.ജെ.പിയും തമ്മിൽ രഹസ്യ ബന്ധമുണ്ടെന്നാണ് കഴിഞ്ഞ കുറച്ച് ദിവസങ്ങളായി സി.പി.എം ക്യാമ്പ് പ്രചരിപ്പിച്ചിരുന്നത്. എന്നാൽ , ഈ പ്രചാരണത്തിൻ്റെ മുന ഒടിക്കുന്നതായിരുന്നു മിനർവ മോഹൻ്റെ സ്ഥാനാർത്ഥിത്വം. മുൻ പൂഞ്ഞാർ തെക്കേക്കര പഞ്ചായത്ത് പ്രസിഡൻ്റായിരുന്ന മിനർവ മീനച്ചിൽ എസ്.എൻ.ഡി.പി യൂണിയൻ പ്രസിഡൻ്റ് കൂടിയായിരുന്നു.\nകോട്ടയം നിയോജകമണ്ഡലത്തിൽ 2016 ലെ തിരഞ്ഞെടുപ്പിൽ ബി.ജെ.പി സ്ഥാനാർത്ഥിയായി മത്സരിച്ച എം.എസ് കരുണാകരൻ 12582 വോട്ടാണ് നേടിയത്. നിയോജക മണ്ഡലത്തിലെ എസ്.എൻ.ഡി.പി നേതൃത്വവും പ്രവർത്തകരുമായി അടുത്ത ബന്ധമുള്ള മിനർവയുടെ സ്ഥാനാർത്ഥിത്വം സി.പി.എമ്മിൻ്റെ വോട്ട് ബാങ്കിലാവും വിള്ളൽ വീഴ്ത്തുക എന്നാണ് വിലയിരുത്തൽ.\nനിയോജക മണ്ഡലത്തിലെ സി.പി.എം വോട്ടുകളിൽ ഏറെയും ഈഴവ സമുദായത്തിൽ നിന്നാണ്. എസ്.എൻ.ഡി.പിയുടെ അംഗങ്ങളാണ് സി.പി.എം പ്രവർത്തകരിൽ ഏറെയും. പാർട്ടിയിലും എസ്.എൻ.ഡി.പിയിലും ആഴത്തിലുള്ള ബന്ധങ്ങളുള്ള മിനർവ ഈ വോട്ടുകളിൽ നല്ലൊരു ശതമാനവും ചോർത്തിയെടുക്കുമെന്ന് സി.പി.എം ഭയക്കുന്നു. ഇങ്ങനെ സംഭവിച്ചാൽ കോൺഗ്രസും ബി.ജെ.പിയും തമ്മിലാവും കോട്ടയത്ത് മത്സരം. ഇത് സി.പി.എമ്മിന് വൻ തിരിച്ചടിയാവുകയും ചെയ്യും.\nPrevious articleഐഫോണ് കേസില് വിനോദിനി ബാലകൃഷ്ണന് വീണ്ടും കസ്റ്റംസ് നോട്ടീസ്\nNext articleകോന്നിയിൽ സുരേന്ദ്രൻ്റെ സ്ഥാനാർത്ഥിത്വം നേട്ടമാവുക ഇടത്പക്ഷത്തിന്; ബിജെപിയുടെ വളർച്ച കോൺഗ്രസ് വോട്ടുകൾ ചോർത്തി


സബ്‌സിഡിയില്ലാത്ത പാചകവാതക സിലിണ്ടറുകളുടെ വില കുറച്ചു\nSunday 2nd March 2014 12:35pm\nന്യൂദല്‍ഹി: സബ്‌സിഡിയില്ലാത്ത പാചകവാതക സിലിണ്ടറുകളുടെ വില കുറച്ചു. സിലിണ്ടറിന് 53 രൂപ 50 പൈസയാണ് കുറച്ചത്.\nരാജ്യാന്തര വിപണിയിലെ വില കണക്കിലെടുത്താണ് എണ്ണക്കമ്പനികള് വില കുറയ്ക്കാന് തീരുമാനിച്ചിരിയ്ക്കുന്നതെന്നാണ് വിവരം.\nപുതുക്കിയ വില എപ്പോള് മുതല് പ്രാബല്യത്തില് വരുമെന്നത് സംബന്ധിച്ച് ഇതുവരെ വ്യക്തതയായിട്ടില്ല.\nപാചകവാതകത്തിന് ആധാര് നിര്‍ബന്ധമല്ലെന്ന് കേന്ദ്രം ഉത്തരവിറക്കിയതിനു പിറകെയാണ് സബ്‌സിഡിയില്ലാത്ത സിലിണ്ടറുകളുടെ വില കുറച്ച വാര്‍ത്തയും വന്നിരിയ്ക്കുന്നത്.\nഈ വര്‍ഷം ആദ്യം പാചകവാതക സിലിണ്ടറിന്റെ വില 230 രൂപയോളം ഒറ്റയടിക്ക് വര്‍ധിപ്പിച്ചത് ഏറെ പ്രതിഷേധങ്ങള്‍ക്കിടയാക്കിയിരുന്നു. എന്നാല് പിന്നീട് ഇതില് 107 രൂപയോളം കുറച്ചിരുന്നു.\nപാചകവാതക സിലിണ്ടറിന് ആധാര് നിര്‍ബന്ധമാക്കുന്നതുമായി ബന്ധപ്പെട്ടും പ്രതിഷേധം വ്യാപകമായിരുന്നു. ഇതിനെ തുടര്‍ന്നാണ് ആധാര് നിര്‍ബന്ധമെന്ന നിലപാടില് കേന്ദ്രം അയവു വരുത്തിയത്.\nഅതേസമയം തിരഞ്ഞെടുപ്പ് അടുക്കവേ നയങ്ങളില് വ്യാപകമായി അഴിച്ചുപണി നടത്തിക്കൊണ്ട് വോട്ടു ബാങ്ക് ശക്തിപ്പെടുത്താനാണ് ഭരണ പക്ഷത്തിന്റെ നീക്കമെന്നും അതിന്റെ ഭാഗമായാണ് എണ്ണക്കമ്പനികളെ മുന്‍നിര്‍ത്തിയുള്ള പാചകവാതക വിലക്കയറ്റവും ഇറക്കവുമെന്നുമുള്ള ആരോപണങ്ങളും ഉയര്‍ന്നു വന്നിട്ടുണ്ട്.


clashes in nadapuramനാദാപുരത്ത് വീ\nകോഴിക്കോട് ഇരട്ട സ്‌ഫോടക്കേസില് രഹസ്യ വിചാരണ\nMonday 21st February 2011 12:55pm\nനാദാപുരത്ത് വീണ്ടും സംഘര്‍ഷം\nMonday 21st February 2011 12:32pm\nനാദാപുരം: നാദാപുരം വളയത്ത് വീണ്ടും സംഘര്‍ഷാവസ്ഥ. കളരിമുക്കില് സി.പി.ഐ.എം അനുഭാവി പൊന്നാങ്കോട് കണാരന്റെ വീടിന് നേരെ നാടന് ബോംബാക്രമണമുണ്ടായി. ഇന്ന് രാവിലെയായിരുന്നു സംഭവം.\nബോംബേറില് വീടിന്റെ ഓടുകള് പൂര്‍ണമായി തകര്‍ന്നു. അരൂര് പെരുമുണ്ടശേരിയില് കടയ്ക്ക് നേരെയും ആക്രമണമുണ്ടായി.\nമലയില് കണാരന്റെ പലചരക്ക് കടയാണ് തകര്‍ന്നത്. കടയില് സൂക്ഷിച്ചിരിക്കുന്ന പലചരക്ക് സാധനങ്ങള് അക്രമികള് നശിപ്പിച്ചു. ഇന്നലെ രാത്രി വളയം മണിയാലമില് സി.പി.ഐ.എം ലീഗ് പ്രവര്‍ത്തകര് തമ്മില് സംഘര്‍ഷമുണ്ടായിരുന്നു. സംഘര്‍ഷത്തില് പരിക്കേറ്റ മൂന്ന് പേരെ ആശുപത്രിയില് പ്രവേശിപ്പിച്ചു.


പ്രസാദം കഴിച്ച് രണ്ടുപേർ മരിച്ച സംഭവം: മൂന്നു സ്ത്രീകൾ അറസ്റ്റിൽ | three women arrested on poisoning in food -india news | Madhyamam\ndate_range 30 Jan 2019 7:46 PM GMT\nപ്രസാദം കഴിച്ച് രണ്ടുപേർ മരിച്ച സംഭവം: മൂന്നു സ്ത്രീകൾ അറസ്റ്റിൽ\nകാമുകെൻറ ഭാര്യയെ കൊല്ലാൻ പ്രസാദത്തിൽ രാസപദാർഥം കലർത്തി\nബംഗളൂരു: ചിക്കബെല്ലാപുര ജില്ലയിലെ ചിന്താമണി ഗംഗമ്മ ദേവി ക്ഷേത്രത്തിന് സമീപം വിതരണം ചെയ്ത പ്രസാദം കഴിച്ച് രണ്ടു സ്ത്രീകൾ മരിച്ച സംഭവത്തിൽ മൂന്നു സ്ത്രീകൾ അറസ്റ്റിൽ. ഒരാളെ ചോദ്യം ചെയ്യാൻ കസ്റ്റഡിയിലെടുത്തു. അവിഹിതബന്ധം ചോദ്യം ചെയ്തതിലെ വൈരാഗ്യമാണ് കൊലപാതകത്തിലേക്ക് നയിച്ചതെന്ന് പൊലീസ് പറഞ്ഞു. വെള്ളിയാഴ്ചയാണ് ലക്ഷ്മി കേസരിയുണ്ടാക്കി ക്ഷേത്രത്തിലെത്തിയവർക്ക് വിതരണം ചെയ്തത്. കാമുകെൻറ ഭാര്യയെ കൊല്ലാനായി ലക്ഷ്മി പ്രസാദത്തിൽ രാസപദാർഥം കലർത്തി. ഇൗ പ്രസാദം മറ്റുള്ളവരും കഴിച്ചതോടെയാണ് ദുരന്തമുണ്ടായത്. രണ്ടു സ്ത്രീകൾ മരിക്കുകയും കുട്ടികൾ ഉൾപ്പെടെ 11 പേർ ആശുപത്രിയിലാകുകയും ചെയ്തിരുന്നു.\nസ്വർണം പൂശാൻ ഉപയോഗിക്കുന്ന രാസപദാർഥം പ്രസാദത്തിൽ കലർത്തിയതാണെന്ന് പൊലീസ് കണ്ടെത്തി. ഇതിൽനിന്നാണ് ഭക്ഷ്യവിഷബാധയുണ്ടായത്. കേസരി ഉണ്ടാക്കി വിതരണം ചെയ്ത ലക്ഷ്മി (46), അമരാവതി (28), പാർവതമ്മ (40) എന്നിവരാണ് അറസ്റ്റിലായത്. ഇവരെ സഹായിച്ച പൂക്കച്ചവടക്കാരൻ ലോകേഷിനെ കസ്റ്റഡിയിലെടുത്തു. ലക്ഷ്മിയും ലോകേഷും തമ്മിലുള്ള അവിഹിത ബന്ധമാണ് പ്രസാദത്തിൽ വിഷം കലർത്താൻ കാരണമായത്. മരിച്ച സരസ്വതമ്മയുടെ മകൾ ശ്രീ ഗൗരിയാണ് ലോകേഷിെൻറ ഭാര്യ. ഇവരെ കൊല്ലലായിരുന്നു ലക്ഷ്യം.\nചിന്താമണിയിൽ സ്വർണപ്പണിക്കാരനായ ഭർത്താവിെൻറ കടയിൽനിന്നാണ് രാസപദാർഥം വാങ്ങിയത്. ലോകേഷും ലക്ഷ്മിയും തമ്മിലുള്ള ബന്ധത്തെ ഗൗരിയും കുടുംബവും പലതവണ ചോദ്യം ചെയ്തിരുന്നു. തുടർന്ന് ലോകേഷിനൊപ്പം ജീവിക്കാൻ ഗൗരിയെ ഇല്ലാതാക്കാൻ ലക്ഷ്മി ഗൂഢാലോചന നടത്തുകയായിരുന്നു. ഗൗരിക്കും കുടുംബത്തിനും മാത്രം നൽകാനാണ് പ്രസാദത്തിൽ വിഷം കലർത്തിയത്. എന്നാൽ, ഇത് മറ്റുള്ളവരും കഴിച്ചു. മുമ്പ് രണ്ടുതവണ ഇതേ രീതിയിൽ ഗൗരിയെ കൊലപ്പെടുത്താൻ ലക്ഷ്മി ശ്രമിെച്ചങ്കിലും രക്ഷപ്പെടുകയായിരുന്നു.\nTAGS:arrest poison india news malayalam news\nNews Summary - three women arrested on poisoning in food -india news


ഇന്ത്യൻ ചലച്ചിത്രങ്ങൾക്ക് വിദേശങ്ങളിൽ ഒ.ടി.ടി. റിലീസ് ഒരുക്കി മലയാളി സ്റ്റാർട്ട് അപ്പ് | dhanakariyam\nഇന്ത്യൻ ചലച്ചിത്രങ്ങൾക്ക് വിദേശങ്ങളിൽ ഒ.ടി.ടി. റിലീസ് ഒരുക്കി മലയാളി സ്റ്റാർട്ട് അപ്പ്\n#ആർ. റോഷൻ | roshan@mpp.co.in\nകോവിഡ് വ്യാപനത്തോടെ ചലച്ചിത്രക്കാഴ്ച ഒ.ടി.ടി. (ഓവർ ദി ടോപ്) എന്ന സ്ട്രീമിങ് പ്ലാറ്റ്ഫോമുകളിലേക്ക് ഏതാണ്ട് പൂർണമായി മാറിയിരിക്കുകയാണ്. ആമസോൺ പ്രൈം, നെറ്റ്ഫ്ളിക്സ് തുടങ്ങിയ പ്ലാറ്റ്ഫോമുകൾ നേരത്തെ തന്നെയുണ്ടെങ്കിലും 2020-ൽ കോവിഡ് വ്യാപനം രൂക്ഷമായതോടെയാണ് ഇത് ജനപ്രിയമായത്. ‘സൂഫിയും സുജാതയും’എന്ന ചിത്രത്തിന്റെ റിലീസോടെ മലയാളികൾക്കും ഇത്തരം പ്ലാറ്റ്ഫോമുകൾ സുപരിചിതമായി. ബഹുരാഷ്ട്ര കമ്പനികൾ അരങ്ങുവാഴുന്ന ഈ വ്യവസായത്തിലേക്ക് ഒരു മലയാളി സ്റ്റാർട്ട് അപ്പ് കൂടി വിപണി പിടിക്കുകയാണ്.\nമിക്ക ഒ.ടി.ടി. പ്ലാറ്റ്ഫോമുകളിലും മാസംതോറും പണമടച്ചാലേ ചിത്രങ്ങൾ കാണാനാകൂ. ഈ പ്രശ്നത്തിന് പരിഹാരമേകുകയാണ് യു.എസ്. ആസ്ഥാനമായി പ്രവർത്തിക്കുന്ന ‘ഓലിഫ്ളിക്സ്’ എന്ന മലയാളി സംരംഭം. കാണുന്ന ചലച്ചിത്രത്തിനോ വീഡിയോയ്ക്കോ മാത്രം പണമടച്ചാൽ മതിയെന്നതാണ് ഓലിഫ്ളിക്സിനെ മറ്റ് ഒ.ടി.ടി. പ്ലാറ്റ്ഫോമുകളിൽനിന്ന് വ്യത്യസ്തമാക്കുന്നത്.\nവെർച്വൽ തിയേറ്റർ പോലെയാണ് ഇത്. പണം കൊടുത്തു വാങ്ങുന്ന ചിത്രം ആറു മണിക്കൂറിനുള്ളിൽ കണ്ടുതുടങ്ങി, 24 മണിക്കൂറിനുള്ളിൽ പൂർത്തിയാക്കിയാൽ മതി.\nയു.എസ്. ആസ്ഥാനമായി പ്രവർത്തിക്കുന്ന മലയാളി ഐ.ടി. സംരംഭകൻ സലിൽ ശങ്കരനും ചലച്ചിത്ര നിർമാതാവ് സുരേഷ് രാജും ചേർന്നാണ് ഈ സംരംഭത്തിന് തുടക്കം കുറിച്ചിരിക്കുന്നത്. യു.എസിൽ ‘ആംപ്കസ്’ എന്ന ഐ.ടി. കമ്പനി ഉൾപ്പെടെ ഒട്ടേറെ വ്യവസായ സംരംഭങ്ങൾക്ക് നേതൃത്വം നൽകുന്ന തൃശ്ശൂർ വടക്കാഞ്ചേരി സ്വദേശി സലിൽ ശങ്കരനാണ് ഓലിഫ്ളിക്സിന്റെ ചെയർമാൻ. ‘അനിയൻകുഞ്ഞും തന്നാലായതും’ എന്ന ചലച്ചിത്രം നിർമി ച്ചിട്ടുണ്ട് ഇദ്ദേഹം.\nതിരുവനന്തപുരം സ്വദേശിയായ ചലച്ചിത്ര നിർമാതാവ് സുരേഷ് രാജാണ് സി.ഇ.ഒ. ‘എന്നു നിന്റെ മൊയ്തീൻ’ എന്ന ചിത്രത്തിന്റെ നിർമാതാവാണ് സുരേഷ്.\nഇന്ത്യൻ ചിത്രങ്ങൾക്ക് ഗൾഫ് രാജ്യങ്ങൾ, യൂറോപ്പ്, യു.എസ്. തുടങ്ങിയ ഇടങ്ങളിൽ വിപണി കണ്ടെത്തിക്കൊടുക്കുകയാണ് ഓലിഫ്ളിക്സിന്റെ ലക്ഷ്യമെന്ന് കോ-ഫൗണ്ടറും ചെയർമാനുമായ സലിൽ ശങ്കരൻ പറഞ്ഞു. എല്ലാ വർഷവും ഏഴോ എട്ടോ മുൻനിര പ്രാദേശിക ഭാഷാ ചിത്രങ്ങൾ റിലീസ് ചെയ്യാനാണ് ലക്ഷ്യമിടുന്നതെന്ന് അദ്ദേഹം വ്യക്തമാക്കി. മലയാളത്തിനു പുറമെ, തമിഴ്, തെലുങ്ക്, കന്നട, മറാത്തി, ബംഗാളി, ഹിന്ദി തുടങ്ങി ഇന്ത്യൻ പ്രാദേശിക ഭാഷകളിലെ ചിത്രങ്ങളൊക്കെ ലഭ്യമാക്കുകയാണ് ലക്ഷ്യം.\nജയസൂര്യ അഭിനയിച്ച ‘വെള്ളം’ എന്ന ചിത്രം ഓലിഫ്ളിക്സിലൂടെയാണ് വിദേശങ്ങളിൽ റിലീസ് ചെയ്തത്. ഇത് വൻ വിജയമായി. ഇതോടെ, കൂടുതൽ ചിത്രങ്ങളുടെ നിർമാതാക്കളുമായി ചർച്ച നടത്തിവരികയാണെന്ന് കോ-ഫൗണ്ടറും സി.ഇ.ഒ.യുമായ സുരേഷ് രാജ് പറഞ്ഞു.\nOlyflix.com എന്ന വെബ്സൈറ്റ് വഴിയും ഫയർ ടി.വി., ആൻഡ്രോയ്ഡ് ടി.വി., ആപ്പിൾ ടി.വി. പോലുള്ളവ വഴിയും ഐഫോൺ, ആൻഡ്രോയ്ഡ് ഡിവൈസുകളിലൂടെയും ചിത്രങ്ങൾ കാണാനാകും.\nഈ വെബ്സൈറ്റ് ഇന്ത്യയിൽ ലഭ്യമല്ല. എന്നാൽ, കോവിഡ് വ്യാപനം വീണ്ടും രൂക്ഷമാകുകയും തിയേറ്റർ റിലീസ് സംബന്ധിച്ച അനിശ്ചിതത്വം നിലനിൽക്കുകയും ചെയ്യുന്ന സാഹചര്യത്തിൽ നിർമാതാക്കൾ തയ്യാറാണെങ്കിൽ ഇന്ത്യയിൽക്കൂടി റിലീസ് ഒരുക്കാൻ തയ്യാറെടുക്കുകയാണ് ഇരുവരും. അങ്ങനെ, ഇന്ത്യൻ ചലച്ചിത്ര നിർമാണ-വിതരണ രംഗത്തിന് ആശ്വാസമേകാനാകുമെന്ന് പ്രതീക്ഷിക്കുന്നതായി ഇരുവരും വ്യക്തമാക്കി.\n100 കോടിയുടെ ലക്ഷ്യവുമായി കേരള സ്റ്റാർട്ട് അപ്പ്\nചെറുകിട ഓഹരികളിൽ ലാഭമെടുക്കാൻ സമയമായി\nകയറ്റുമതി-ഇറക്കുമതി ബിസിനസിന് വേണം ഐ.ഇ.സി.\n50 ലക്ഷം ഓഹരികൾ വിറ്റ് 132 കോടി രൂപ സ്വരൂപിച്ചു; ജീവകാരുണ്യത്തില് സക്രിയമാകാന് ചിറ്റിലപ്പിള്ളി


വാക്സിൻ സ്വീകരിച്ച 51 പേർക്ക് നേരിയ പാർശ്വഫലങ്ങൾ : Deepika.com National News |\nന്യൂഡൽഹി: ഡൽഹിയിൽ കോവിഡ് വാക്സിൻ കുത്തിവയ്പെടുത്ത ആരോഗ്യ പ്രവർത്തകരിൽ 51 പേരിൽ നേരിയെ പാർശ്വഫലങ്ങൾ കണ്ടെത്തി. സാധാരണ നിലയിൽ കവിഞ്ഞ പാർശ്വഫലം പ്രകടിപ്പിച്ച ഒരാളെ ഡൽഹി എയിംസിലെ അത്യാഹിത വിഭാഗത്തിൽ പ്രവേശിപ്പിച്ചു. ഇദ്ദേഹ ത്തിന്‍റെ ആരോഗ്യനില തൃപ്തികരമാണെന്ന് ആശുപത്രി അധികൃതർ അറിയിച്ചു.\nശനിയാഴ്ച ഡൽഹിയിൽ 4,319 ആരോഗ്യ പ്രവർത്തകരാണ് വാക്സിൻ സ്വീകരിച്ചത്. രാജസ്ഥാനിലും വാക്സിൻ സ്വീകരിച്ച 21 പേരിൽ നേരിയ പാർശ്വഫലങ്ങൾ കണ്ടെത്തി. 51 പേരിൽ ആരെയും തന്നെ ആശുപത്രിയിൽ പ്രവേശിച്ചിട്ടില്ലെന്നും ഗുരുതരാവസ്ഥയിലായിരുന്ന ഒരാളുടെ നില മെച്ചപ്പെട്ടു വരികയാണെന്നും ഡൽഹി ആരോഗ്യ മന്ത്രി സത്യേന്ദർ ജയിൻ അറിയിച്ചു.\nവാക്സിൻ സ്വീകരിച്ച ഉടൻ ഇയാൾക്ക് തലവേദന, ശ്വാസതടസം, നെഞ്ചിന് അസ്വസ്ഥത എന്നിവ ഉണ്ടായതായി ദൃക്സാക്ഷികൾ പറഞ്ഞു. പ്രാഥമിക ശുശ്രൂഷകളിൽ ഉടൻ ആശ്വാസം കണ്ടെത്താനാകാതിരുന്നതോടെ എയിംസിലേക്ക് മാറ്റുകയായിരുന്നു.\nതെക്കുകിഴക്കൻ ഡൽഹിയിലും ന്യൂ ഡൽഹിയിലും അഞ്ച് പേരിലാണ് പാർശ്വഫലങ്ങൾ കണ്ടത്. വടക്ക് പടിഞ്ഞാറൻ ഡൽഹിയിൽ നിന്ന് ഇത്തരത്തിൽ നാലു കേസുകളാണ് ശനിയാഴ്ച റിപ്പോർട്ട് ചെയ്തത്.


തിരു : ഗ്രാമവണ്ടിയെന്ന പേരില് കെ.എസ്.ആര്.ടി.സി. ഉള്‍പ്രദേശങ്ങളിലേക്ക് ബസുകള് ഓടി ക്കും. തദ്ദേശസ്വയംഭരണ സ്ഥാപനങ്ങള് ഡീസല് ചെലവ് വഹിക്കും. ജീവനക്കാരുടെ ശമ്പളം, അറ്റ കുറ്റപ്പണിചെലവ് തുടങ്ങിയവ കെ.എസ്.ആര്.ടി.സി. വഹിക്കും. ഉള്‍പ്രദേശങ്ങളിലേക്കുള്ളസര്‍വീ സുകള് നഷ്ടമുണ്ടാക്കുന്നതിനെ തുടര്‍ന്നാണ് പുതിയ പദ്ധതി ആവിഷ്‌കരിച്ചതെന്ന് മന്ത്രി ആന്റണി രാജു പറഞ്ഞു.


കുനൂർ ഹെലികോപ്ടർ ദുരന്തം : ചികിത്സയിലായിരുന്ന ഗ്രൂപ്പ് ക്യാപ്റ്റൻ വരുൺ സിംഗും മരണത്തിന് കീഴടങ്ങി – Dubai Vartha\nഇന്ത്യയെ നടുക്കിയ കുനൂർ ഹെലികോപ്ടർ ദുരന്തത്തിൽ ഗുരുതര പരിക്കുകളോടെ രക്ഷപ്പെട്ട ഗ്രൂപ്പ് ക്യാപ്റ്റൻ വരുൺ സിംഗ് മരണത്തിന് കീഴടങ്ങി. വ്യോമ സേനയാണ് മരണം സ്ഥിരീകരിച്ചത്. ബെംഗളൂരുവിലെ കമാൻഡ് ആശുപത്രിയിൽ ഇന്ന് രാവിലെയായിരുന്നു അന്ത്യം.\nസംയുക്ത സേനാ മേധാവി ജനറൽ ബിപിൻ റാവത്ത് ഉൾപ്പെടെയുളളവർ കൊല്ലപ്പെട്ട അപകടത്തിൽ രക്ഷപെട്ട ഏക വ്യക്തിയായിരുന്നു ഗ്രൂപ്പ് ക്യാപ്റ്റൻ വരുൺ സിംഗ്. ആദ്യം വെല്ലിംഗ്ടണിലെ സൈനിക ആശുപത്രിയിൽ ചികിത്സയിലായിരുന്ന ഇദ്ദേഹത്തെ പിന്നീട് വിദഗ്ധ ചികിത്സയ്‌ക്കായിട്ടാണ് ബംഗളൂരുവിലെ വ്യോമസേന കമാൻഡ് ആശുപത്രിയിലേക്ക് കൊണ്ടുവന്നത്. 80 ശതമാനത്തോളം പൊള്ളലേറ്റിരുന്നെങ്കിലും വരുണ് സിംഗിനെ ജീവിതത്തിലേക്ക് മടക്കി കൊണ്ടുവരാനുള്ള പ്രയത്നത്തിലായിരുന്നു ഡോക്ടര്‍മാര്. തിരിച്ചുവരുമെന്ന പ്രതീക്ഷയോടെ രാജ്യം കാത്തിരിക്കുമ്പോഴാണ് അപ്രതീക്ഷിത വിടവാങ്ങൽ.\nയുഎഇയിൽ പ്രതിദിന കോവിഡ് കേസുകൾ വീണ്ടും ഉയരുന്നു : പുതിയതായി 148 കേസുകൾ


ആരാണ് മികച്ച നർത്തകി? മത്സരിച്ച് ചുവടുവെച്ച് മഞ്ജു വാര്യരും ദിവ്യ ഉണ്ണിയും; വീഡിയോ- Dance Performance by Manju Warrier and Divya Unni, Watch video\nആരാണ് മികച്ചു നിൽക്കുന്നതെന്ന് പറയാനാവാത്ത രീതിയിലാണ് ഇരുവരുടെയും പ്രകടനം\nUpdated: December 10, 2019 5:29:27 pm\nമലയാള സിനിമയിലെ ഒരു കാലഘട്ടത്തിലെ ഏറെ പ്രിയപ്പെട്ട നായികമാരായിരുന്നു മഞ്ജുവാര്യരും ദിവ്യ ഉണ്ണിയും. ഏറെ സാമ്യങ്ങളുള്ള രണ്ടു നടിമാർ കൂടിയാണ് മഞ്ജുവും ദിവ്യയും. നൃത്തത്തിന്റെ പശ്ചാത്തലത്തിൽ നിന്നുമാണ് രണ്ടുപേരും അഭിനയത്തിലേക്ക് എത്തുന്നത്. ഇരുവരും സംസ്ഥാന സ്കൂൾ യുവജനോത്സവത്തിൽ കലാ തിലകം പട്ടവും അണിഞ്ഞിരുന്നു.\nഒരേ സമയത്ത് നായികമാരായി സിനിമയിൽ അരങ്ങേറ്റം കുറിച്ച മഞ്ജുവും ദിവ്യയും വേദിയിൽ ഒന്നിച്ച് ചുവടുവെയ്ക്കുന്ന ഒരു പഴയ വീഡിയോ ആണ് ഇപ്പോൾ സമൂഹമാധ്യമങ്ങളുടെ ശ്രദ്ധ കവരുന്നത്. ‘തൂവൽകൊട്ടാരം’ എന്ന ചിത്രത്തിലെ പാർവ്വതി മനോഹരീ എന്നു തുടങ്ങുന്ന സെമി ക്ലാസ്സിക്കൽ ഗാനത്തിന് അനുസരിച്ചാണ് ഇരുവരും ചുവടുവെയ്ക്കുന്നത്. നൃത്തത്തിൽ അഗ്രഗണ്യരായ ഇരുവരും മത്സരിച്ച് ചുവടുവെയ്ക്കുന്ന കാഴ്ച കൗതുകം സമ്മാനിക്കും. ‘തൂവൽകൊട്ടാരം’ എന്ന ചിത്രത്തിൽ ഈ ഗാനരംഗത്തിൽ മഞ്ജുവിന് ഒപ്പം ചുവടുവെച്ചത് സുകന്യയായിരുന്നു.\nആരാണ് മികച്ചു നിൽക്കുന്നതെന്ന് പറയാനാവാത്ത രീതിയിലാണ് ഇരുവരുടെയും പ്രകടനം. എന്തായാലും ആരാധകർ വീഡിയോ ഏറ്റെടുത്തതോടെ ഇരുവരുടെയും നൃത്തം വീണ്ടും സമൂഹമാധ്യമങ്ങളിൽ വൈറലാവുകയാണ്.\nരണ്ട് വർഷം തുടർച്ചയായി സംസ്ഥാന സ്കൂൾ യുവജനോത്സവത്തിൽ കലാ തിലകം പട്ടം അണിഞ്ഞിട്ടുള്ള മഞ്ജു വാര്യർ 1995-ൽ പുറത്തിറങ്ങിയ ‘സാക്ഷ്യം’ എന്ന ചിത്രത്തിലൂടെയാണ് അഭിനയരംഗത്തെത്തിയത്. പിന്നീട് ‘സല്ലാപം’ എന്ന ചിത്രത്തിലൂടെ നായികയായും അരങ്ങേറ്റം കുറിച്ചു. പതിനാലു വർഷത്തോളം അഭിനയത്തിൽ നിന്നും വിട്ടുനിന്ന മഞ്ജുവാര്യരുടെ തിരിച്ചുവരവും നൃത്തത്തിലൂടെയായിരുന്നു. ഗുരുവായൂർ ക്ഷേത്ര സന്നിധിയിലെ മേൽപ്പത്തൂർ ഓഡിറ്റോറിയത്തിൽ നൃത്തം ചെയ്തുകൊണ്ടാണ് മഞ്ജു കലാരംഗത്തേക്ക് തിരിച്ചെത്തിയത്. നൃത്തത്തോട് ഏറെ പാഷനുള്ള മഞ്ജു അഭിനയത്തിരക്കിനിടയിലും നൃത്തപരിപാടികൾക്കുള്ള സമയം കണ്ടെത്താറുണ്ട്.\nRead more: കണ്ണാടിക്കൂടും കൂട്ടി… വിദ്യാർഥിനികൾക്കൊപ്പം ചുവടുവച്ച് മഞ്ജു വാര്യർ\nബാലതാരമായി സിനിമയിൽ എത്തിയ ദിവ്യ ഉണ്ണി മൂന്നാമത്തെ വയസ്സു മുതൽ ഭരതനാട്യം അഭ്യസിച്ചു തുടങ്ങിയ നർത്തകിയാണ്. പിന്നീട് കുച്ചിപ്പുടിയിലും മോഹിനിയാട്ടത്തിലും പരിശീലനം നേടിയ ദിവ്യ ഉണ്ണി 1990, 1991 വർഷങ്ങളിൽ തുടർച്ചയായി കേരള സ്കൂൾ കലോൽസവത്തിൽ സംസ്ഥാനതലത്തിൽ കലാതിലക പട്ടം നേടിയിരുന്നു. നിരവധി മലയാളസിനിമകളിൽ നായികയായി തിളങ്ങിയ ദിവ്യ ഉണ്ണി, മഞ്ജുവിനൊപ്പം ‘പ്രണയവർണ്ണങ്ങൾ’ എന്ന ചിത്രത്തിലും അഭിനയിച്ചിരുന്നു. വിവാഹത്തോടെ അഭിനയത്തിൽ നിന്നും വിട്ടുനിൽക്കുകയാണെങ്കിലും നൃത്തപരിപാടികളും ഡാൻസ് സ്കൂളിന്റെ പ്രവർത്തനങ്ങളുമൊക്കെയായി സജീവമാണ് ദിവ്യയുടെ കലാജീവിതം.\nRead more: ദീപ്തം, മനോഹരം; വൈറലായി ദിവ്യാ ഉണ്ണിയുടെ ഫോട്ടോ ഷൂട്ട്\nDanceManju WarrierViral Video\nWeb Title: Manju warrier divyaa unni dance stage performance viral video


പ്രവാസികളുടെ എണ്ണം വെട്ടിക്കുറക്കാന് കുവൈത്ത്; ലക്ഷക്കണക്കിന് ഇന്ത്യക്കാര്‍ക്ക് തിരിച്ചടിയാകും | Metro Journal Online\nകുവൈത്ത് സിറ്റി: വിദേശ തൊഴിലാളികളുടെ എണ്ണം ഗണ്യമായി കുറക്കണമെന്ന് ആവശ്യപ്പെടുന്ന കരട് പ്രവാസി ക്വാട്ട ബില്ലിന് കുവൈത്ത് ദേശീയ അസംബ്ലി കമ്മിറ്റി അംഗീകാരം നല്‍കി. ലക്ഷക്കണക്കിന് ഇന്ത്യക്കാര്‍ക്ക് കുവൈത്ത് വിടേണ്ടി വരുന്ന സ്ഥിതിയാണ് ഇതുമൂലമുണ്ടാകുക. ഏകദേശം എട്ട് ലക്ഷം ഇന്ത്യക്കാര്‍ക്ക് ജോലി നഷ്ടപ്പെടാം.\nരാജ്യത്തെ ആകെ ജനസംഖ്യയില് നിന്ന് പ്രവാസികളുടെ എണ്ണം 70 ശതമാനത്തില് നിന്ന് മൂന്ന് ശതമാനമാക്കാന് കുവൈത്ത് പ്രധാനമന്ത്രി ഷെയ്ഖ് സബാഹ് അല് ഖാലിദ് കഴിഞ്ഞ മാസം ആഹ്വാനം ചെയ്തിരുന്നു. 28000 ഇന്ത്യക്കാര് കുവൈത്തിലെ സര്‍ക്കാര് ജോലിയിലുണ്ടെന്നും ഔദ്യോഗിക വൃത്തങ്ങള് പറയുന്നു.\nകരട് പ്രവാസി ക്വാട്ട ബില് ഭരണഘടനാപരമാണെന്ന് ദേശീയ അസംബ്ലിയുടെ നിയമനിര്‍മാണ സമിതി അംഗീകരിച്ചു. ഇതേതുടര്‍ന്ന് വിദേശി ജനസംഖ്യ സ്വദേശി ജനസംഖ്യക്ക് സമാനമായി പരിമിതപ്പെടുത്തും. ഇതോടെ ഇന്ത്യന് ജനസംഖ്യ 15 ശതമാനത്തില് കൂടാന് അനുവദിക്കില്ല. എട്ട് ലക്ഷം ഇന്ത്യക്കാര് കുവൈത്ത് വിടണ്ടി വരും.\nകുവൈത്തില് ഏറ്റവും കൂടുതലുള്ളത് ഇന്ത്യന് തൊഴിലാളികളാണ്. 14.5ലക്ഷം ഇന്ത്യക്കാരാണ് ഇവിടെയുള്ളത്. കുവൈത്തില് ആകെ ജനസംഖ്യ 43 ലക്ഷമാണ്. എണ്ണ വിലയിലെ ഇടിവും കൊറോണ വൈറസ് വ്യാപനവും മൂലം വിദേശികളുടെ എണ്ണം കുറക്കണമെന്ന് സര്‍ക്കാര് ഉദ്യോഗസ്ഥര് ആവശ്യപ്പെട്ടിരുന്നു.\n← 💕അഭിനവി💕 ഭാഗം 12\nആ പ്രചാരണം വ്യാജമെന്ന് ഒമാന് →


കോഴിക്കോട് DCC അധ്യക്ഷ സ്ഥാനത്തിനായി ഐ ഗ്രൂപ്പിന്റെ രഹസ്യയോഗം; താക്കീത് നൽകി മുല്ലപ്പള്ളി| mullappally warns for i group secret meeting– News18 Malayalam\nകോഴിക്കോട് DCC അധ്യക്ഷ സ്ഥാനത്തിനായി ഐ ഗ്രൂപ്പിന്റെ രഹസ്യയോഗം; താക്കീത് നൽകി മുല്ലപ്പള്ളി\nകോടികൾ ചെലവാക്കിയ കോൺക്രീറ്റ് സൗധത്തിന് പേര് 'കൂട്' ; അച്ഛന്റെയും മകന്റെയും വീടുകൾക്കിടയിൽ വമ്പൻ മതിൽ\nവയനാട് സീറ്റ് എ ഗ്രൂപ്പിന് നല്‍കിയ സാഹചര്യത്തില് ഡിസിസി പ്രസിഡന്റ് സ്ഥാനം ഐ ഗ്രൂപ്പിന് ലഭിക്കണം എന്നാണ് നിലപാട്\nUpdated: March 23, 2019, 8:19 AM IST\nകോഴിക്കോട്: വയനാട് സീറ്റ് എ ഗ്രൂപ്പിന് നല്‍കിയ സാഹചര്യത്തില് ഡിസിസി പ്രസിഡന്റ് സ്ഥാനം ഐ ഗ്രൂപ്പിന് ലഭിക്കണം എന്നാണ് നിലപാട്. ഇതിനായി കോണ്‍ഗ്രസ് ഐ ഗ്രൂപ്പ് വിഭാഗം രഹസ്യ യോഗം ചേര്‍ന്ന സംഭവത്തില് ഇടപെടാനൊരുങ്ങി കെപിസിസി. സ്ഥാനാര്‍ത്ഥി നിര്‍ണയവുമായി ബന്ധപ്പെട്ട വിയോജിപ്പുകള് പ്രകടിപ്പിക്കുന്നതിന് വേണ്ടിയായിരുന്നു ഐ ഗ്രൂപ്പിന്റെ യോഗം.\nഉമ്മന്‍ചാണ്ടിയുടെ നിര്‍ബന്ധത്തിന് വഴങ്ങി വയനാട് സീറ്റ് ടി സിദ്ദിഖിന് നല്‍കിയതില് പ്രതിഷേധിച്ചായിരുന്നു യോഗം. പരമ്പരാഗത സീറ്റായ വയനാട് എ വിഭാഗത്തിന് നല്‍കിയതിന് പകരമായി ഡിസിസി പ്രസിഡന്റ് സ്ഥാനത്തില്‍ക്കുറഞ്ഞൊരു വിട്ടുവീഴ്ച്ച വേണ്ടെന്നാണ് ഗ്രൂപ്പിന്റെ നിലപാട്.\nAlso read: ബിജെപിയുടെ രണ്ടാം പട്ടികയിലും പത്തനംതിട്ടയില്ല; സുരേന്ദ്രനെ സ്ഥാനാര്‍ത്ഥിയാക്കണമെന്ന് പ്രവര്‍ത്തകര്\nവടക്കന് ജില്ലകളില് കൂടുതല് രഹസ്യയോഗങ്ങള് സംഘടിപ്പിച്ച് വിലപേശലിനുള്ള നീക്കം ഐ വിഭാഗം തുടങ്ങിക്കഴിഞ്ഞു. വടക്കന് കേരളത്തില് എ വിഭാഗത്തിന് കോഴിക്കോട് ഡിസിസി മാത്രമാണുള്ളത്. അതുവിട്ടു നല്‍കാന് അവര് തയ്യാറല്ല. കോഴിക്കോട് ഡിസിസി കിട്ടിയില്ലെങ്കില് വയനാട്ടിലെ സ്ഥാനാര്‍ഥി ടി സിദ്ദിഖിന് വേണ്ടി പ്രചാരണത്തിനിറങ്ങില്ലെന്ന് കഴിഞ്ഞദിവസം ചേര്‍ന്ന ഐ ഗ്രൂപ്പ് രഹസ്യയോഗം തീരുമാനിച്ചിരുന്നു.\nരഹസ്യ യോഗത്തിനെ കുറിച്ച് കെപിസിസി പ്രസിഡന്റ് മുല്ലപ്പള്ളി രാമചന്ദ്രനാണ് അന്വേഷണം നടത്തുക. ഇതിനോടനുബന്ധിച്ച് കെപിസിസി ജനറല് സെക്രട്ടറി എന് സുബ്രഹ്മണ്യന് മുല്ലപ്പള്ളിക്ക് രാമചന്ദ്രന് കത്തയച്ചു. ഗ്രൂപ്പ് യോഗത്തിനെതിരെ ശക്തമായ നടപടിയുണ്ടാകുമെന്ന് മുല്ലപ്പള്ളി രാമചന്ദ്രന് മുന്നറിയിപ്പ് നല്‍കിയെങ്കിലും പ്രയോജനമുണ്ടായിട്ടില്ല. ആവശ്യമറിയിച്ച് കെപിസിസി പ്രസിഡന്റിനും രാഹുല് ഗാന്ധിക്കും കത്ത് കൊടുത്തതിന് പിന്നാലെ ഗ്രൂപ്പ് യോഗങ്ങള് സജീവമാക്കാനാണ് ഐ വിഭാഗത്തിന്റെ തീരുമാനം.